Community Religious Workers | ޢާއްމު ނަސޭޙަތް\nAbdulla Faroog Ibrahim isaSunni Islamic scholar &aMagistrate in Addu City, Maldives. He graduated from the Islamic University in Madeena. He was nominated as the BEST ALL – ROUND MAGISTRATE FOR THE YEAR 2001 IN MALDIVES. He has writtenanumber of books on various Islamic topics. One of his remarkable work is the Dhivehi (Maldivian Language) translation of Riyaadhu al Saalihin. He is the founder of Maldivian United Youth Association. He has introduced Dhauwa programs in Maldives and has established Shaikh Hussain Rahaa Pre-School. He has introduced the pre-school curriculum of Jamiatul Ulama South Africa with some amendments in the pre-schools of the Maldives. He is currently working on establishingaMaktab system. He is now running the Community Religious Workers Programme.\nއަވަށު މިސްކިތުގައި ކުރަންޖެހޭ ކަންތައްތައް؟\nއަވަށު ދީނީ މަސައްކަތު ނިކުތުން\nالخروج في سبيل الله\nއިރުޝާދު – ނިކުތުން\nޢިޖްތިމާއީ 8 ކަންތައް\nއިންފިރާދީ 8 ކަންތައ\nالأعمال الأنفرادي -٨\nއިރުޝާދު - އައުން\nCommunity Religious Workers\nThis isanon-profit volunteer islamic social program\nProject - Revival of Maktab System\nUpgrading Sheikh Hussein Raha Pre-School\nPrinting Riyaadhu al Saalihin Translation\nCommunity Religious Workers Training\nShaikh Hussain Rahaa Pre-School\nAccount number: 7730000005229\nBANK OF MALDIVES Hithadhoo Branch\nAddu City, Hithadhoo\nPostal Code 19002, Republic of Maldives\nMALDIVIAN UNITED YOUTH ASSOCIATION\nAccount number: 7708383526001\nއިންފިރާދީ 8 ކަންތައް\nމިއީ އާއްމު ނަސޭހަތުގައި ބޭނުންކުރާނެ މުޤައްރަރެވެ. މިތަކެތި ހިތުދަސްވާންޖެހޭނެއެވެ.\nنحمد الله ونصلي ونسلم على رسوله الكريم اما بعد\nމާތްالله سبحانه وتعالى ، وحي ކުރެއްވިއެވެ.\nإِنَّ اللَّهَ عَزِيزٌ حَكِيمٌ\nމާނައީ:- اللَّهއީ، عزيزވަންތަ حكيمވަންތަ ރަސްކަލާނގެއެވެ.\nމާތް الله سبحانه وتعالى ، أصحاب ބޭކަލުންނަށް عزة ދެއްވާ އަދިއެބޭކަލުންނަށް نصرދެއްވެވީ އެބޭކަލުންގެ ހަށިކޮޅުގައި ވަރަށް ގިނަ ދީނީ ސިފަތަކެއް ހުރެގެން. އޭގެތެރެއިން މުހިއްމު ގޮތެއްގައި6ސިފައެއްފާހަގަކޮށްލެވެއެވެ. އެއީ:\nتوحيدގެكلمة : لااله الا الله محمد رسول الله\nނަމާދުއޭގެ خشوعة ތެރިކަމާއި އަދި حضوعة ތެރިކަމާއެކުކުރުން\nعلم އުނގެނުމާއި އާއި الله އަށް ذكر ކުރުން\nމުސްލިމުންނަށް إكرام ކުރުން\nالله ގެދީނަށްގޮވާލުމާއި އަދި އެކަމަށްޓަކައި اللهގެ މަގުގައިނިކުތުން\n1- ފުރަތަމަ ސިފަ لااله الا الله محمد رسول اللهގެކަލިމަ\nلااله الا الله ގެމާނަ:\nމާނައީ:- ﷲފިޔަވައި ޙައްޤު ގޮތުގައި އަޅުކަމެއް ވެވޭ އެހެން އިލާހަކު ނުވެއެވެ.\nمخلوقންގެ މައްޗަށް ބަރޯސާވުން ކުޑަކޮށް خالقވަންތަ ﷲއަށް ބަރޯސާވުން ބޮޑުކުރުން (އެބަހީﷲ އަށް وكيلކުރުން ބޮޑުކުރުން)\nދުނިޔެއަށްވުރެ ބޮޑަށްآخرةށް އިސްކަން ދިނުން\nވަސީލަތްތަކާއި ސަބަބުތަކުގައި ހިފުމާއެކު ދީނުގެعملތަކަށް ބޮޑަށް އިސްކަންދިނުން\nفَأَمَّا مَنْ أَعْطَىٰ وَاتَّقَىٰ وَصَدَّقَ بِالْحُسْنَىٰ فَسَنُيَسِّرُهُ لِلْيُسْرَىٰ ﴿الليل ﴾\nމާނައީ:- ފަހެމުދަލުންހޭދަކޮށް)اللَّهއަށް (تقوىވެރިވެ، އަދި އެންމެ ހެޔޮބަސް ތެދުކުރި މީހާދަންނާށެވެ! ފަހެ، ތިމަންރަސްކަލާނގެ ފަސޭހަކަންހުރިމަގަށް އެމީހަކަށް މަގުފަހިކޮށް ދެއްވާހުށީމެވެ.\nرسول الله صلى الله عليه وسلم ، حديث ކުރެއްވިއެވެ.\nمنْ كَانَ آخِرَ كلاَمِهِ لا إِلهَ إِلاَّ اللَّه دَخَلَ الجنَّةَ\nމާނައީ: އެމީހެއްގެ އެންމެ ފަހު ވާހަކައަކީ لااله الا اللهގެ ކަލިމަ ކަމުގައިވެއްޖެ މީހާ ސުވަރުގެ ވަދެވޭ ހުއްޓެވެ.\nމިكلمةގެحقيقة އަކީ ( އެބަހީ ނެރެދޭ ނަތީޖާއަކީ) :-\nހިތް އެކަމަށް ފުރޮޅިގެންދިއުން\nއެކަމުގެ ނިޝާނަކީ ނުވަތަ ހެއްކަކީ (އެބަހީ އެކަން حاصل ވިކަން އެނގޭނެގޮތަކީ):-\nއެމީހެއްގެފިކުރު،ދީނީ ފިކުރަކަށް ބަދަލުވެގެން ދިއުން\nމިكلمةގެ މުހިއްމު ކަން:-\nيقول الله تعالى  أخرجوا من النار من كان في قلبه  مثقال  حبة من  خردل  من إيمان\nމާނައީ:- މާތްالله سبحانه وتعالى ، وحي ކުރައްވާނެތެވެ. އެމީހެއްގެ ހިތުގައި އީމާންކަމުން ރެވިފުކެއްގެ މިންވަރު އޮތް މީހަކު ނަމަވެސް ނަރަކައިން ނެރުއްވާށެވެ.\nމިكلمة، حاصلކުރުމަށް ޓަކައި ކުރަންޖެހޭ ކަންތައްތައް:-\nފުރަތަމަކަމަކީ:- لااله الا اللهގެكلمة ކިޔުންގިނަކުރުން . އަދިއެكلمةގެمقصد އާއިއެއްގޮތަށްހަށިގަނޑުހޭނުވުން .\nދެވަނަކަމަކީ:- لااله الا اللهގެكلمة ގެމައްޗަށްއެއްވެވޭمجلسތަކުގައިބައިވެރިވުންގިނަކުރުން .\nތިންވަނަކަމަކީ:- لااله الا اللهގެكلمة އާއެއްގޮތްވާގޮތުގެމަތިން ދިރިއުޅުން ބެހެއްޓުމަށް މީސްތަކުންނަށް ދީނުގެدعوة ދިނުން .\nހަތަރުވަނަކަމަކީ:- لااله الا اللهގެكلمة އާއެއްގޮތަށް އުޅުމުގެ ހެޔޮتوفيقއަށް އެދި الله އަށް ގިނަގިނައިން دعاءކުރުން .\nمحمد رسول اللهގެކަލިމަ\nމާނައީ:- محمدގެފާނަކީ اللهގެރަސޫލާއެވެ.\nمحمد رسول اللهގެ ކަލިމައިގެمقصدއަކީ:-\nرسول الله صلى الله عليه وسلمއަމުރު ކުރެއްވި ކަންތައްތަކަށް ބޯލަނބައި ކިޔަމަންތެރިކަން އަދާކުރުން.\nرسول الله صلى الله عليه وسلمގެބަސްފުޅުތަށް ހިތުން ކަށަވަރުކޮށް ތެދުކޮށް ގަބޫލުކުރުން.\nرسول الله صلى الله عليه وسلمމަނާ ކުރެވި ކަންތައްތަކުން ދުރުހެލިވެގަތުން.\nމާނައީ:- އަދި ތިޔަބައިމީހުން އެކަލޭގެފާނަށް ކިޔަމަންވާނަމަ ތިޔަބައިމީހުންނަށް ތެދުމަގު ލިބޭނެތެވެ.\nكُلُّ أُمَّتِي يدْخُلُونَ الْجنَّةَ إِلاَّ مَنْ أَبَى » . قِيلَ وَمَنْ يَأْبَى يا رسول اللَّه ؟ قالَ : « منْ أَطَاعَنِي دَخَلَ الجنَّةَ ، ومنْ عصَانِي فَقَدْ أَبَى » رواه البخاري .\nމާނައީ:- ތިމަންރަސޫލާގެ އުއްމަތުގެ މީހުންގެ ތެރެއިން ސުވަރުގެއަށް ވަނުމަށް އިންކާރުކޮށްފިމީހެއްނޫނީ އެހެންއެންމެންނަށް ސުވަރުގެއަށް ވަދެވޭނެހުއްޓެވެ. ދެންނެވުނެވެ. އޭاللهގެރަސޫލާއެވެ. ސުވަރުގެއަށް ވަނުމަށް އިންކާރުކުރާނީ ފަހެކާކުހެއްޔެވެ؟ حديثކުރެއްވިއެވެ. ތިމަންރަސޫލާއަށް ކިޔަމަންގެންފިމީހާއީ ސުވަރުގެއަށް ވަދެވޭނެމީހެކެވެ. އަދި ތިމަންރަސޫލާއަށް ނުކިޔަމަންތެރިވެއްޖެ މީހާއަކީ ފަހެ ހަމަކަށަވަރުން (ސުވަރުގެއަށްވަނުމަށް) އިންކާރުކޮށްފިމީހެކެވެ .\nرسول الله صلى الله عليه وسلم ދެކެ ލޯބިވުން .\nرسول الله صلى الله عليه وسلم އަށްތަބާވުން .\nއެބަހީއެމީހެއްގެއުޅުމާއިގުޅުން رسول الله صلى الله عليه وسلم ގެސުންނަތާއި އެއްގޮތަކަށް ބަދަލުވެގެންދިއުން .\nرسول الله صلى الله عليه وسلمގެންނެވިމަގު ފިޔަވައި އެހެންހުރިހާ މަގެއް ގޮސްނިމެނީ ހަލާކާއި ގެއްލުމުގެ ތެރެއަށް .ކާމިޔާބާއި ބާއްޖަވެރިކަން ލިބޭމަގަކީ ހަމައެކަނި އެކަލޭގެފާނުގެމަގު .\nފުރަތަމަކަމަކީ:- رسول الله صلى الله عليه وسلمގެ ސުންނަތާއި އެއްގޮތަށް ހަށިގަނޑު ހޭނުވުން.\nދެވަނަކަމަކީ:- رسول الله صلى الله عليه وسلمގެ ސުންނަތުގެ މައްޗަށް އެއްވެވޭ مجلسތަކުގައި ބައިވެރިވުން ގިނަކުރުން.\nތިންވަނަކަމަކީ:- رسول الله صلى الله عليه وسلمގެ ސުންނަތާއި އެއްގޮތްވާގޮތުގެމަތިން ދިރިއުޅުން ބެހެއްޓުމަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:- رسول الله صلى الله عليه وسلمގެސުންނަތާއި އެއްގޮތަށް އުޅުމުގެ ހެޔޮتوفيقއަށްއެދި الله އަށް ގިނަގިނައިން دعاءކުރުން.\n2- ދެވަނަސިފައަކީ:- ނަމާދުخشوعة ތެރިކަމާއި އަދިحضوعةތެރިކަމާއެކުކުރުން\nقَدْ أَفْلَحَ الْمُؤْمِنُونَ الَّذِينَ هُمْ فِي صَلَاتِهِمْ خَاشِعُونَ ﴿٢﴾\nމާނައީ:- مؤمنން ކާމިޔާބުވެއްޖެކަން ކަށަވަރެވެ. އެއުރެންނީ،އެއުރެންގެނަމާދުގައި މަޑުމައިތިރިވެ ތިބޭމީހުންނެވެ .\nرسول الله صلى الله عليه وسلم ، حديث ކުރެއްވިއެވެ .\nأَرأَيْتُمْ لَوْ أَنَّ نَهْراً بِباب أَحَدِكم يغْتَسِلُ مِنْه كُلَّ يَوْمٍ خَمْس مرَّاتٍ ، هلْ يبْقى مِنْ دَرَنِهِ شَيءٌ؟» قالُوا : لا يبْقَى مِنْ درنِهِ شَيْء ، قَال : « فذلكَ مَثَلُ الصَّلَواتِ الخَمْسِ ، يمْحُو اللَّه بهِنَّ الخطَايا متفقٌ عليه .\nމާނައީ:- ތިޔަބައި މީހުންގެތެރެއިން މީހެއްގެ ދޮރުމަތީގައި އޮއިދެމޭ ކޯރެއްއޮވެފައި އެފެންގަނޑުން އެމީހާ ރެއާއިދުވާލު ފަސްފަހަރު ފެންވަރާނަމަ އެމީހެއްގެހަށިގަޑުގައި އެއްވެސް ކަހަލަ މިލައެއް ހުންނާނެތޯއެވެ؟ އެބޭކަލުން ދެންނެވިއެވެ. އެއްވެސް މިލައެއް ނުހުންނާނެހެވެ . حديثކުރެއްވިއެވެ. فَرضފަސްނަމާދުގެ مثاَلކީ އެއީއެވެ. الله سبحانه وتعالىއެކަމުގެސަބަބުން ފާފަތައް ފުއްސަވައެވެ .\nمخلوقންނާއި ގުޅުން ކެނޑި خالقވަންތަ اللهއާ ގުޅުންއުފެދުން .\nއަހަރުމެންކުރާ ނަމާދުގެ ސަބަބުން فاحش ކަންތައްތަކާއި منكرات ތަކުން ސަލާމަށްވުން.\nإِنَّ أَوَّل ما يُحاسبُ بِهِ العبْدُ يَوْم القِيامةِ منْ عَملِهِ صلاتُهُ ، فَإِنْ صَلُحت ، فَقَدْ أَفَلحَ وَأَنجح ، وإن فَسدتْ ، فَقَدْ خَابَ وخَسِر ،\nމާނައީ:- ހަމަކަށަވަރުން قِيامةދުވަހު އަޅާއި އެންމެ ފުރަތަމައިން ސުވާލުކުރެވޭނީ އޭނާގެއަމަލު ތަކުގެތެރެއިން ނަމާދާއިމެދުގައެވެ. ފަހެ އެރަގަޅުވެއްޖެނަމަ ހަމަކަށަވަރުން އެމީހަކަށް ކާމިޔާބުވީއެވެ. އަދި އެމީހަކު ފާސްވީއެވެ. އަދި އެފާސިދު ވެއްޖެނަމަ ފަހެ ހަމަކަށަވަރުން އެމީހަކަށް ނާކާމިޔާބު ލިބުނީއެވެ. އަދި އެމީހަކަށް ގެއްލުމާއި ހަލާކުލިބުނީއެވެ.\nމިصفة، حاصلކުރުމަށް ޓަކައި ކުރަންޖެހޭ ކަންތައްތައް:-\nފުރަތަމަކަމަކީ:- فرضފަސްނަމާދަށް ރައްކާތެރިވުން. އަދިسنةނަމާދުތައް ގިނަކުރުން. އަދި ނަމާދު ކުރުމުގައި خشوعةތެރިވެ ހުރުމަށް ބާރުލުން.\nދެވަނަކަމަކީ:-خشوعة ތެރިކަމާއި حضوعة ތެރިކަމާއެކު ނަމާދުކުރުމުގެ މާތްކަން ބަޔާންކުރެވޭ مجلسތަކުގައި ބައިވެރިވުން ގިނަކުރުން.\nތިންވަނަކަމަކީ:-خشوعة ތެރިކަމާއި حضوعة ތެރިކަމާއެކު ނަމާދު ކުރުމަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:-خشوعة ތެރިކަމާއި حضوعة ތެރިކަމާއެކު ނަމާދުކުރުމުގެ ހެޔޮتوفيقއަށްއެދި الله އަށްގިނަގިނައިން دعاءކުރުން.\n3- ތިން ވަނަސިފައަކީ:- علمއުގެނުމާއި اللهއަށް، ذكرކުރުން\nاللهގެ އަމުރުފުޅުތައް معرفةކޮށް ދެނެގަތުން\nقُلْ هَلْ يَسْتَوي الَّذِينَ يَعْلَمُونَ وَالَّذِينَ لاَ يَعْلَمُونَ [ الزمر :9]\nމާނައީ:- ކަލޭގެފާނުވިދާޅުވާށެވެ! ދަންނަ މީހުންނާއި، ނުދަންނަ މީހުން ހަމަހަމަވާނެހެއްޔެވެ؟\nومَنْ سلَك طرِيقاً يَلْتَمِسُ فِيهِ عِلْماً ، سهَّلَ اللَّه لَهُ بِهِ طَرِيقاً إلى الجَنَّةِ رواهُ مسلمٌ\nމާނައީ:- މީހަކު علمހާސިލްކުރުމުގެމަގުގައި ނިކުމެއްޖެނަމަ،އެމީހަކަށް الله سبحانه وتعالىސުވަރުގެއަށް ދިޔުމަށް މަގެއް ފަހިކޮށް ދެއްވައެވެ.\nހިތުގައިالله އަށް ބިރުވެތިކަންއުފެދުން\nرسول الله صلى الله عليه وسلم ، حديث ކުރެއްވިއެވެ. طلب العلم فريضة على كل مسلم\nމާނައީ:- علم އުގެނުމަކީކޮންމެ މީހެއްގެ މައްޗަށްވާ فرض އެކެވެ.\nމިصفة، حاصلކުރުމަށް ޓަކައި ކުރަންޖެހޭ ކަންތައްތައް:\nފުރަތަމަކަމަކީ:-ދީނީعلمވެރިންނާ ގުޅުންބަދަހިކޮށް އެބޭކަލުންގެ އަރިހުން ޢިލްމަށްއެދުން.\nދެވަނަކަމަކީ:-ދީނީعلم އުނގަންނާދޭمجلسތަކުގައި ބައިވެރިވުން ގިނަކުރުން.\nތިންވަނަކަމަކީ:- علمއުނގެނުމަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:-ދީނީعلمލިބުމުގެ ހެޔޮتوفيقއަށް އެދިالله އަށް ގިނަގިނައިން دعاءކުރުން.\nاللهގެ އަމުރުފުޅުތައް ހަނދާނަށް ގެނެސްގަތުން\nوَالذَّاكِرِينَ اللَّهَ كَثِيرًا وَالذَّاكِرَاتِ أَعَدَّاللَّهُ لَهُمْ مَغْفِرَةًوَأَجْرًا عَظِيمًا (الأحزاب 35)\nމާނައީ:- ގިނަގިނައިން اللَّهހަނދުމަކޮށް ذِكرކުރާ ފިރިހެނުންނާއި، ذِكرކުރާ އަންހެނުންނާއި، އެއެންމެންނަށްޓަކައި اللَّه ފާފަ ފުއްސެވުމާއި، ބޮޑުވެގެންވާ ދަރުމަ ތައްޔާރުކުރެއްވިއެވެ.\n«مَثَلُ الذي يَذكُرُ ربَّهُ وَالذي لا يذكُرُهُ ، مَثَل الحيِّ والمَيِّتِ » رواهُ البخاري .\nމާނައީ:- އެމީހާ ހައްދަވައި ގެންގުޅުއްވާ އިލާހަށް ޒިކުރުކުރާމީހަކާއި އަދި ޒިކުރު ނުކުރާ މީހެއްގެ މިސާލަކީ ދިރިހުރި މީހަކާއި މަރުވެފައިވާ މީހެއްގެމިސާލެވެ.\nގިނަގިނައިން اللَّهހަނދުމަކޮށް ذِكرކުރުމަކީ ހިތްغافلކަމުން ދުރުވާކަމެއް.\nقال الله تعالى : الَّذِينَ آمَنُوا وَتَطْمَئِنُّ قُلُوبُهُمْ بِذِكْرِاللَّهِ ۗ أَلَا بِذِكْرِاللَّهِ تَطْمَئِنُّ الْقُلُوبُ ﴿٢٨الرعد﴾\nމާނައީ: އެއުރެންނީ، إيمانވިމީހުންނެވެ. އަދި اللَّهހަނދުމަކުރުމުން،އެއުރެންގެ ހިތްތައް ހަމަޖެހޭމީހުންނެވެ. ހިތްތައްހަމަޖެހެނީ، اللّهހަނދުމަ ކުރުމުންނޫންހެއްޔެވެ؟\nމިصفة، حاصلކުރުމަށްޓަކައި ކުރަންޖެހޭ ކަންތައްތައް:\nފުރަތަމަކަމަކީ:- ﷲގެކުޅަދުންވަންތަކަމާއިބޮޑުކަން ހަނާނަށްގެނައުން އަދިކުރެވިފައިވާ ކަންތައްތަކުގެ މައްޗަށް ދެރަވެ إستغفارދެންނެވުން . އަދި ހިތް އެދިގެން رسول الله صلى الله عليه وسلم އަށް ގިނަގިނައިން ސަލަވާތްފުޅު ކިޔެވުން.\nތިންވަނަކަމަކީ:-اللهއަށް ذكرކުރުމަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:-اللهއަށް ذكرކުރުމުގެ ހެޔޮتوفيقއަށްއެދި الله އަށްގިނަގިނައިން دعاءކުރުން.\n4- ހަތަރުވަނަސިފައަކީ:- مسلمންނަށް إكرام ކުރުން\nމީސްތަކުންގެ މެދުގައި އޮންނަ معاملاتގެގުޅުންތަކާއި معاشراتގެގުޅުންތަކާއި أخلاقياتގެގުޅުންތަށް ބަދަހިކުރުން.\nإِنَّمَا الْمُؤْمِنُونَإِخْوَةٌ(الحجرات 10)\nمثَلُ الْمُؤْمِنِينَ فِي تَوَادِّهِمْ وتَرَاحُمِهِمْ وتَعاطُفِهِمْ ، مَثَلُ الْجَسَدِ إِذَا اشْتَكَى مِنْهُ عُضْوٌ تَداعَى لهُ سائِرُ الْجسدِ بالسهَرِ والْحُمَّى متفقٌ عليه .\nމާނައީ:- مُؤْمنން އެއްބަޔަކު އަނެއްބަޔަކަށް ހެޔޮކޮށް ހިތުމުގައްޔާއި رحمކުރުމުގައްޔާއި އަދިއޯގާވެރިވުމުގައި مثالއަކީ ހަށިގަނޑުގެ مثالއެވެ. އެހަށިގަނޑުގެ ގުނަވަނެއްގައި ވޭންއަޅާފިނަމަ މުޅިހަށިގަނޑު ހުން އައުމާއި ހޭލާހުރުމުން އެގުނަވަނަކާއި ބައިވެރިވާ ފަދަ އިންނެވެ.\nމުސްލިމުން އެއްބަޔަކު އަނެއްބަޔަކަށް ދީނީގޮތުން އަދާކުރަންޖެހޭ حقތައް އަދާވުން.\nމީސްތަކުންގެ މެދުގައި ލޯތްބާއި ކުލުނު އުފެދުން .\nމިކަމުގެ ސަބަބުން ހެޔޮކަންތަކަށް ރައްކާތެރިވުން .\nمنْ كَانَ يُؤْمِنُ بِاللَّهِ واليومِ الآخِرِ فَلْيُكْرِمْ ضَيْفهُ\nاللهއާއި آخرةއަށް ދުވަހަށް ފުރިހަމަޔަށް ايمانވާ މީހާ مهمانންނަށް ކަމޭހިތާހުށްޓެވެ.\nމިصفة، حاصلކުރުމަށް ޓަކައިކުރަންޖެހޭ ކަންތައްތައް:\nފުރަތަމަކަމަކީ:- މީސްތަކުންނަށް އަދާކުރަންޖެހޭ حقތައް ބަރާބަރަށް އަދާކުރުން.\nދެވަނަކަމަކީ:- މުސްލިމުންނަށް إكرام ކުރުމުގެ ވާހަކައާއި ރީތިأخلاقގެވާހަކަ ދެއްކެވޭ مجلسތަކުގައި ބައިވެރިވުން ގިނަކުރުން.\nތިންވަނަކަމަކީ:- މުސްލިމުންނަށްإكرام ކުރުމަށާއިރީތިأخلاقލިބިގަތުމަށް މީސްތަކުންނަށްދީނުގެدعوة ދިނުން\nހަތަރުވަނަކަމަކީ:- މުސްލިމުންނަށް إكرام ކުރުމަށާއި ރީތިأخلاقލިބިގަތުމަށް އެދިالله އަށް ގިނަގިނައިން دعاءކުރުން.\n5- ފަސްވަނަސިފައަކީ:- ނިޔަތްخلاصކުރުން\nوَمَا أُمِرُوا إِلاَّ لِيَعْبُدُوا اللَّهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلاةَ وَيُؤْتُوا الزَّكَاةَ وَذَلِكَ دِينُ الْقَيِّمَةِ - البينة 5\nމާނައީ:- باطل މަގުން އެއްކިބާވެތިބެ، اللهއަށްއަޅުކަން خالصކުރާ حال،الله އަށް އަޅުކަންކުރުމަށާއި، ނަމާދު قائمކުރުމަށާއި ، ޒަކާތް ދިނުމަށްމެނުވީ، އެއުރެންނަށް އަމުރުކުރައްވާފައި ނުވެއެވެ.އަދިސީދާވެގެންވާ ދީނަކީއެއީއެވެ.\nإنَّما الأَعمالُ بالنِّيَّات\nމާނައީ:- ހަމަކަށަވަރުން عمل ތައް ބިނާވެގެންވަނީ ނިޔަތުގެ މައްޗަށެވެ.\nعمل ތައް ހަމައެކަނި الله އަށް خلاصކުރުން.\nތިމާކުރާ عملއެއްގެ މައްޗަށް މީސްތަކުން ސަނާ ކިޔުނަސް އަދިހަޖޫ ކިޔުނަސް ވަރިހަމަވުން.\nމާނައީ:- ހަމަކަށަވަރުން الله سبحانه وتعالى، (ثوابދެއްވުމުގައްޔާއި ރުހިވޮޑިގަތުމުގައި) ބައްލަވާވޮޑިގަންނަވަނީ ތިޔަބައިމީހުންގެ ހަށިގަނޑަކަށްނޫނެވެ. އަދިތިޔަބައިމީހުންގެ ސޫރަތަކަށް ނޫނެވެ. އަދިކިއެއްތަ، އެކަލާނގެ ބައްލަވައިވޮޑިގަންނަވަނީ ތިޔަބައިމީހުންގެ ހިތްތަކަށެވެ. އަދިތިޔަބައިމީހުންގެعملތަކަށެވެ.\nމިصفة، حاصلކުރުމަށްޓަކައި ކުރަންޖެހޭކަންތައްތައް:\nފުރަތަމަކަމަކީ:- ކޮންމެކަމެއްފަށްޓާއިރު ނިޔަތް ﷲ އަށްޓަކައި خالص ކުރުން އަދި އެعملގެ މެދުތެރެއިން އިތުރަށް ރަނގަޅު ކުރުމަށް މަސައްކަތްކުރުން އަދިއެކަމެއް ނިމިގެންދާއިރު ﷲ އަށް إستغفار ދެންނެވުން.\nދެވަނަކަމަކީ:- إخلاصތެރިކަމުގެ މާތްކަންބަޔާން ކުރެވޭ مجلسތަކުގައި ބައިވެރިވުން ގިނަކުރުން.\nތިންވަނަކަމަކީ:- إخلاصތެރިވުމަށް މީސްތަކުންނަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:- إخلاصތެރިކަމުގެސިފަލިބިގަތުމަށް އެދިالله އަށް ގިނަގިނައިން دعاءކުރުން.\n6- ހަވަނަވަނަސިފައަކީ:- اللهގެދީނަށް ގޮވައިލުމާއި اللهގެމަގުގައިނިކުތުން\nقيامةއާޖެހެންދެން ދީނަށް ގޮވާލުމުގެ މަސައްކަތްކުރިއަށް ގެންދިއުން.\nوَمَنْ أَحْسَنُ قَوْلًا مِمَّنْ دَعَا إِلَى اللَّهِ وَعَمِلَ صَالِحًا وَقَالَ إِنَّنِي مِنَ الْمُسْلِمِينَ ﴿٣٣فصلت ﴾\nاللَّهގެދީނަށް އައުމަށް ގޮވާލައި، އަދިصالح عملކޮށް، އަދިހަމަކަށަވަރުން، ތިމަންނާވަނީ މުސްލިމުންގެ ތެރެއިންނޭބުނާ މީހަކަށްވުރެ ރަނގަޅު ބަސްބުނާ މީހަކީކާކުހެއްޔެވެ؟\nމާނައީ:- ހެޔޮކަންތަކަށް މަގުދައްކާމީހާ އެކަންކުރި މީހެއްފަދައެވެ.\nيقين ކަން ހިތަށް ތެދުކޮށް ކަށަވަރުވުން.\nއެމީހާގެ ނަފުސާއި މުދާ ހޭދަކުރާނެ ހެޔޮމަގު ވިސްނިގެންދިއުން.\nبَلِّغُوا عَنِّى وَلَوْ آيَةٌ\nމާނައީ: ތިމަންކަލޭގެފާނުގެ ފަރާތުން އެއްމެ އާޔަތެއް ނަމަވެސް އެހެން މީހުންނާއި ހަމަޔަށް ފޯރުކޮށްދޭށެވެ.\nފުރަތަމަކަމަކީ:- ﷲ ގެމަގުގައި ނިކުމެ ދީނުގެ މަސައްކަތްކުރުން.\nދެވަނަކަމަކީ:-ﷲ ގެމަގުގައި ނިކުމެ ދީނުގެ މަސައްކަތް ކުރުމުގެ މާތްކަން ބަޔާންކުރެވޭ مجلسތަކުގައި ބައިވެރިވުން ގިނަކުރުން.\nތިންވަނަކަމަކީ:-ﷲ ގެމަގުގައި ނިކުމެ ދީނުގެ މަސައްކަތްކުރުމަށް މީސްތަކުންނަށް ދީނުގެدعوة ދިނުން.\nހަތަރުވަނަކަމަކީ:-ﷲ ގެ މަގުގައި ނިކުމެ ދީނުގެ މަސައްކަތްކުރުމުގެ ސިފަ ލިބިގަތުމަށް އެދިالله އަށް ގިނަގިނައިން دعاءކުރުން.\nوعَنْ سَهْلِ بن سعدٍ ، رضي اللَّه عنْهُ ، أنَّ النبي صَلّى اللهُ عَلَيْهِ وسَلَّم قَالَ لِعَليًّ ، رضي اللَّه عنْهُ : « فو اللَّهِ لأنْ يهْدِيَ اللَّه بِكَ رجُلاً واحِداً خَيْرٌ لكَ من حُمْرِ النَّعم » متفقٌ عليهِ.\nމާތްالله ރުއްސުންލެއްވި سَهْل بن سعد ގެކިބައިން ރިވާވެގެންވެއެވެ. ހަމަކަށަވަރުން نبيއާ صلّى الله عليه وسلّم މާތްاللهރުއްސުންލެއްވި عليގެފާނަށް حديث ކުރެއްވިއެވެ. ފަހެ މާތްاللهގަންދީހުވާކުރަމަވެ. ތިޔަބައިމީހުންގެތެރެއިން މީހެއްގެފުށުން الله سبحانه وتعالىއެހެން މީހަކަށް هدايةއެއް މިންވަރުކުރެއްވުން ތިޔަބައިމީހުންނަށްޓަކައި ރަތްކަންގަދަ ޖަމަލުތަކަކަށްވުރެ ހެޔޮކަން ބޮޑުވެގެންވެއެވެ.


vnews - Bidheyseenge employment approval 48 gadi iru thereyga dhookuranee\nބިދޭސީންގެ އެމްޕްލޯއިމަންޓް އެޕްރޫވަލް 48 ގަޑިއިރު ތެރޭގައި ދޫކުރަނީ\nއަލަށް ވަޒީފާއަށް ގެންނަ ބިދޭސީންގެ އެމްޕްލޯއިމަންޓް އެޕްރޫވަލް 48 ގަޑިއިރު ތެރޭގައި ދޫކުރުމަށް ނިންމާފައިވާ ކަމަށް އިމިގްރޭޝަނުން ބުނެފިއެވެ.\nއިމިގްރޭޝަނުން މިއަދު ބުނީ އަލަށް ވަޒީފާއަށް ގެންނަ ބިދޭސީންގެ އެމްޕްލޯއިމަންޓް އެޕްރޫވަލް 48 ގަޑިއިރު ތެރޭގައި ދޫކުރާނީ އެމްޕްލޯއިމަންޓް އެޕްރޫވަލަށް އެދި ހުށަހަޅާއިރު ހުރިހާ ލިޔެކިޔުމެއް ފުރިހަމަކުރުމުން ކަމަށެވެ. އަދި ލިޔެކިޔުންތައް ފުރިހަމަ ނުވާނަމަ އެމްޕްލޯއިމަންޓް އެޕްރޫވަލަށް އެދި ހުށަހަޅާ ފަރާތަށް 48 ގަޑިއިރު ތެރޭގައި އެކަން އަންގާނެ ކަމަށެވެ.\nއިމިގްރޭޝަނުން ބުނީ މިފަދަ ބަދަލެއް ގެނައީ އިމިގްރޭޝަނުން ދޭ ޚިދުމަތްތަކަކީ ރައްޔިތުން ބަލައިގަންނަ ހިދުމަތްތަކަކަށް ހެދުމަށް ކަމަށެވެ. އަދި ކަމާ ގުޅުންހުރި މަސައްކަތްތައް ކުރާ ފަރާތްތަކަށް ލުއިފަސޭހަ ކޮށްދިނުމަށް ކަމަށެވެ.\nއެހެންކަމުން ޚިދުމަތް ލިބިގަންނަ ފަރާތްތަކުން މި ޚިދުމަތުގެ ބޭނުން ފުރިހަމަގޮތުގައި ހިފުމުގެ ގޮތުން އެމްޕްލޯއިމަންޓް އެޕްރޫވަލަށް ހުށަހަޅާއިރު ލިޔެކިޔުންތައް ފުރިހަމަކުރުމަށް ސަމާލުކަން ދިނުމަށް އިމިގްރޭޝަނުން އިލްތިމާސްކުރެއެވެ.\nއިމިގްރޭޝަނުން މި ގެނައި ބަދަލަށް މިއަދުން ފެށިގެން އަމަލުކުރަން ފަށާފައިވާ ކަމަށް ވެސް އެ އިދާރާއިން ބުނެއެވެ.


Neha kaiveni kohfaanekamah adhives Aditya ah shahku!\nނެހާ ކައިވެނި ކޮށްފާނެކަމަށް އަދިތުޔާއަށް ޝައްކު!\nނޭހާ އާއި އަދިތުޔާ\nލަވަކިޔުންތެރިޔާ ނެހާ ކައްކަރް އާއި ލަވަކިޔުންތެރިޔާ އަދި ހޯސްޓް އަދިތުޔާ ނާރަޔަން ކައިވެނިކުރަން އުޅޭ ކަމުގެ ވާހަކަތަކެއް ފެތުރުނީ މިދިޔަ އަހަރު ދެއްކި އިންޑިއަން އައިޑޮލްގެ 11 ވަނަ ސިޒަން ދައްކަމުން ދިޔަ ދުވަސްވަރު އެވެ. ނެހާ އަކީ އެ ޝޯގެ ޖަޖެކެވެ. ޝޯ ހޯސްޓްކުރީ އަދިތުޔާ އެވެ.\nކޮންމެއަކަސް އިންޑިއަން އައިޑަލްގެ އެ ސީޒަން ނިމުމުން މިއީ ޝޯ ޕްރޮމޯޓްކުރަން ހަދައިގެން ދެއްކި ވާހަކަތަކެއް ކަން ވަނީ ފަޅާ އަރާފަ އެވެ. އަދި ފާއިތުވީ 10 އަހަރުއްސުރެ އަދިތުޔާ އާއި އޭނާގެ ފުރަތަމަ ފިލްމު "ޝާޕިތު"ގެ ބަތަލާ ޝްވޭތާ އަގަރްވާލްގެ މެދުގައި ލޯބީގެ ގުޅުން އޮތްކަން ވެސް ވަނީ ހާމަވެފަ އެވެ.\nމިހާރު އަނެއްކާވެސް ނެހާގެ ކައިވެނީގެ ވާހަކަތަކެއް ވަރަށް ހޫނުކޮށް ދެކެމުން އެބަދެ އެވެ. ޕަންޖާބު ލަވަކިޔުންތެރިޔެއް ކަމަށްވާ ރޯހަންޕްރީތު ސިންގް އާއި ނެހާ ވަރަށް އަވަހަށް ކައިވެނިކުރަން އުޅޭ ވާހަކަ އެވެ. މި ދެ ތަރިން އެކުގައި ކިޔާފައިވާ ލަވައެއްގެ ވީޑިއޯ ރިލިޒްކުރުމާ ދިމާކޮށް މި ވާހަކަތައް ފެތުރޭތީ ގިނަ ބަޔެއްގެ ހިތުގައި މިފަހަރުވެސް ޝައްކުތައް އުފެދޭ ގޮތް ވަނީ ވެފަ އެވެ. ނެހާ މިފަހަރުވެސް ޕްރޮމޯޝަން ސްޓަންޓެއް ޖެއްސީ ކަމަށް ހީވެގެންނެވެ.\nނެހާގެ އެކުވެރިޔާ އަދިތުޔާ ނާރަޔަން ވެސް ބުނަނީ ނެހާ ކައިވެނިކުރަން އުޅޭ ކަމާ މެދު އޭނާއަށް ވެސް ޝައްކު ކަމަށެވެ. އަދި ކައިވެނީގެ ދައުވަތު ކާޑު އަދިތުޔާ އަށް ލިބިފައިވާ ކަމަށް އިންޑިޔާގެ ބައެއް އޮންލައިން ނޫސްތަކުން ރިޕޯޓުކޮށްފައި ވީނަމަވެސް އެއީ ދޮގެއް ކަމަށާއި އޭނާއަށް ދައުވަތު ނުލިބޭ ކަމަށް ވެސް އަދިތުޔާ ބުންޏެވެ.\nއަދިވެސް އަދިތުޔާގެ ހިތުގައި ވަރަށް ބޮޑު ސުވާލެއް އެބައޮތް ކަމަށް އޭނާ ބުންޏެވެ. ނެހާ އާއި ރޯހަންޕްރީތު ބައްދަލުވީ މީގެ މަހެއްހާ ދުވަސްކުރިންކަމަށް ވެފައި އެހާ އަވަހަށް ދެ މީހުންނަށް ކައިވެންޏަކާ ހަމައަށް ދެވުނީ ކިހިނެއްތޯ އެވެ؟ ނެހާ އަކީ ޓީންއޭޖް ކުއްޖެއް ނޫންކަމަށާއި އަވަސް އަރުވާލައިގެން އެފަދަ ނިންމުމެއް ނިންމަފާނެ ކަމަށް އަދިތުޔާ އަށް ހަމަ ޝައްކުވަނީ ކަމަށް ވެސް އޭނާ ބުންޏެވެ.\n"އަސްލުވެސް އޭނަ (ނެހާ) ކައިވެނި ކުރަނީތަ؟ އަހަންނަކަށް އެއްވެސް ދައުވަތު ކާޑެއް ނުލިބޭ. ވަރަށް އަޖައިބުވެއްޖެ. ރޯހަންޕްރީތު އާ ނެހާ އާ ފުރަތަމަ ފަހަރަށް ބައްދަލުވީ ވެސް އެ ލަވައިގެ ޝޫޓިންގަށް މީގެ ދެ ތިން ހަފުތާއެއް ކުރިން. އެހާ އަވަހަށް މީހަކާ ކައިވެނި ކުރަން ނިންމަފާނެތަ ހަމަ؟،" އަދިތުޔާ ބުންޏެވެ.\nނަމަވެސް މީގެ ހަފުތާއެއް ކުރިން އެހެން ނޫހަކަށް ދީފައިވާ އިންޓަވިއުއެއްގައި އަދިތުޔާ ބުނީ ކައިވެނީގެ ދައުވަތު ކާޑު ލިބިފައިވާ ކަމަށެވެ. ނަމަވެސް އޭނާގެ އަމިއްލަ ކައިވެނީގެ ކަންތައްތަކުގައި ބިޒީކޮށް އުޅޭތީ ނުދެވޭނެ ކަމަށެވެ. ނަމަވެސްފަހުން މިވަނީ ދައުވަތު ކާޑު ނުލިބޭ ކަމަށް ބުނެ ވާހަކަ ބަދަލުކޮށްފަ އެވެ.\nފަހުގެ ޚަބަރުތައް ބުނާ ގޮތުގައި އޮކްޓޯބަރު 23 ވަނަ ދުވަހު ނެހާ އާއި ރޯހަންޕްރީތު ކައިވެނި ކުރުމަށް މިހާރު މި ކައިވެނި ރަޖިސްޓްރީވެސް ކޮށްފި އެވެ. އަދި ކައިވެނީގެ އެކި ރަސްމިއްޔާތުތައް މިހާރު ފެށިގެން ކުރިޔަށް އެބަ ދެއެވެ.\nއަނެއް ބަޔަކަށް އަދިވެސް ހަމަ އަދިތުޔާ ގޮތަށް ޝައްކުވަނީ އެވެ. މިފަހަރު އަނެއްކާވެސް ހަމަ ޕަބްލިސިޓީ ސްޓަންޓެއް ބާއޭ ހީވެފަ އެވެ.


Chef demision aai baeh official in reunion ah\nޗެފްޑިމިޝަނާއި ބައެއް އޮފިޝަލުން ރިޔޫނިއަން އަށް\nއަންނަ މަހު ރިޔޫނިއަންގައި ފަށާ އިންޑިއަން އޯޝަން އައިލެންޑް ގޭމްސް އަށް ރާއްޖޭގެ ކޮންޓިންޖެންޓްގެ ޗެފް ޑިމިޝަން އިހުސާން އަބުދުލްގަނީ (ސާންތީ) އައި ބައެއް އޮފިޝަލުން މިއަދު ރިޔޫނިއަން އަށް ހިނގައްޖެ އެވެ.\nއެޑްވާންސް ޓީމެއްގެ ގޮތުގައި ރިޔޫނިއަން އަށް ފުރި ޓީމުގެ މައިގަނޑު މަގްސަދަކީ ގޭމްސްގެ އިންތިޒާމްތައް ހުނިނެތްގޮތް ބަލައި ގޭމްސްގެ އެންމެ ފަހުގެ މައުލޫމާތު ދިވެހި ޓީމުތަކަށް ފޯރުވައިދިނުމެވެ.\nސާންތީ މިއަދު ބުނީ ގޭމްސްގައި މިވަގުތު ނުނިމި އޮތީ ހަމައެކަނި ވިސާގެ ކަންތައްތައް ކަމަށާއި އެކަން ވެސް މި މަހުގެ 30 ވަނަ ދުވަހު ރާއްޖޭގެ ކޮންޓިންޖެންޓް ރިޔޫނިއަން އަށް ފުރުމުގެ ކުރިން ހަމަޖެހޭނެ ކަމަށެވެ.\nރީޔޫނިއަންގައި އޯގަސްޓް މަހުގެ 1 އިން 8 އަށް ބާއްވާ ގޭމްސްގައި ރާއްޖޭން 10 ކުޅިވަރެއްގައި ވާދަކުރާނެ އެވެ. އަދި ގޭމްސްގައި ވާދަކުރާ ކުޅުންތެރިންނާއި އޮފިޝަލުންނާއި ސަރުކާރުގެ ޑެލިގޭޓުން އަދި މީޑިއާއާއެކު، ރާއްޖޭން ކޮންޓިންޖެންޓްގެ އަދަދު 271 އަށް އަރަ އެވެ. މި ގޭމްސް އަށް 16 މިލިއަނެއްހާ ރުފިޔާ ހަރަދު ކޮށްފައިވާއިރު ނުވަ މެޑައްޔާއި 15 މެޑައްޔާ ދޭތެރެ އަދަދަކަށް މެޑަލް ހޯދުމަށް ރާއްޖެ އުއްމީދު ކުރެ އެވެ.


ޢާޝޫރާ ދުވަހުގެ ރޯދަ: ފާފަތަކުގެ ކައްފާރާއެއް – ޖަމްޢިއްޔަތުއް ސަލަފް\nތާރީޚް: 14:48 09 ސެޕްޓެމްބަރ 2018\nކީރިތި ރަސޫލާ صلى الله عليه وسلم ޢާޝޫރާ ދުވަހުގެ ރޯދަ ހިއްޕަވައި، އަދި މީސްތަކުން އެދުވަހު ރޯދަ ހިފުމަށް ބާރުއެޅުއްވިއެވެ. އެދުވަހަކީ ފިރުޢަނުގެ ކިބައިން މޫސާގެފާނާއި ބަނީ އިސްރާއީލު މީހުން ސަލާމަތް ކޮށްދެވި ދުވަހެވެ. މޫސާގެފާނަށް މާތް ﷲ ދެއްވި ކާމިޔާބީ ފާހަގަ ކުރުން، މުސްލިމުންގެ މައްޗަށް މާ އައުލާވެގެންވާކަމުގައި ކީރިތި ރަސޫލާ صلى الله عليه وسلم ވަނީ ޙަދީޘްކުރައްވާފައެވެ.\nޢާޝޫރާ ދުވަހު ރޯދަހިފުމަކީ ފާއިތުވެދިޔަ އަހަރުގެ ފާފަތަކުގެ ކައްފާރާއެއްކަމުގައިވެސް އިތުރު އެކަލޭގެފާނުވަނީ ޙަދީޘް ކުރައްވާފައެވެ. وعن أَبي قتادة رضي الله عنه أنَّ رسول الله – صلى الله عليه وسلم سُئِلَ عَنْ صِيامِ يَوْمِ عَاشُوراءَ، فَقَالَ : “ يُكَفِّرُ السَّنَةَ المَاضِيَةَ “ رواه مسلم މާނައީ: އަބޫ ޤަތާދާ ރަޟިޔަ ﷲ ޢަންހުގެ އަރިހުން ރިވާވެގެންވެއެވެ. ޢާޝޫރާ ދުވަހުގެ ރޯދައާއި ބެހޭގޮތުން ސުވާލު ދެންނެވުނު ހިނދުގައި ޙަދީޘް ކުރެއްވިއެވެ. ”(އެ ދުވަހުގެ ރޯދައަކީ) ފާއިތުވެދިޔަ އަހަރު ކުރެވިފައިވާ (ކުދި) ފާފަތަކުގެ ކައްފާރާއެކެވެ.“\nالكَفَّارَة ގެ ބަހުގެ މާނައަކީ ފޮރުވައިލުމެވެ. މިތާނގައި ކައްފަރާއޭ މިބުނެވެނީ ފާފަ ފުއްސަވައި ދެއްވުމަށެވެ. ކައްފާރާއަކީ ކުރެވިފައިވާ ފާފަތައް ފުއްސަވައިދެއްވުމުގެ މަގެއްގެ ގޮތުގައި ދީނުގައި ކަނޑައަޅުއްވާފައިވާ އަޅުކަންތަކަށް ކިޔޭ ނަމެކެވެ. ވީމާ، ތިމާމެންނަށް ކުރެވިފައިހުންނަ އެންމެހައި ކުދި ފާފަތައް ފުއްސަވައިދެއްވުމުގެ ސަބަބެއްކަމުގައި ޢާޝޫރާ ދުވަހުގެ ރޯދަހިފުން ވެގެންދެއެވެ.\nޢާޝޫރާދުވަކީ މުޙައްރަމު މަހުގެ 10 ވަނަ ދުވަހެވެ. ޢަރަބި ބަހުގައި 10 އަކީ ޢަޝަރަ އެވެ. ކަލަންޑަރުން ދައްކާގޮތުގައި މިއަހަރުގެ މުޙައްރަމު މަހުގެ 10 ވަނަ ދުވަހަކީ 20 ސެޕްޓެމްބަރުވާ ބުރާސްފަތި ދުވަހެވެ. އެދުވަހާއި އެދުވަހުގެ ކުރިން 1 ދުވަސް ނުވަތަ ފަހުން 1 ދުވަހު ރޯދަހިފުމުން މިސުންނަތް ޙާޞިލުވީއެވެ. އަދި އެދުވަހަށް މާތް ﷲ ލައްވާފައިވާ ބަރަކާތްވެސް ޙާޞިލުވެގެންދާނެއެވެ. إن شاء الله !


ރާއްޖެ ބަލި - ވިކިޕީޑިއާ\nރާއްޖެ ބަލި އަކީ ގައިގާރިހި ގޮށްލައި ހުޅުހުޅު ދުޅަވެ ހިކޭ ބައްޔެކެވެ. މިބަލީގައި ގުދުވެސް ނިކުމެދެއެވެ. ރާއްޖެ ބަލި ޖެހިގެން ނާރުތައް ކުރުގެޅުމަށް ކިޔަނީ ނާރުގޮށްޖެހުން މިހެންނެވެ. ރާއްޖެ ބަލި ނުވަތަ ރޫމަޓޮއިޑް އާތުރައިޓިސް (Rheumatoid Arthritis) އަކީ އެއްހުޅަށްވުރެ ގިނަ ހުޅަށް އެއްފަހަރާ ދާއިމީ ސިފައެއްގައި ދުޅަވުން ކުރިމަތިކުރުވާ ބައްޔެކެވެ. ބައެއް މީހުންނަށް ރާއްޖެ ބައްޔާއެކު ފުއްޕާމޭ، ހަން، ހިތް، ލޯ، ލޭހޮޅިތައް ފަދަ ހަށިގަނޑުގެ ބައެއް އެހެން ގުނަވަންތަކަށް ގެއްލުން ލިބުމަކީ އެކަށީގެންވާ ކަމެކެވެ. ރާއްޖެ ބައްޔަކީ އާންމު ގޮތެއްގައި "އޮޓޯއިމިޔޫން ޑިސްއޯޑަރ " ނުވަތަ "އޮޓޯ އިމިޔޫން ޑިޒީޒް"(Autoimmune disease) އެކެވެ. އޮޓޯ އިމިޔޫން ޑިޒީޒް އަކީ އެމީހެއްގެ އަމިއްލަ ދިފާޢީ ނިޒާމުން އެމީހެއްގެ ހަށިގަނޑުގައިވާ ގުނަވަންތަކާ ސިލޯށި (Tissue) ތަކަށް ހަމަލާ ދިނުމުން ކުރިމަތިވާ މައްސަލަ އެކެވެ. އޮސްޓިއޯއާތުރައިޓިސް އާއި ޚިލާފަށް ރާއްޖެ ބަލީގައި އަސަރުކުރަނީ ހުޅުގެ ބަތާނަފަށު ގެ ބައިތަކަށެވެ. އެކަމުގެ ސަބަބުން ހުޅު ދުޅަވެ، ހުޅުގައި ރިއްސައި، އާޚިރު ނަތީޖާއެއްގެ ގޮތުން ހުޅުގެ ކަށިތައް ގިރި، ހުޅުގައި އައިބު އުފެދެނީ އެވެ.\n4 ދިގުލައިދިއުމުން ދިމާވެދާނެ އިތުރު މައްސަލަތައް (ނުރައްކާތައް)\n5.1 ލޭގެ ޓެސްޓުތައް\n5.2 އިމޭޖިންގ ޓެސްޓުތައް\n6.1 ބޭހުގެ ފަރުވާ\n6.3 އެހެނިހެން ފަރުވާތައް\nރާއްޖެ ބައްޔަކީ ކުރިން ވެސް ބުނެވިދިޔަ ފަދައިން އޮޓޯއިމިޔޫން ޑިޒީޒް އެކެވެ. އެހެންކަމުން ރާއްޖެ ބަލި ކުރިމަތިވަނީ ދިފާޢީ ނިޒާމުން ހުޅުގެ ވަށައިގެންވާ ތުނި ދުލިފަށަލަ(Synovium) އަށް ހަމަލާ ދިނުމުންނެވެ. މިގޮތަށް ދިފާޢީ ނިޒާމުން ހުޅުގެ ތުނި ދުލިފަށަލައަށް ހަމަލާ ދިނުމުން އުފެދޭ ދުޅައިގެ ސަބަބުން، ތުނި ދުލިފަށަލަ ބޯވެ، އޭގެ ނަތީޖާއެއްގެ ގޮތުން ހުޅުގައިވާ މަޑުކަށި(Cartilage)، އަދި ހުޅުގައި ހިމެނޭ ކަށިތަކަށް ގެއްލުންދީ ހަލާކުކޮށްލައެވެ. ހުޅު އޭގެ މަގާމުގައި ހިފަހައްޓައިދޭ އެއްސުންތައް(ligaments)، އަދި ޓެންޑަންތައް(tendons)ދެރަވެ، ދޫވެ، ދެމެންޖެހޭ މިންވަރަށްވުރެ ބޮޑަށް ދެމިގެންދެއެވެ. ނަތީޖާއެއްގެ ގޮތުން ހުޅަށް ލިބިފައިވާ ބައްޓަން މަޑުމަޑުން ގޮސް ގެއްލިގެން ދެއެވެ.\nރާއްޖެ ބަލި ކުރިމަތިވުމުގެ ހިރާސް އިތުރުކުރާ ކަންތައްތައް ހުރެއެވެ. އެގޮތުން ރާއްޖެ ބަލި ކުރިމަތިވުމުގެ ހިރާސް އިތުރުކޮށްފާނެ ކަންތައްތަކުގެ ތެރޭގައި އަންނަނިވި ކަންތައްތައް ހިމެނެއެވެ. (ހ) ޖިންސް : ދެޖިންސުގެ މީހުންގެ ތެރެއިން އަންހެނުންނަށް ރާއްޖެ ބަލި ކުރިމަތިވުމުގެ ހިރާސް ފިރިހެނުންނަށްވުރެ 3-2 ގުނަ އިތުރުކަން ފާހަގަ ކުރެވެއެވެ. (ށ) އުމުރު : ކޮންމެ އުމުރެއްގައި ވެސް ރާއްޖެ ބަލި ކުރިމަތިވެދާނެ އެވެ. ނަމަވެސް އެންމެ އާންމު ގޮތެއްގައި ބަލި ފެށިގެން އަންނަނީ މެދު އުމުރުގައެވެ. އަދި އުމުރުން ދުވަސްވާ ވަރަކަށް ރާއްޖެ ބަލި ކުރިމަތިވުމުގެ ހިރާސް އިތުރުވެއެވެ. ބަލިކުރިމަތިވެފައި ހުރިކަން އެންމެ ބޮޑަށް ފާހަގަވަނީ އުމުރުން 60 ގެ އަހަރުތަކުގެ ތެރޭގައެވެ. (ނ) އާއިލާގެ ތެރޭގައި ދައުރުވުން : އާއިލާގެ މެންބަރަކަށް ކުރިން ރާއްޖެ ބަލި ކުރިމަތިވެފައިވާ ނަމަ އެމީހަކަށް ރާއްޖެ ބަލި ކުރިމަތިވުމުގެ ހިރާސް އިތުރުކަން ފާހަގަ ކުރެވެއެވެ. (ރ) ވާރުތަވުން : ވަކި ކަހަލަ ވިރާސީ ބަހާއެއް އުފެދުމުގައި އެމީހެއްގެ ހަށިގަނޑުގައި ހުރުމަކީ ރާއްޖެ ބަލި ޖެހުމުގެ ހިރާސް އިތުރުކުރާ ކަމެކެވެ. އެގޮތުން އުފެދުމުގައި ވިރާސީ ބަހާއެއް ކަމުގައިވާ "ހިޔުމަން ލިއުކޮސައިޓިކް އެންޓިޖަން ކްލާސް2ޖީނަޓައިޕް"(Human Leucocytic Antigens, class2genotype / HLA) ހުންނަ މީހުންނަށް ރާއްޖެ ބަލި ޖެހުމުގެ ހިރާސް އިތުރުވެ. އަދި މިވިރާސީ ބަހާގެ ސަބަބުން ރާއްޖެ ބަލީގެ އުދަނގޫތައް އިތުރަށް ގޯސްވެގެން ވެސް ދެއެވެ. މިފަދަ ވިރާސީ ބަހާއެއް ހުންނަ މީހަކު ކުރާކަމަކުން ނޫނީ ދިރިއުޅޭ މާހައުލުން ހުށަހެޅޭ ކަމަކުން މިސާލަކަށް މާބޮޑަށް ހަށިގަނޑު ބަރުހެލިވެ ފަލަވުން ނޫނީ ދުންފަތުގެ އިސްތިއުމާލުކުރުން ފަދަ ކަންކަމުގެ ސަބަބުން ރާއްޖެ ބަލި ކުރިމަތިވުމުގެ ހިރާސް އިތުރުވެގެން ދެއެވެ. (ބ) ދުންފަތުގެ އިސްތިއުމާލުކުރުން : ދުންފަތުގެ އިސްތިއުމާލުކުރުމަކީ ރާއްޖެ ބަލި ކުރިމަތިވުމުގެ ހިރާސް އިތުރުކުރާ ކަމެކެވެ. ޚާއްޞަ ގޮތެއްގައި ވިރާސީ ގޮތުން ބަލިކުރިމަތިވުމުގެ ހިރާސް އޮވެފައި، ދުންފަތުގެ އިސްތިއުމާލުކުރާނަމަ މިފުރުޞަތު އިތުރަށް ބޮޑުވެގެން ދެއެވެ. މީގެ އިތުރުން ދުންފަތުގެ އިސްތިއުމާލުކުރުމަކީ ރާއްޖެ ބަލި ކުރިމަތިވުމަށްފަހު އެބަލީގެ އުނދަގޫތައް އިތުރަށް ގޯސްކުރާ ކަމެކެވެ. (ޅ) ދިރިއުޅޭ މާހައުލުން ހުށަހެޅޭ ކަންތައްތައް : މުޅިން ޔަގީން ކުރެވިފައި ނުވި ނަމަވެސް ދިރިއުޅޭ މާހައުލުގެ ތެރެއިން އެސްބެސްޓޯސް، ސިލިކާ ފަދަ މާއްދާތަކަށް ހުށަހެޅުމަކީ ރާއްޖެ ބަލި ކުރިމަތިވުމުގެ ހިރާސް އިތުރުކޮށްފާނެ ކަމެއްކަމަށް ބެލެވިފައި ވެއެވެ. (ކ) އާދަޔާ ޚިލާފަށް ހަށިގަނޑު ބަރުހެލިވެ ފަލަވުން : އާދަޔާ ޚިލާފަށް ހަށިގަނޑު ބަރުހެލިވެ، ފަލަވުމަކީ ރާއްޖެ ބަލި ކުރިމަތިވުމުގެ ހިރާސް އިތުރުކުރާ ކަމެކެވެ. (އ) އެއްވެސް ވަރަކަށް ވިހާފައިނުވުން : އެއްވެސް ވަރަކަށް ދަރިމައިވެ، ވިހާފައިނުވުމަކީ ފަހަރުގައި ރާއްޖެ ބަލި ކުރިމަތިވުމުގެ ހިރާސް އިތުރުކޮށްފާނެ ކަމެކެވެ.\nރާއްޖެ ބަލީގެ އަލާމާތްތަކާ މެދު ވިސްނާއިރު ހަދާނުގައި ބަހައްޓަންޖެހޭ އެއްކަމަކީ ބައެއް ދުވަސްވަރު އަލާމާތްތައް އިތުރުވެ، ގޯސްވެފައި(flares)، އަނެއްބައި ދުވަސްވަރު އަލާމާތްތައް ކުޑަވެ، ލުއި(remissions)ވެދާނެ ކަމެވެ. ރާއްޖެ ބަލީގެ އަލާމާތްތަކުގެ ތެރޭގައި އަންނަނިވި ކަންތައްތައް ހިމެނެއެވެ. •\tއެއްހުޅަށްވުރެ ގިނަ ހުޅުގައި ރިއްސުން •\tއެއްހުޅަށްވުރެ ގިނަ ހުޅުގައި ބީހިލުމުން ރިހުން ހުރުމާއެކު، ހޫނުކަމަކާ ދުޅައެއް ހުރުން •\tއެއްހުޅަށްވުރެ ގިނަ ހުޅު ހަރުއެރުން : އާންމު ގޮތެއްގައި މިކަން ބޮޑަށް ފާހަގަވާނީ ހެދުނުގެ ވަގުތާއި،ހަރަކާތެއްނުކޮށް ގިނައިރު ވުމުންނެވެ. •\tމަތީގައި ބަޔާންކުރެވުނު އަލާމާތްތައް ހަށިގަނޑުގެ ދެފަރާތުގެ ހުޅުތަކުގައި ވެސް ހުރުން : މިސާލަކަށް ދެއަތްތިލައިގެ ހުޅުތަކުގައި ނޫނީ ދެކަކުލުހުޅަށް މަތީގައި ބަޔާންކުރެވުނު އުދަނގޫތައް ކުރިމަތިވުން •\tވާޅުވުން / ވަރުބަލިވުން •\tބަރުދަން ލުއިވުން •\tހުންއައުން •\tކާހިތްނުވުން •\tވަރުދެރަވުން ރާއްޖެ ބަލީގެ ކުރީކޮޅުގައި ނޫނީ ފެށިގެން އަންނައިރު ބަލީގެ އަސަރު ފުރަތަމަ ފެންނަނީ ހަށިގަނޑުގައިވާ ކުދި ހުޅުތަކުންނެވެ. މިސާލަކަށް އަތްތިލައާއި، ފައިތިލައިގެ ހުޅުތަކުގެ ތެރެއިން އިގިލިތަކާ، އަތްތިލަ، އަދި އިގިލިތަކާ ފައިތިލަ ގުޅުވާދޭ ހުޅުތަކުންނެވެ. ނަމަވެސް ބަލީގައި ގިނަ ދުވަސްވާވަރަކަށް ބަލީގެ އަސަރު ކަކުލުހުޅު، އަތުގެ ކުޑަހުޅު(އަތުކުރި)، ފައިގެ ކުޑަހުޅު (ތަބިކަށި)، އުޅަބޮށި، ކޮނޑުހުޅު، އަދި ޅިނދުހުޅުން ފެންނަށް ފަށައެވެ. ގިނަ ފަހަރު ބަލީގެ އަސަރު ފެންނަނީ ހަށިގަނޑުގެ ދެފަރާތުން އެއް ހުޅަކުންނެވެ. މިސާލަކަށް ކަކުލު ހުޅުންނަމަ، ދެފަރާތުގެ ކަކުލު ހުޅުން ވެސް ބަލީގެ އަސަރު ފެންނަށް ފަށައެވެ. ރާއްޖެ ބަލި ކުރިމަތިވާ މީހުންގެ ތެރެއިން %40 މީހުންނަށް ހުޅުތަކާ ގުޅުމެއް ނެތް އަލާމާތްތައް ކުރިމަތިވެ، އެމީހުންގެ ފުށުން ބަލީގެ ނިޝާންތައް ފާހަގަވާކަން ފާހަގަ ކުރެވެއެވެ. ރާއްޖެ ބަލީގެ އަސަރު ފެނިދާނެ ހަށިގަނޑުގެ އެހެނިހެން ގުނަވަންތަކާ ސިލޯށިތަކުގެ ތެރޭގައި •\tހަން •\tލޯ •\tފުއްޕާމޭ •\tހިތް •\tގުރުދާ •\tފަތިނާރު ސެލޯށިތައް (ނާރވް ޓިޝޫތައް) •\tކުޅުއުފައްދާ ގޮށްތައް •\tކަށީގެ މަދު •\tލޭހޮޅިތައް ރާއްޖެ ބަލީގެ އަލާމާތްތަކާ ނިޝާންތައް ކުރިމަތިވާ މިންވަރު ތަފާތުވުމަކީ އެކަށީގެންވާ ކަމެކެވެ. އަދި ބައެއް ފަހަރު އަލާމާތްތަކާ ނިޝާންތައް ފެނިފައި، އޭގެ ޒާތުގައި ރަނގަޅުވެ، ނޫނީ ލުއިވެ ދިއުމަކީ އެކަށީގެންވާ ކަމެކެވެ.\nދިގުލައިދިއުމުން ދިމާވެދާނެ އިތުރު މައްސަލަތައް (ނުރައްކާތައް)[އުނިއިތުރު ގެންނަވާ]\nރާއްޖެ ބަލި ހުރުމަކީ އެކަމުގެ ސަބަބުން އަންނަނިވި ކަންތައްތައް ކުރިމަތިވުމުގެ ހިރާސް އިތުރުކުރާނެ ކަމެކެވެ. (ހ) ކަށިފީވުން (osteoporosis): ރާއްޖެ ބައްޔާއި، އަދި އެބަލީގެ ފަރުވާގައި ބޭނުންކުރާ ބޭސްތަކުގެ ސަބަބުން ކަށިފީވުން ކުރިމަތިވުމުގެ ހިރާސް އިތުރުކުރެއެވެ. ކަށިފީވުމަކީ ކަށިތައް ދެރަވެ، ބަލިކަށިވެ، ރެދުލައި، ބިދުމުގެ ފުރުޞަތު އިތުރުކުރާ ބައްޔެކެވެ. (ށ) ރޫމަޓޮއިޑް ނޮޑިޔޫލް (Rheumatoid nodule): މިއީ ރާއްޖެ ބައްޔާއި ގުޅިގެން ހަށިގަނޑުގެ އެކި ހިސާބުތަކުގައި ޚާއްޞަކޮށް ހަށިގަނޑުގައި ހުންނަ ޕްރެޝަރ ޕޮއިންޓް ތަކުގައި (މިސާލަކަށް އުޅަބޮށި ފަދަ ތަންތަން) އުފެދޭ ގޮށްގަނޑެއް ކަހަލަ އުފުލުމެއް ނޫނީ ފުއްޕުމެކެވެ. (ނ) އަނގަޔާއި، ލޯ ހިކުން : ރާއްޖެ ބަލީގެ ސަބަބުން އަނގަތެރެ އާއި، ލޮލުތެރޭގެ ތެތްކަން ދަށްވެ، އަނގަޔާއި ލޯ ހިކޭގޮތް ވެއެވެ. މިހާލަތަށް ކިޔަނީ "ޝޯގްރެން ސިންޑްރޯމް"(Sjogren’s syndrome) އެވެ. (ރ) އިންފެކްޝަން އުފެދުން (infections): ރާއްޖެ ބައްޔާއި، އެބަލީގައި ބޭނުންކުރާ ބޭސްތަކުގެ ސަބަބުން ބަލި މީހާގެ ދިފާޢީ ބާރު ދަށްވެ، ތަފާތު އިންފެކްޝަންތަކަށް ހުށަހެޅުމުގެ ފުރުޞަތު އިތުރުވެގެންދެއެވެ. (ބ) ކާޕަލް ޓަނެލް ސިންޑްރޯމް (Carpal tunnel syndrome): ރާއްޖެ ބަލީގެ އަސަރު އަތުގެ ކުޑަހުޅަށް ކޮށްފިނަމަ، އެކަމުގެ ސަބަބުން އަތްތިލައާއި، އިގިލިތަކަށް އިހުސާސްތައް ގެންގޮސްދޭ ފަތިނާރަށް ނޫނީ ފަތިނާރު ތަކަށް ފިތޭގޮތް ވެއެވެ. މިގޮތަށް ފަތިނާރު ފިތިއްޖެނަމަ، އަތްތިލައާއި އިގިލިތަކަށް ތަދުވެ، އައްސިވާގޮތް ވާނެއެވެ. (ޅ) ހިތުގެ މައްސަލަތައް (heart problems): ރާއްޖެ ބަލީގެ ސަބަބުން ލޭހޮޅިތައް ހަރުވެ، ލޭހޮޅިތައް ބެދޭގޮތް ވެއެވެ. މިއީ ހިތުގެ މައްސަލަތަކަށް މަގުފަހިކުރާނެ ކަމެކެވެ. މީގެ އިތުރުން ހިތުގެ ވަށައިގެންވާ ތުނި ދުލިފަށަލަ(pericardium) ދުޅަވާގޮތް ވެއެވެ. (ކ) ފުއްޕާމޭގެ ބަލިތައް (Lung disease): ރާއްޖެ ބަލި ހުންނަ މީހުންނަށް ފުއްޕާމޭ ދުޅަވެ، ފުއްޕާމޭގައި ލަކުނު ހެދުމުގެ ފުރުޞަތު ބޮޑެވެ. މިގޮތަށް ދިމާވެއްޖެނަމަ، ނޭވާކުރުވެ، ނޭވާލާން އުދަނގޫވާގޮތް ވެއެވެ. (އ) ލިމްފޯމާ ޖެހުމުގެ ފުރުޞަތު ބޮޑުވުން : ރާއްޖެ ބަލި ހުންނަ މީހުންނަށް ލިމްފެޓިމް ޓިޝޫތަކަށް ޖެހޭ ކެންސަރުގެ ވައްތަރެއް ކަމުގައިވާ "ލިމްފޯމާ"(Lymphoma) ޖެހުމުގެ ފުރުޞަތު ބޮޑެވެ.\nރާއްޖެ ބަލީގެ ކުރީކޮޅު ދެނެގަތުމަކީ އެހާ ފަސޭހަ ކަމެއް ނޫނެވެ. ސަބަބަކީ ބަލީގެ ކުރީކޮޅުގައި ކުރިމަތިވާ އަލާމާތްތަކާ ނިޝާންތައް އެހެން ބަލިތަކާ ގުޅިގެން ކުރިމަތިވާ އަލާމާތްތަކާ ނިޝާންތަކާ އެއްގޮތްކަމެއް ހުންނާތީ އެވެ. ރާއްޖެ ބަލި ހުރިކަން ޔަގީންކަމާއެކު ދެނެގަނެވޭނެ، ފިޒިކަލް ޓެސްޓެއް ނުވަތަ ލޭގެ ޓެސްޓެއް އަދި ހޯދިފައެއް ނުވެއެވެ. ރާއްޖެ ބަލި ހުރިކަން ދެނެގަންނަނީ ހަށިގަނޑު ބަލާބެލުމުން ފާހަގަވާ ކަންކަމާއި، ލޭގެ ޓެސްޓުތަކާ، އެކްސްރޭ ފަދަ އިމޭޖިންގ ޓެސްޓުތަކުގެ އެހީގައެވެ. ޑޮކްޓަރުން ބަލިމީހުން ބަލާ ބެލުމުގެ ތެރޭގައި ހުޅުތަކުގައި ދުޅައެއް، ރަތްކަމެއް ، ނޫނީ ހޫނުކަމެއް ހުރިތޯ ނުވަތަ ނެތްތޯ ބަލާނެއެވެ. މަސްތަކުގެ ބާރާއި، މަސްތަކުގައި ހުންނަންޖެހޭ ރިފްލެކްސް ތައް ހުރިތޯ ބަލައި ޗެކުކުރާނެ އެވެ.\nލޭގެ ޓެސްޓުތައް[އުނިއިތުރު ގެންނަވާ]\nއާންމު ގޮތެއްގައި ރާއްޖެ ބަލި ހުންނަ މީހުންގެ ލޭގެ ޓެސްޓު ހަދާއިރު "އެރިތްރޯސައިޓް ސެޑިމެންޓޭޝަން ރޭޓް" އަދި "ސީ ރިއެކްޓިވް ޕްރޮޓީން" މަތިވެފައި ހުންނަކަން ފާހަގަ ކުރެވެއެވެ. މިއީ ހަށިގަނޑުގައި އިންފްލެމޭޝަން އެއް އުފެދޭ ކަމުގެ ނިޝާނަކަށް ފަހަރުގައި ވެދާނެ އެވެ. މީގެ ލޭގެ ޓެސްޓުގެ އެހީގައި "ރޫމަޓޮއިޑް ފެކްޓަރ" އަދި "އެންޓި ސައިކްލިކް ސިޓްރުލިނޭޓަޑް އެންޓި ބޮޑީޒް" ހުރި ނެތްގޮތް ވެސް ޗެކުކުރާނެ އެވެ.\nރާއްޖެ ބަލި ހުންނަ މީހުންނަށް އާންމު ގޮތެއްގައި ހެދޭ އިމޭޖިންގ ޓެސްޓުތަކަކީ އެކްސްރޭނެގުން، އެމްއާރުއައި ހެދުން، އަދި ސްކޭން ކުރުމެވެ.\nރާއްޖެ ބައްޔަށް ވަކި ޚާއްޞަ ފަރުވާއެއް ނޯވެއެވެ. ނަމަވެސް ކްލިނިކަލް ދިރާސާތަކުން ދައްކާ ގޮތުގައި ޑިޒީޒް މޮޑިފައިންގ އެންޓި ރޫމެޓިކް އެޖެންޓް ގެ ގޮތުގައި ހިމެނޭ ބޭސްތައް ބޭނުންކޮށްގެން ދުރާލާ ނޫނީ ބަލީގެ ކުރީކޮޅު ފަރުވާ ފެށިއްޖެނަމަ، ބަލީގެ އުދަނގޫތައް ލުއިވުން އަވަސްވެގެން ދެއެވެ.\nރާއްޖެ ބައްޔާއި ގުޅުވައިގެން ދޭ ބޭސްތައް ބަރޯސާވަނީ ބަލީގެ އުދަނގޫތައް ކުރިމަތިވެފައިވާ މިންވަރާއި، ކުރިމަތިވިތާ ހޭދަވި މުއްދަތެއްގެ މައްޗަށެވެ. (ހ) ތަދުކަނޑުވާ ބޭސްތައް (NSAIDs): ބުރޫފަން، ޕޮންސްޓަން، ނެޕްރޮކްސިކަމް، ޕައިރޮކްސިކަމް، ވޮލްޓްރަން ފަދަ ތަދުކަނޑުވާ ބޭސްތައް ރާއްޖެ ބައްޔާއި ގުޅިގެން ކުރިމަތިވާ ހުޅުގެ ރިހުން، އަދި ހުޅު ދުޅަވުން ކުޑަކުރުމަށް ދީއުޅެއެވެ. މިފަދަ ބޭސްތަކުގެ ސަބަބުން ދިމާވެދާނެ މައްސަލަތަކުގެ ތެރޭގައި ބަނޑަށް އުދަނގޫވުން، ހިތާއި ލޭހޮޅިތަކުގެ މައްސަލަތައް، ލޭހިލުން، ގުރުދާ އަދި ފުރަމޭގެ މައްސަލަތައް ހިމެނެއެވެ. މިބޭސްތައް އުގުޅާ ބޭހުގެ ގޮތުގައި ބޭނުންކުރުމުން ކުރިމަތިވާ ނޭދެވޭ އަސަރުތައް ކުޑަވެފައި، މަދުކަން ފާހަގަ ކުރެވެއެވެ. (ށ) ކޯޓިކޯސްޓީރޮއިޑް (Corticosteroids): މިއީ ދިފާޢީ ނިޒާމުން ހުޅުތަކަށް ހަމަލާދިނުން ކޮންޓްރޯލްކޮށްދީ، ދުޅަތިރިކޮށްދޭ ބޭސްތަކެކެވެ. ގުޅަ ބޭހުގެ ގޮތުގައި އަދި ހުޅުތަކަށް ޖަހާ އިންޖެކްޝަންގެ ގޮތުގައި ވެސް ކޯޓިކޯސްޓީރޮއިޑް ބޭނުން ކުރެވެއެވެ. މިފަދަ ބޭސްތަކުގެ ތެރޭގައި ކޯޓިޒޯން އަދި ޕްރެޑްނިސޯން ފަދަ ބޭސްތައް ހިމެނެއެވެ. މިބޭސްތަކުގެ ސަބަބުން ހުޅުގައި ހުންނަ ދުޅައާއި، ރިހުން ކުޑަކޮށްދެއެވެ. އަދި ހުޅަށް ގެއްލުންވުން ލަސްކޮށްދެއެވެ. މިފަދަ ބޭސްތައް ބޭނުންކުރުމުން ދިމާވެދާނެ މައްސަލަތަކުގެ ތެރޭގައި ކަށިތައް ތުނިވުން، ބަރުދަން އިތުރުވުން އަދި ހަކުރުބަލި ކުރިމަތިވުން ފަދަ ކަންތައްތައް ހިމެނެއެވެ. (ނ) ޑިޒީޒް މޮޑިފައިންގ އެންޓިރޫމެޓިކް ޑްރަގްސް (DMARDS): މިއީ އާންމު ގޮތެއްގައި ރޫމަޓޮއިޑް އާތުރައިޓިސް އަށް ނުވަތަ ރާއްޖެ ބައްޔަށް ފަރުވާކުރުމަށް ބޭނުންކުރާ ބޭސްތަކެކެވެ. މިފަދަ ބޭސްތަކުގެ ސަބަބުން ބަލީގެ އުދަނގޫތައް އިތުރަށް ގޯސްވެގެން ދިއުން ލަސްކޮށްދީ، ދާއިމީކޮށް ހުޅުތަކަށް ގެއްލުންވުމުން ސަލާމަތްކޮށްދެއެވެ. މިބޭސްތަކުގެ ތެރޭގައި މިތޮޓްރެކްސޭޓް، ސަލްފަރސެލެޒިން، ލެފްލުނޮމައިޑް، އަދި ހައިޑްރޮކްސީކްލޮރޮކީން ފަދަ ބޭސްތައް ހިމެނެއެވެ. މިއީ ދިފާޢީ ނިޒާމުން ހުޅުތަކަށް ގެއްލުންދިނުން ކުޑަކޮށްދޭ ބޭސްތަކެކެވެ. މިފަދަ ބޭސްތަކުގެ ސަބަބުން ދިމާވެދާނެ ނޭދެވޭ އަސަރުތަކުގެ ތެރޭގައި ފުރަމޭ ހަލާކުވުން، ފުއްޕާމޭގައި އިންފެކްޝަން ހެދުން އަދި ކަށީގެ މަދުގެ މަސައްކަތްތައް ދަށްވުން ފަދަ ކަންތައްތައް ހިމެނެއެވެ. (ރ) ބަޔޮލޮޖިކް އެޖެންޓްސް(Biologic agents) : ބަޔޮލޮޖިކް އެޖެންޓްސް ނުވަތަ " ބަޔޮލޮޖިކް ރެސްޕޮންސް މޮޑިފަޔަރސް" (biologic response modifiers)އަކީ ޑިޒީޒް މޮޑިފައިންގ އެންޓިރޫމެޓިކް ޑްރަގްސް(DMARDS) ގެ އާ ފަޞްލެކެވެ. މިފަދަ ބޭސްތަކުގެ ތެރޭގައި "އެބެޓެސެޕްޓް"(Abatacept) ، "އެޑެލިމިޔުމެބް"(adalimumab) ، "އެނަކިންރާ" (Anakira)، "ބެރިސިޓިނިބް" (Baricitinib)، "ސާރޓޯލިޒިޔުމެބް"(certoliziumab)، " އެޓަނަސެޕްޓް"(eternacept) ، "ގޮލިމިޔުމެބް"(golimumab)، އިންފްލިކްސިމެބް" (infliximab)، ރިޓުކްސިމެބް"(rituximab)، "ސެރިލިޔުމެބް"(Sarilumab)، "ޓޮސިލިޒިޔުމެބް"(tocilizumab)، އަދި "ޓޮފަޓިސިނިބް "(tofaticinib) ފަދަ ބޭސްތައް ހިމެނެއެވެ.\nބޭހުގެ ފަރުވާ އިން އެކަށޭނަ ނަތީޖާއެއް ނުލިބިއްޖެނަމަ، ހަލާކުވެފައިވާ ހުޅު މަރާމާތުކުރުމަށް ބައެއް ފަހަރު އޮޕަރޭޝަން ކުރަންޖެހިދާނެ އެވެ. އޮޕަރޭޝަން ކުރުމުން ހުޅުގެ ރިހުން ކުޑަވެ، ހުޅުގެ މަސައްކަތްތައް ހަލުވިކޮށް ފަސޭހަކޮށްދެއެވެ. ރާއްޖެ ބައްޔާއި ގުޅިގެން ކުރެވޭ އޮޕަރޭޝަން ތަކުގެ ތެރޭގައި ތިރީގައިވާ އިޖުރާއާތްތަކުގެ އެކެއް ނޫނީ އެއަށްވުރެ ގިނަ ކަންތައްތައް ފުރިހަމަކުރުމަށް ޑޮކްޓަރުން ލަފާދީފާނެ އެވެ. (ހ) ސައިނޮވެކްޓަމީ (Synovectomy): މީގެ މާނައަކީ ހުޅުގެވަށައިގެންވާ ތުނި ދުލިފަށަލަ ނޫނީ ހުޅުގެ ބަތާނަފަށް ވަކިކޮށް ނެގުމެވެ. މިއިޖުރާއާތު ފުރިހަމަކުރެވެނީ ކަކުލުހުޅު، އުޅަބޮށިހުޅު، ޅިނދުހުޅު، އަތުގެކުޑަހުޅު، އަދި އިގިލިތަކުގެ ހުޅުތަކަށެވެ. (ށ) ޓެންޑަން މަރާމާތުކުރުން (tendon repair): ހުޅުގައި އުފެދޭ ދުޅަޔާއި، ލިބޭ ގެއްލުމުގެ ސަބަބުން، ހުޅުގެ ވަށައިގެންވާ ޓެންޑަން ތައް ދޫވެ، ނޫނީ ފަޅައިގެން ދިއުމަކީ ވެދާނެ ކަމެކެވެ. މިފަދަ ހާލަތްތަކުގައި ޓެންޑަން މަރާމާތުކޮށްފާނެ އެވެ. (ނ) ހުޅުއެއްކޮށްލުން (joint fusion): މިއީ އާންމުކޮށް އަތްފައިގެ އިގިލިތަކުގެ ކުދި ހުޅުތަކަށް ކޮށްއުޅޭ ކަމެކެވެ. އެގޮތުން ހުޅު އުފެދިފައިވާ ދެކަށިގަނޑުގެ ކޮޅު ބުރިކޮށްލުމަށްފަހު ދެކަށިގަނޑު ގެ ކޮޅު ގުޅި އެއްކޮށް (އެއްކަށިގަނޑެއްގެ ގޮތުގައި) ރަނގަޅުވަންދެން ގުޅުވާލާފައި ނޫނީ އައްސާލާފައި ނޫނީ ތަތްކޮށްލާފައި ބަހައްޓަނީ އެވެ. (ބ) ހުޅު ބަދަލުކުރުން (joint replacement): މިއީ ހަލާކުވެފައިވާ ހުޅުގެ ބަދަލުގައި މަސްނޫޢީ ހުޅެއް ލެއްވުމެވެ. އެގޮތުން އެންމެ އާންމު ގޮތެއްގައި ބަދަލުކުރަނީ ޅިނދު ހުޅާއި، ކަކުލުހުޅެވެ. އެގޮތުން ހުޅުގެ ހަލާކުވެފައިވާ ބައި ނެގުމަށްފަހު އެބައިގެ ބަދަލުގައި ޕްލާސްޓިކް އަދި މެޓަލް އިން ހަދާފައިވާ "ޕްރޮސްތީސިސް"(prosthesis) އެއް ލައްވަނީ އެވެ.\nއެހެނިހެން ފަރުވާތައް[އުނިއިތުރު ގެންނަވާ]\n(ހ) ފިޒިއޮތެރަޕީ (physiotherapy): އާންމު ގޮތެއްގައި ފިޒިއޮތެރަޕީގައި މައްސަލަ ދިމާވެފައިވާ ހުޅުގެ ވަށައިގެންވާ މަސްތައް ވަރުގަދަކޮށް، ތަދުކުޑަކޮށްދީ، މައްސަލަ ދިމާވެފައިވާ ހުޅުގެ އެކިފަރާތަށް ލަންބައި، ދަމައި ހެދުމުގެ ގާބިލިއްޔަތު އިތުރުކުރުމަށް ކުރެވިދާނެ ކަސްރަތުތައް ކޮށްދީ ހަދާނެއެވެ. އަދި މިކަސްރަތުތައް ބަލިމީހާއަށް ވެސް ދަސްކޮށްދޭނެއެވެ. ފެތުމާއި، ހިނގުން ފަދަ ގަވާޢިދުން ކުރެވިދާނެ ބައެއް ކަންކަންކުރުމުން ވެސް މިފަދަ ހާލަތްތަކުގައި ލުއިކަން ހޯދިދާނެއެވެ. (ށ) އޮކިޔުޕޭޝަނަލް ތެރަޕީ (occupational therapy): އޮކިޔުޕޭޝަނަލް ތެރަޕީގެ އެހީގައި އާންމު ދިރިއުޅުމުގެ އެކި ކަންކަން ފުރިހަމަކުރުމުގައި ފަސޭހަކަމާއި، ލުއިކަން ޚިޔާރުކުރެވޭނެ ގޮތްތައް އޮކިޔުޕޭޝަނަލް ތެރަޕިސްޓް ކިޔައިދޭނެ އެވެ. މިސާލަކަށް ކަކުލު ހުޅަށް އޮސްޓިއޯއާތުރައިޓިސް ކުރިމަތިވެފައިވާނަމަ، ކޮށްޅަންހުރެ ފެންވަރަށް ދަތިވާނަމަ، ފެންވަރާގަޑީގައި ފާޚާނާގައި ގޮޑިއެއް ފަދަ އެއްޗެއް ބަހައްޓައިގެން ފެންވެރިދާނެއެވެ. މިހެން ހެދުމުން ކަކުލުހުޅަށް ކުރާ ބާރު ކުޑަވެ، ތަދާއި ރިހުން ގޯސްވިޔަނުދީ ހިފަހައްޓައިދޭނެ އެވެ.\n•\tގަވާއިދުން ކަސްރަތުކުރުން / ހެލިފެލިވެއުޅުން އިތުރުކުރުން •\tހަށިގަނޑުގެ ބަރުދަން އެއްވަރެއްގައި ހިފެހެއްޓުން •\tދުންފަތުގެ އިސްތިއުމާލުނުކުރުން\n•\thttps://www.mayoclinic.org/diseases-conditions/rheumatoid-arthritis/symptoms-causes/syc-20353648 •\thttps://www.cdc.gov/arthritis/basics/rheumatoid-arthritis.html


ކާމިޔާބު ހޯދުން | ޖަޒީރާރާއްޖެ\nފުރަތަމަ ސަފުޙާ » ބެލެނިވެރިކަން » އަދަބު އަހުލާގު » ތައުލީމް\nFriday, 8 November 2013 | 01:30\nހަމަ ކޮންމެ އިންސާނަކީވެސް ހުނަރުން ފުރިގެންވާ މީހެކެވެ. އުނގެނުމާއި އުނގަންނައިދިނުމުގެ ތެރެއިން އަޅުގަނޑުމެން ކުރާ މަސައްކަތަކީ، އެ މީހެއްގެ ކިބައިގައި ފޮރުވިފައިވާ ހުނަރުތައް އަނެކުންނާއި ހަމައަށް ގެނެސްދިނުމެވެ. ހުށަހަޅައިދިނުމެވެ. ނަމަވެސް، ތަޖުރިބާކުޅައުމުގެ ފަރާތުން އެނގި ހާމަވެފައިވާގޮތުގައި އިންސާނާ ބޭނުންކޮށް މިއުޅެނީ އޭނާގެ ބުއްދީގެ ވަރަށް ކުޑަ މިންވަރެކެވެ. ގާތްގަނޑަކަށް ދެތިން އިންސައްތަ އެވެ. ބުއްދިހެޔޮކަމަށް ވިހި ވަނަ ޤަރުނުގައި ނަންހިނގާފައިވާ ސައިންޓިސްޓް އަލްބަރޓް އައިންސްޓެއިން ވެސް ބޭނުންކުރިކަމަށް ބުނެ އުޅެނީ ދިހަބާރަ އިންސައްތައެވެ.\nފަހުގެ ހޯދުންތަކުން ފެންނަ ފެނުމުގައި، މަދުރަސީ ހަޔާތް ނިންމުމަށްފަހު، ވަޒީފާގެ ބާޒާރަށް މިސްރާބު ޖަހާ ޒުވާނުންގެ ތެރެއިން ލޯހުޅުވައިގެންތިބެ ވަޒީފާއަކަށް ނެގުމަށް ކަމުދާ ޒާތުގެ މީހުންގެ ނިސްބަތަކީ ދިހަވަރަކަށް އިން ސައްތައެވެ. ބާކީ ތިބީންނަށް ވަޒީފާއަދާކުރުމާބެހޭ ތަމްރީނުތައް ދިނުމަށްފަހުގައި ބަލާއިރުވެސް ނެގޭނެކަމަށް ފެނިފައި މިވަނީ އޭގެތެރެއިން ގާތްގަނޑަކަށް ތިންބައިކުޅަ އެއްބައި މީހުނެވެ. އެކަން އެހެން ދިމާވަނީ ސަބަބުތަކެއް ނެތިއެއްވެސް ނޫނެވެ. ވަޒީފާގެ މާހައުލުގައި ކާމިޔާބަށް ވާޞިލުވުމަށް މިސްރާބުޖަހާއިރު، އުނގެނިފައިވާ އެއްޗެއް ނުވަތަ ހޯދާފައިވާ މައުލޫމާތެއްގެ ބޭނުން ހިފެނީ 15 އިންސައްތަ އެވެ. 85 އިންސައްތަ ހިއްސާކުރަނީ މީހާގެ އުޅުމާއި ގުޅުމެވެ. މަސައްކަތު އަޚުލާޤެވެ. ދޭދޭ މައްސަލަތަކުގައި މުއާމަލާތުކުރާގޮތެވެ. އެމުނިއެކުލެވިގެން އުޅުމުގެ ހުނަރެވެ. އެހެންކަމުން، ފެންނަން އޮތް ހަޤީޤަތަކީ، ވާދަވެރި މަސައްކަތު މާހައުލުތަކުގައި ވަޒީފާއިން ވަކިވެގެންދާންޖެހޭ ހާލަތްތަކުގައި ގާތްގަނޑަކަށް ކޮންމެ 10 މީހަކުން7މީހަކީ އުޅުމާއި ގުޅުމުގެ ހުނަރު އުނިވުމުގެ ސަބަބުން އަނިޔާއަށް ހުށަހެޅިފައިވާ ބަޔަކަށް ވާކަމެވެ.\nމިވަގުތު ފެންނަމުންދަނީ، ވަޒީފާއަކަށް މީހުން ނެގުމުގައި އެ މީހެއްގެ ކިބައިގައިވާ ޢިލްމަކަށް (ނުވަތަ "ބަރު ހުނަރު") ބަލައިގެން ނެގުމަށްފަހު، ހަމަ އެމީހާގެ ކިބައިގައި ހިލްމު (ލުއި ހުނަރު) ނެތްކަމުގައި ބުނެ ވަޒީފާއިން ވަކިކުރަން ލާޒިމުވެގެން، އެފަދަ މީހުން ވަޒީފާއިން ވަކިކުރަމުން ދާ މަންޒަރެވެ. ކަން އެހެން އޮތުމާއި އެކު، ދުނިޔަވީ އެއްވެސް ބާރަކުން ވަކިވަކި ފަރުދުންގެ ކާމިޔާބަށް ހުރަސްނޭޅޭނެކަން ކަށަވަރުކުރުމަށްޓަކައި، ހަމަ ކޮންމެ މީހަކީވެސް މަދުރަސީހަޔާތުން ލިބުނު ޢިލްމެއްގެ އިތުރަށް، އުޅުމާއި ގުޅުމުގެ ތަފާތު ހުނަރުތައް އުނގެނޭ މީހަކަށް މިވަނީ ވާންޖެހިފައެވެ. ހިލްމުވެރިކަން ފުޅާކުރަންޖެހިފައެވެ.\nފަރުދީ ކާމިޔާބޭ ބުނެވޭ ބަހުގެ މާނައީ، އިންސާނާ ކުރާ ކަންކަމުގައި އޭނާގެ ކިބައިގައިވާ ބުއްދިއާއި ހުނަރުގެ އެދެވޭ ބޭނުމަށްވަދެ ނެރެ ދައްކާ ނަތީޖާއެވެ. އެއީ ހަމަ ކޮންމެ މީހަކުވެސް އެ މީހަކުގެ އަތްފައިން ހިންގާ ހަރަކާތްކުގެ މޮޅުދެރަ މިނާ މިންގަނޑެވެ.\nފަރުދީ ކާމިޔާބަކީ ހަމަ ކޮންމެ މީހެއްގެވެސް ލަނޑުދަނޑިއެކެވެ. ކަން މިހެން އޮތުމާއިއެކު، ފަރުދީ ކާމިޔާބީ އިތުރުކުރެވިދާނެ ގޮތްތަކުގެ މައްޗަށް ވާހަކަދެއްކުން މޮޅުއިތުރުކަމުގައި ދެކެމެވެ.\n1. އަމިއްލަ ނަފުސަށް އިތުބާރުކުރުން\nނަތީޖާއަކީ މީހަކު ކުރާ މަސައްކަތަކުން ނެރޭ އެއްޗެކެވެ. އެހެންކަމުން، ކާމިޔާބަށް އެދޭ މީހާއަކީ އެމީހެއްގެ އަމިއްލަ ނަފުސުގެ އަގުކުރާ މީހަކަށް ވާންޖެހެއެވެ. ތިމާއަށް މިކަން ކުރެވޭނެކަމުގެ ލިޔާޤަތާއި ޤާބިލުކަން ލިބިފައިވާކަމަށް ދެކެންޖެހެއެވެ. ތިމާއަކީ ހުނަރުހުރި މީހެއްކަމުގެ އިހުސާސް އެބަ އޮންނަންޖެހެއެވެ. ތިމާގެ ސިކުނޑިވަނީ ތަޅުލެވިފައި ނޫންކަމާއި ބުއްދިކުރުމަކީ ހައްދެއް އޮތްކަމެއް ނޫންކަން އެނގެން އެބަޖެހެއެވެ. ވިސްނުމަކީ ސިކުނޑީގެ ކާނާ ކަމާއި ތިމާގެ ސިކުނޑިއަކީ ހަމަގަދައަށް ކަންކަމާމެދު ވިސްނުމުގެ ބާރުލިބިފައިވާ ގުނަނެއްކަން ދަންނަން އެބަޖެހެއެވެ. ކުރެވޭނެކަމުގެ ޔަޤީންކަމާއި ކުރާނެކަމުގެ އަޒުމް އޮންނަން ޖެހެއެވެ. މަސައްކަތެއް ކަމުގައި ވިޔަސް ނުވަތަ އިމްތިހާނެއް ކަމުގައި ވިޔަސް ތިމާ މިހިރީ އެކަމަށް ސިކުނޑިއާއި ހަށިގަޑުންވެސް ތައްޔާރަށްކަން ހަނދާންހުންނަން ޖެހެއެވެ.\nކާމިޔާބީއާއި ނާކާމިޔާބީގެ ދެމެދުގައި ގިނަފަހަރު އޮންނަ ފަރަޤަކީ އެކަމެއް ކުރުމަށްޓަކައި އެ މީހަކު ވާ ތައްޔާރީގައިވާ ފަރަޤެކެވެ. އަބަދުވެސް އަޑުއިވޭގޮތުގައި، ކަންކަން ރޭވުމަށް ފެއިލްވެއްޖެ މީހާ އެރާވަނީ މަސައްކަތުގައި ފެއިލްވާށެވެ. އެހެންކަމުން، ދުރާލާ މަސައްކަތް ރޭވުމާއި މަސައްކަތް ކުރިޔަށްގެންދިއުމުގެ އެންމެހާ ތައްޔާރީތައް ވުމަކީ ނުހަނު މިހުންމު ކަމެކެވެ. ނަތީޖާއެއް ނެރެވޭނީ ދިގުމުއްދަތުގެ ކާމިޔާބަށް އަމާޒުހިފާ، ކުރުމުއްދަތުގެ ގޭނުންތަކެއް ގޭނިގެންނެވެ. ކާމިޔާބަކީ އަގަކާނުލާ ލިބޭ އެއްޗެއް ނޫނެވެ.\nދުނިޔޭގައި މީހުން ކަންކޮށް އުޅެނީ ކިހިނެއްކަމާއި، ކަންކަމުގައި ކާމިޔާބަށް ވާޞިލުވަނީ ކިހިނެތްކަން ބަލާ ހޯދަންޖެހެއެވެ. ކިޔައިގެންނެވެ. ބަލައިގެންނެވެ. ތަޖުރިބާކޮށްގެންނެވެ. އަނެކުން ކައިރީގައި އަހައިގެންނެވެ. އެހެން ތަންތަނަށް ޒިޔާރަތްކޮށްގެންނެވެ. ފާހަގަކުރެވޭ އިލްމުވެރިންނާއި ހުނަރުވެރިންގެ ގޮތްތަކާއި ފޮތްތަކުންނެވެ. މޮޅުހާ ލިޔުންތަކުންނެވެ. މި މޭރުމުން ބަލާބެލުމުގައި، ނަޕޯލިއަން ހިލް ގެ "ތިންކް އެންޑް ގްރޯ ރިޗް" އާއި ނޯރމަން ވިންސެންޓް ޕެލޭ ގެ "ދަ ޕަވަރ އޮފް ޕޮސިޓިވް ތިންކިންގ" ފަދަ ފޮތްތަކަކީ ކިޔާލަން ހަމަ ބުއްދިވެރި ފޮތްތަކެވެ.\n4. ވަގުތުގެ އެދެވޭ ބޭނުން ހިފުން\nވަގުތު ބޭކާރުކުރުމެއް ނެތެވެ. ވަގުތު ހޭދަކުރަންވީ ނަތީޖާނެރުމަށް އެންމެ ބޮޑަށް ބާރުއަޅަނީ ކޮންދިމާއަކުންތޯ ބަލާ، އެ މަސައްކަތަކަށެވެ. ނަތީޖާއާއި ގުޅުން ކުޑަ ދިމަދިމާއަށް ނުވަތަ އެއްވެސް ގުޅުމެއް ނެތް ދިމަދިމާއަށް ލޮލާއި ކަންފަތްދިނުމަކީ ކާމިޔާބުވުމަށް މަގުފަހިކޮށްދޭނެކަމެއް ނޫނެވެ. އެހެންކަމުން، ކޮންމެ ހާލަތެއްގައިވެސް އަމާޒާއި މީޒާން ސާފުވާންވާނެއެވެ.\nއަޚުލާޤަކީ ޗުއްޓީނެގުމެއް ނެތްކަމެކެވެ. ހަމަ ކޮންމެ ދުވަހަކު، ކޮންމެ ކަމެއްގައި، ކޮންމެ ތަނެއްގައިވެސް މީހާ މީހަކަށް ހަދައިދެނީ އަޚުލާޤެވެ. އެމީހަކުގެ ލަނޑުދަނޑިއާއި އެ ލަނޑުދަނޑިއަށް ވާޞިލުވުމާއިދެމެދުގައި އެޅިފައިވާ ފާލަމަކީ އަޚުލާޤެވެ. އަޙުލާޤަކަށް އިތުރު ބަދަލުވެރިއަކު ނުވެއެވެ. އެހެންކަމުން، އަޚުލާޤަކީ މީހާގެ މިނިވަންކަމާއި އުފަލަށް އޮތް ހުރަހެއްކަމުގައި ދެކުމުގެ ބަދަލުގައި ޚުލްޤުހެޔޮވާނެ ކޮންމެކަމެއްވެސް ކުރުމުގެ މަތީގައި ދެމިހުރުމަކީ މުހިންމު ކަމެކެވެ. އަޚުލާޤު ރަނގަޅު މީހަކަށްވުމަށް ބައެއް މީހުން 4ޑީ އެއްގެ ވާހަކަ ދައްކައެވެ.\nޑިޒައަރ: ހުރި ހިސާބުން އައު ހިސާބަށް ބަދަލުވުމަށް ޝައުޤުހުރުން\nޑިޒިޝަން: ނަތީޖާނެރުމަށް ކުރަންޖެހޭ ކަންކަންކުރުމަށް ކަނޑައެޅިގެން ތައްޔާރަށް ހުރުން\nޑިސިޕްލިން: ކަނޑައަޅާފައިވާ ލަނޑުދަނޑިތަކަށް ވާޞިލުވުމަށްޓަކައި ހުރިހާ އަޑިގަނޑަކާއި އުސްގަނޑެއްވެސް ހުރަސްކުރުން\nޑިޓަރމިނޭޝަން: ނަތީޖާނެރެވެންދެން ހިތްވަރުކުރުން\n6. ގަދައަޅާ މަސައްކަތްކުރުން\nކާމިޔާބީ އަކީ ފެށި މަސައްކަތެއްގެ އެދެވޭ ނިމުމެވެ. އެހެންކަމުން ނިމުމަށް ވާޞިލުވަންދެން މެދުނުކެނޑި ގަދައަޅާ މަސައްކަތްކުރަންޖެހެއެވެ. މޮޅުވާ މީހާއަކީ ވެއްޓުނީމާ އަވަހަށް ތެދުވެ ދުއްވައިގަންނަ މީހާއެވެ. މޮޅުވާ މީހުންގެ ތެރޭގައި ހުއްޓާލާ މީހުނެއް ނުހިމެނޭނެއެވެ. ހަމަ އެހެންމެ ހުއްޓާލާ މީހުންގެތެރޭގައި މޮޅުވާ މީހުނެއްވެސް ނުހިމެނޭނެއެވެ. އެހެންކަމުން، ކާމިޔާބީއަކީ ހުނަރާއި ކުޅަދާނަކަމާއި ނަސީބުގެ އިތުރަށް، އެ މީހަކު މެދުނުކެނޑިކުރާ މަސައްކަތުގެ މޭވާއެވެ.\n7. ގޯހުން ދަސްކުރުން\nދިވެހިން ބުނަނީ ބުޅި ކެނޑޭނީ ކެޔޮޅުން އަތުން ކަމަށެވެ. އެހެންކަމުން، ފަސްޖެހެންވީ ކޮންކަމަކާތޯއެވެ؟ ކަން ކުރާ މީހާގެ އަތްފައިން ބައެއްފަހަރު ގޯސްވެސް ހެދޭނެއެވެ. އެކިފަހަރު އެކިވަރަށެވެ. ވަރަށް މުހިންމުކަމަކީ ކުރިމަގުގެ މޮޅާއި ލާބަޔަށްޓަކައި މާޒީން އިބުރަތްލިބިގަނެގެން، ގޯހުން ދަސްކޮށްގެން، ވިސްނުންތެރިކަމާއެކު ކުރިޔަށްގެންދިއުމެވެ. ތާރީޚުން ފެންނަންއޮތީ، ނަތީޖާ ނެރުނު މީހުން ނެރެފައިވަނީ ކިތެންމެ ފަހަރަކު ފެއިލްވުމަށްފަހުގައި ކަމެވެ. އެއަދި ތޯމަސް އެޑިސަން ކަމުގައިވިޔަސް، އަލްބަރޓް އައިންސްޓެއިން ކަމުގައިވިޔަސް، ފްރޭންކްލިން ޑި ރޫޒްވެލްޓް ކަމުގައިވިޔަސް، އަދި ރައީސް ނަޝީދު ކަމުގައިވިޔަސް އެކަން އޮތީ އެހެންނެވެ.\nބައެއް މީހުން ބުނެއުޅޭ ގޮތުގައި ގޯހުން ދަސްކުރުމުގައި4ކަމަކަށް ވިސްނަން ޖެހެއެވެ. އެއީ؛\nއަލުން ފިޔަވަޅު އެޅުން\nހަތަރުދަމު ނިދައިގެން ކަމެއް ނުކުރެވޭނެއެވެ. ހަތަރެސްފަޔާއި ސިކުނޑިވެސް ހަރަކާތްތެރިކަންމަތީގައި ހިފެހެއްޓުމަކީ ނުހަނު މުހިންމުކަމެކެވެ. ކަންނެތްކަމަށް ޖާގައެއް ނުދީއެވެ. މި މޭރުމުން މިކަން ހިންގޭނީ އިހުގައި އެނގިފައި ހުރި ކަންކަމާއި މިހާރުގެ ހާލަތު ގުޅުވާލައިގެންނެވެ. އަޑާއި މަންޒަރާއި ކުރެހުންތަކާއި ނޯޓުތައް ތަރުތީބުކޮށްލައިގެންނެވެ. އަބަދުވެސް، ސިކުނޑި ހިނގަހިނގާ ހުންނަކަން ކަށަވަރުކޮށްގެންނެވެ.\n9. މަސައްކަތުގެ މައްޗަށް އިޚުތިޔާރުއޮތުން\nއަނެކާ ގޯސްކުރުމަކުން ތިމާގެ މަސައްކަތް ފުރިހަމައެއް ނުވާނެއެވެ. އެ މީހެއްގެ މަސައްކަތަށް ޒިންމާވާނީ އެ މީހެކެވެ. އެ މަސައްކަތް އެ މީހަކު ރާވާ ހިންގާ ގޮތުގެ މައްޗަށް އެ މީހެއްގެ އަމިއްލަ އިޚުތިޔާރާއި ބާރު އޮންނަންވާނެއެވެ. އުޒުރު ދެއްކުމަކީ އޮންނަންވީ ކަމެއް ނޫނެވެ. ބަހަނާދެއްކުމަކީ ނަތީޖާނެރެދޭ ކަމެއްނޫނެވެ. އުޒުރުވެރިން އަބަދުވެސް އެގޮތުގައި ތިބެނީއެވެ. ކާމިޔާބު ހޯދަނީ، ކުރާ ކަމުގެ މައްޗަށް އަމިއްލަ ނުފޫޒުއޮވެގެން އެމީހަކު ހިތުން ރުހުމުން ކުރާ މީހާއެވެ.\n10. އަނެކުންނަށް އިޚުތިރާމްކުރުން\nމުދައްރިސުންނަށާއި މަދަދުދާރުންނަށާއި އެނޫންވެސް އެހީތެރިންނަށް ހެޔޮހިތުން އިކުތިރާމްކުރުމަކީ ވަރަށް މުހިންމު ކަމެކެވެ. އަބަދުވެސް، މަދަދުދާރުންގެ ފަރާތުން ޢިލްމީ އަދި ހިލްމީ ފިލާވަޅުތައް ހޯދަންވާނެއެވެ. އެބައިމީހުންގެ ތަޖުރިބާއާއި ކާމިޔާބަށް ކަންފަތްދޭންވާނެއެވެ. ތިމާކުރާ ކަމެއްގެ މައްޗަށް، ލަފާދާރުންގެ ހެޔޮބަސް މެދުނުކެނޑި ލިބެން އޮތުމަކީ ހާސް ނިއުމަތެވެ.\n11. އަމިއްލަ ނަފުސާ ވާދަކުރުން\nކޮންމެ ކަމަކީ އަނެކުންނާ ވާދައަށް ކުރާކަމެއް ނޫނެވެ. ވާދައަކީ އެމީހެއްގެ ނަފުސާ ކުރަން އޮތް ކަމެކެވެ. ކުރީ ފަހަރަށްވުރެ މިފަހަރު ރަނގަޅު ކުރުމަށެވެ. ނަފުސަށް ވާދަކުރުމަކީ އެ މީހާ އަމިއްލައަށް ކަނޑައަޅާފައިވާ މިންގަޑެއްކަމުގައި ވާ ހިނދު، އަބަދުވެސް މިންގަނޑު މައްޗަށް އުފުލުމަށް މަސައްކަތްކުރުމަކީ ފަރުދީ ކާމިޔާބަށް އޮތް ވަރަށްބޮޑު ފަސޭހައެކެވެ.\n12. ހަރުދަނާކުރުންމަތީގައި ހިފެހެއްޓުން\nރަނގަޅުކުރާނެ ޖާގަ އެއްވެސް އިރެއްގައި ހުހެއް ނުވާނެއެވެ. ޖަޕާނު މީހުންގެ ފަލްސަފާގައި ބުނާ ކެނޑިނޭޅު ހަރުދަނާ ކުރަމުން ގެނދިއުމުގެ ވިސްނުން ނުވަތަ ކައިޒެން އަކީ ހަމަ ހުރިހާ އެންމެންވެސް ގެންގުޅެން ރަނގަޅު ފަލްސަފާއެކެވެ. ކޮންމެ މީހަކީވެސް އެންމެ ފުރިހަމަ މީހާކަމުގައި ނުވާތީއެވެ. އެހެންކަމުން، ވަރަށް މުހިންމު ކަމަކީ ކޮންމެ ސިކުންތަކާއި ކޮންމެ ވަގުތެއްގައިވެސް އަދި ކޮންމެ ތަނަކާއި ހާލަތެއްގައިވެސް އެ މީހަކުގެ އަމިއްލަ ނަފުސު ހަރުދަނާކުރުމުގެ މަތީގައި ޘާބިތުވުމެވެ. ކަންކަމާމެދު ހެޔޮކޮށް ވިސްނާ، އުފެއްދުންތެރި ސިކުނޑީގެ އަހުލުވެރިންނާއެކު ދުވަސް ހޭދަކުރުމެވެ. އެމުނިއެކުލެވިގެން އުޅުމުގެ ތެރެއިން ކާމިޔާބީ ހޯދުމެވެ.\n« ފަހުގެ ލިޔުންތައް Home\nސިޔާސީ ޕާޓީ އަކީ ކޮބާ؟\nދައުލަތެއް އުފެދިގެން އަންނަނީ ތަފާތު ބަހާތަކެއް އެމުނިއެކުލެވިގެންނެވެ. އޭގެ ތެރޭގައި، ސަރަހައްދީ އިން ވަކިވެފައިވާ ފަސްގަނޑެއް އޮތުމާ...\nސިޔާސީ ޕާޓީ އުފެއްދުމާއި ދެމެހެއްޓުމުގެ ބޭނުން\nވެރިކަމުގެ ނިޒާމުގައި ރައްޔިތުންގެ ބަސް އިއްވުމުގެ ދަރަޖަ މަތިކުރުމަށްޓަކާ ދިވެހި ރައްޔިތުން ކުރަމުން ދިޔަ މަސައްކަތުގެ ނަތީޖާއެއްގެ ގޮތ...\nއެއް ޕާޓީ އިން ވެރިކަން ހިންގުމުގެ ނިޒާމު\nވިހި ވަނަ ޤަރުނު ފެށުނުތަނާހެން ހިނގާދިޔަ ރަޝިޔަން ރިވޮލިއުޝަންގެ ނަތީޖާތަކުގެ ތެރެއިން އެއްކަމަކީ އެއް ޕާޓީ އިން ވެރިކަން ހިންގުން ފެން...\nހައްދުންމަތީގެ ރައްޔިތުން "ލާމު ސިޓީ" ގެ އިންތިޒާރުގައި\nލ. އަތޮޅަކީ ސަރަހައްދީ ތަރައްގީގެ މައިގަނޑު މަރުކަޒެއް ގާއިމުކުރުމަށާއި ފުދުންތެރި އިގުތިސޯދީ ބާރެއްގެ ގޮތުގައި ބިނާކުރުމަށް އެފަދަ ދެވަ...


SunOnline: MDP ge bill thah hadhan Majlis, Nazaa heytheri gotheh tha?\nއެމްޑީޕީގެ ބިލްތައް ހަދަން މަޖިލިސް، ނަޒާހަތްތެރި ގޮތެއްތަ؟\nފާތިމަތު ސައީދު 13 Oct 2019, 08:30\nރައްޔިތުންގެ މަޖިލީހުގެ ރިޔާސަތުގައި، މަޖިލީޙުގެ ރައީސް މުހައްމަދު ނަޝީދު --- ފޮޓޯ/ މަޖިލިސް\nރައްޔިތުންގެ މަޖިލީހަށް އެމްޑީޕީގެ ފަރާތުން 20 ބިލެއް ހުށަހަޅަން ބޭނުންވާ ކަމަށް ބުނެ މަޖިލީހުގެ މެޖޯރިޓީ ލީޑަރު މެދު ހެންވޭރު ދާއިރާގެ މެމްބަރު އަލީ އާޒިމް ވަނީ މަޖިލީހުގެ ރައީސަށް ސިޓީއެއް ފޮނުއްވާފަ އެވެ. އެކަމާ ގުޅިގެން ރިޔާސަތުން މަޖިލީހުގެ ދާއިމީ ކޮމިޓީތަކަށް އަންގާފައިވަނީ އެ ބިލުތައް ޑްރާފްޓް ކުރުމުގެ މަސައްކަތް ކުރިއަށް ގެންދިއުމަށެވެ. އެ ބިލުތަކުގެ މަސައްކަތް ކުރިއަށްދާ ކޮމިޓީގައި އެހެން ޕާޓީތަކުގެ މެމްބަރުންވެސް ހިމެނިވަޑައިގަންނަވަ އެވެ. ބިލުތައް ޑްރާފްޓް ކުރަނީ ރައްޔިތުންގެ މަޖިލީހުގެ މުވައްޒަފުންނާއި ވަސީލަތްތައްވެސް ބޭނުންކޮށްގެންނެވެ. ސުވާލަކީ އެމްޑީޕީއިން ހުށަހަޅަން ބޭނުންވާ ބިލުތައް ރައްޔިތުންގެ މަޖިލީހުގެ ވަސީލަތްތައް ބޭނުންކޮށްގެން ޑްރާފްޓް ކުރެވިދާނެ ހެއްޔެވެ؟ އެއީ އެންމެ ނަޒާހާތްތެރި ގޮތް ހެއްޔެވެ؟\nރައްޔިތުންގެ މަޖިލީހުގެ ގަވައިދުގައި ޕާޓީތަކުން ހުށަހަޅާ ބިލު ނުވަތަ އަމިއްލަ މެމްބަރުން ހުށަހަޅާ ބިލުވިޔަސް ޑްރާފްޓް ކުރާނީ މަޖިލީހުގެ ދާއިމީ ކޮމިޓީތަކުން ކަމެއް ބުނެފައެއް ނެތެވެ. އަދި އެ ބިލުތައް ޑްރާފްޓް ކުރާނެގޮތެއްވެސް ބުނެފައެއް ނެތެވެ. ބުނެފައިވަނީ ބިލު ހުށަހެޅޭނީ ކޮން ފަރާތްތަކަކަށް ކަމެވެ. އެއީ ސަރުކާރާއި ޕާޓީތަކާއި އަމިއްލަ މެމްބަރުންނެވެ.\nމަޖިލީހުގެ މެޖޯރިޓީ ލީޑަރު، މެދު ހެންވޭރު ދާއިރާގެ މެމްބަރު އަލީ އާޒިމް ވިދާޅުވާ ގޮތުން ރައްޔިތުންގެ މަޖިލީހުގައި ބިލުތައް ޑްރާފްޓްކުރަމުން ދަނީ ދާއިމީ ކޮމިޓީތަކަކުން ނޫނެވެ. އެއީ އޮޅުމެކެވެ. ބިލްތައް ޑްރާފްޓް ކުރަނީ، އެކަމަށް ޝައުގުވެރިވާ މެންބަރުންތަކެއް ހިމެނޭ ސަބް ކޮމިޓީތަކެއް ހަދާފައި އެ ކޮމިޓީތަކުން ކަމަށް އަލީ އާޒިމް ވިދާޅުވި އެވެ.\n"މިސާލަކަށް ފުލުހުންގެ ގާނޫނު ހަދާ ކަމަށްވަންޏާ ފުލުސް އޮފީހުން މީހަކާ. ރައީސް އޮފީސް މީހަކާ. ހުރިހާ އެއްޗެއް ޑްރާފްޓް ކުރާއިރުވެސް ރައީސް އޮފީސް ބޭފުޅަކު އިންނަވާނެ. އެއާ ރެލަވަންޓް ބޭފުޅުން އެތާތިއްބަވާނެ. ހަމައެކަނި ރައްޔިތުންގެ މަޖިލީހުގެ މެމްބަރުންނެއް ނޫން ތިބޭނީކީ،" އަލީ އާޒިމް ވިދާޅުވި އެވެ.\nމަޖިލީހުން ބިލުތައް ޑްރާފްޓްކުރުމުގެ މަސައްކަތް ކުރިއަށް ދާއިރު ފަންނީ ބޭފުޅުން ލަފައާ މަޝްވަރާވެސް ހޯދާ ކަމަށް އާޒިމް ވިދާޅުވި އެވެ. ދެން ސުވާލަކީ މިއެވެ؛ އެމްޑީޕީގެ އެޖެންޑާ 19 ގެ ބިލުތަކެއް ޑްރާފްޓް ކުރާއިރު އެ ޕާޓީއަށް ނިސްބަތް ނުވާ އެހެން ޕާޓީތަކުގެ މެމްބަރުން ކޮމިޓީތަކުގައި ތިބުމަކީ ހަމަޖެހޭ އުސޫލެއް ހެއްޔެވެ؟ އެގޮތަށް ޑްރާފްޓް ކުރާ ބިލެއް އެމްޑީޕީގެ ބިލަށް ވާނެ ހެއްޔެވެ؟\nއަލީ އާޒިމް ވިދާޅުވާ ގޮތުން އެމްޑީޕީގެ ބިލުތައް ހަދާއިރު އެހެން ޕާޓީތަކުގެ މެމްބަރުންނެއް ނުތިބޭނެ އެވެ. އަދި ތިބެވިގެންވެސް ނުވާނެ ކަމަށް އޭނާ ވެސް ދެކެވަޑައިގަންނަވަ އެވެ. އެކަމުގެ މާބޮޑު ތަފްސީލަކަށް އާޒިމް ނުދެ އެވެ. ދެއްވީ ކުރު ޖަވާބެކެވެ.\nމީގެކުރިން ކަން ހިނގާފައިވާ ގޮތަށް ބަލާއިރު ޕާޓީއެއްގެ ބިލެއް މަޖިލީހުގެ ދާއިމީ ކޮމިޓީތަކަކުން ޑްރާފްޓްކޮށްފައެއް ނުވެ އެވެ. ޕާޓީއަކުން ހުށަހަޅަން ބޭނުންވާ ބިލުތައް އަބަދުވެސް ހުށަހަޅަނީ އެޕާޓީއަކުން ތައްޔާރުކޮށްގެން ދެން މަޖިލީހަށް ވައްދަނީ އެވެ. ސަރުކާރު ބިލެއް ނަމަ، އޭޖީ ޑްރާފްޓްކޮށް ރައީސުލްޖުމްހޫރިއްޔާ ނިސްބަތްވާ ޕާޓީގެ މެންބަރެއް މެދުވެރިކޮށް ސަރުކާރުގެ ނަމުގައި ބިލް ހުށަހަޅަނީ އެވެ. ނުވަތަ އަމިއްލަ މެމްބަރުން އެ މީހުން އަމިއްލަ ހައިސިއްޔަތުން ބިލް ހުށަހަޅަނީ އެވެ.\nމިގޮތަށް ހިނގަމުން ދަނިކޮށް މަޖިލީހުގެ ދާއިމީ ކޮމިޓީތަކުން ބިލުތައް ޑްރާފްޓް ކުރަން ފައްޓަވަން އެންގެވީ މަޖިލީހުގެ ރައީސް ރައީސް މުހައްމަދު ނަޝީދު އެވެ. ރައީސް ނަޝީދު ވިދާޅުވިގޮތުން އަމިއްލަ މެމްބަރުން ހުށަހަޅާ ބިލުތަކާއި ޕާޓީތަކުން ހުށަހަޅާ ބިލުތައް ޑްރާފްޓް ކުރުމުގެ މަސައްކަތް ކުރައްވާނީ މަޖިލީހުގެ ދާއިމީ ކޮމިޓީތަކުންނެވެ.\nމަޖިލީހުގެ ވަސީލަތްތައް ބޭނުންކޮށްގެން އެމްޑީޕީގެ ބިލުތައް ޑްރާފްޓް ކުރުމާ މެދު އެމްޑީޕީގެ ޕާލިމެންޓްރީ ގުރޫޕުގެ ބައެއް މެމްބަރުންގެ މެދުގައިވެސް ހިޔާލުތަފާތުވުން އެބައޮތެވެ.\nއެމްޑީޕީގެ ބައެއް މެމްބަރުން ގަބޫލު ކުރައްވާ ގޮތުން އެމްޑީޕީގެ ބިލުތައް ހަަދަން ޖެހޭނީ އެމްޑީޕީ އޮފީހުގަ އެވެ. އެއީ މަޖިލިސް ތެރޭގައި ކުރެވޭނެ ކަމެއް ނޫނެވެ. އަދި ނަޒާހާތްތެރި މަޖިލީހަކުން ކުރާނެ ކަމެއް ކަމަކަށްވެސް އެމްޑީޕީގެ ބައެއް މެމްބަރުން ގަބޫލެއް ނުކުރެ އެވެ.\n"މަޖިލިސްގެ ރިސޯސް ބޭނުންކޮށްގެން އަސްލުގައި އެއްވެސް ކަމެއް ނުކުރެވޭނެ. އަޅުގަނޑު ގަބޫލެއް ނުކުރަން. އަޅުގަނޑުމެން މި ބުނަނީ އެމްޑީޕީ އޮފީހުގައި މަސައްކަތް ކުރާށޭ އެމްޑީޕީގެ ބިލުތައް ވެއްޖެއްޔާ،" އެމްޑީޕީ މަޖިލިސް މެމްބަރަކު ވިދާޅުވި އެވެ.\nމިއީ މަޖިލީހުގެ ތެރެއިން ޕާޓީ ހިންގުން\nމަޖިލީހުގެ އިދިކޮޅު މެމްބަރުން ވެސް ދެކެވަޑައިގަންނަވާ ގޮތުން މަޖިލީހުގެ ވަސީލަތްތައް ބޭނުންކޮށްގެން އިދިކޮޅު މެމްބަރުންގެ ބައިވެރިވުމާއެކު އެޖެންޑާ 19 އިގެ ބިލުތައް ޑްރާފްޓް ކުރުމަކީ ބަލައިގަނެވޭނެ ކަމެއް ނޫނެވެ.\nނައިފަރު ދާއިރާގެ މެމްބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ވިދާޅުވީ ގާނޫނަކަށް ބަދަލެއް ގެންނަން މަޖިލީހުގެ ކޮމިޓީއަކަށް ފެނިއްޖެ ނަމަ ބިލެއް ޑްރާފްޓްކޮށްގެން އެކަން ކުރެވިދާނެ ކަމަށެވެ. އެކަމަކު އެމްޑީޕީގެ ސިޔާސަތުތައް ތަންފީޒު ކުރުމަށް އެޖެންޑާ 19 އިގެ ބިލުތައް މަޖިލީހުގެ ކޮމިޓީތަކުން ޑްރާފްޓް ކުރުމަކީ ކުރެވޭނެ ކަމެއް ނޫން ކަމަށް ޝިޔާމް ވިދާޅުވި އެވެ.\n"މަޖިލިސް ތެރެއިން ޕާޓީ ހިންގުމުގެ ސަގާފަތެއް މިދަނީ. ޕާޓީގެ ވެރިކަމެއްގައި މަޖިލީހަށް ހުށަހަޅާ ބިލުތައް ޕާޓީއިން ޑްރާފްޓް ކުރާނީ. ކޮންމެ ޕާޓީއެއްގައިވެސް ތިއްބަވާނެ ފަންނީ ބޭފުޅުން. އެބޭފުޅުން ޕާޓީއިން ބިލު ޑްރާފްޓްކޮށްފައި ހުށަހަޅަން ޖެހޭނީ،" މެމްބަރު ޝިޔާމް ވިދާޅުވި އެވެ.\nޝިޔާމް ވިދާޅުވީ މަޖިލީހުގެ ކޮމިޓީތަކުން މަޖިލީޙުގެ ރިސޯސަސް ބޭނުންކޮށްގެން ޑްރާފްޓް ކުރާ ބިލުތައް އެމްޑީޕީގެ ނަމުގައި ނުވަތަ ސަރުކާރުގެ ނަމުގައި ހުށަހަޅޭނެ ކަމަށް އޭނާ ގަބޫލު ނުކުރާ ކަމަށެވެ.\nރައީސް އިބްރާހިމް މުހައްމަދު ސޯލިހަށް ތާއީދު ކުރައްވާ އެމްޑީޕީގެ މެމްބަރުން މަޖިލީހުން ބިލުތައް ޑްރާފްޓް ކުރުމާ މެދެ ހިތްޕުޅު ހަމަޖެހިވަޑައިނުގަންނަވާ ކަމަށް ޝިޔާމް ވެސް ވިދާޅުވި އެވެ.\nނައިފަރު ދާއިރާގެ މެމްބަރު އަހުމަދު ޝިޔާމް --- ސަން ފޮޓޯ/ އަހުމަދު އަވްޝަން އިލްޔާސް\nޝިޔާމްގެ އެވާހަކަތަކަށް ބާރުލިބޭ ބައެއް ވާހަކަތައް ސަރުކާރުގެ ފަރާތުން ވޭތުވެދިޔަ ހަފްތާގައި އަޑުއިވިގެން ދިޔަ އެވެ.\nސަރުކާރަށް މައްސަލައަކަށްވީ ސަރުކާރުގެ ފަރާތުން ހުށަހަޅަން ނިންމާފައިވާ ބިލުތައް އެމްޑީޕީގެ ބިލުތަކެއް ކަމަށް ބުނެ މަޖިލީހުން ޑްރާފްޓް ކުރަން ފަށައިގަތުމެވެ.\nބަންޑާރަ ނައިބު އިބްރާހިމް ރިފްއަތު ވިދާޅުވީ ނަޒާހާތްތެރި މަޖިލީހަކުން ސަރުކާރަށް ބިލުތައް ހުށާހެޅުމުގެ ފުރުސަތު ދޭނެ ކަމަށެވެ. ރައީސް އޮފީހުގެ ތަރުޖަމާނު އިބްރާހިމް ހޫދުވެސް ވަނީ ސަރުކާރުގެ ބިލުތައް ޑްރާފްޓް ކުރާނީ ސަރުކާރުން ކަމަށް ވިދާޅުވެފަ އެވެ. ކޮންމެއަކަސް ސަރުކާރުންވެސް ތިބީ މިކަމުގައި ގޮތް ދޫކުރާ ގޮތަކަށް ނޫނެވެ.\nއެޖެންޑާ 19 އާއި ސަރުކާރު ތަފާތުވީތަ؟\nރައްޔިތުންގެ މަޖިލީހުގެ އިންތިހާބުގެ ކެމްޕެއިނުގައި އެންމެ ބާރަށް އިވުނު އަޑަކީ އެޖެންޑާ 19 އިގެ އަޑެވެ. ސަރުކާރުގެ މިނިސްޓަރުންނާއި ރައީސުލްޖުމްހޫރިއްޔާވެސް ކެމްޕެއިނަށް ވަޑައިގެން ވިދާޅުވީ ސަރުކާރުގެ ސިޔާސަތުތައް ތަންފީޒު ކުރުމަށް އެޖެންޑާ 19 އަށް ވޯޓު ދެއްވުމަށެވެ. ނަމަވެސް މިހާރު ފެންނަ މަންޒަރު ތަފާތެވެ. ސަރުކާރުން ޑްރާފްޓްކޮށް މަޖިލީހަށް ހުށަހަޅާ ބިލަކީ އެޖެންޑާ 19 އިގެ ބިލެއްގެ ގޮތުގައި ހިމެނޭ ކަމަށް ނުވެ އެވެ.\nއެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވީ އެޖެންޑާ 19 އިގެ ދަށުން އެމްޑީޕީން މިދައުރު މަޖިލީހަށް ހުށަހަޅަން ނިންމާފައިވާ ބިލުތަކާއި ސަރުކާރުން ހުށަހަޅާނެ ކަމަށް ބުނެފައިވާ ބިލުތަކަކީ ދާދި އެއް ބިލުތަކެކެވެ. ނަޝީދު ސިފަކުރައްވަނީ އެއީ މުޅިން ދެ ބިލްތަކެއްގެ ގޮތުގަ އެވެ. އެމްޑީޕީއާއި ސަރުކާރުން ހުށަހަޅާ ބިލު ވަކި ބިލެއް ކަމަށް ހަދައި އެވާހަކަ އެގޮތަށް ނަޝީދު ދައްކަވަ އެވެ.\nއެންމެ ފަހުން ބޭއްވި މަޖިލީހުގެ ޖަލްސާ ފައްޓަވަމުން ނަޝީދު ވިދާޅުވީ ރައީސުލްޖުމްހޫރިއްޔާ މަގާމަަށް އިންތިހާބުވީ އެމްޑީޕީގެ ކެންޑިޑޭޓެއްގެ ގޮތުގައި ކަމަށެވެ. އެހެންވީމާ ރައީސް ހުށަހަޅަން ބޭނުންވާ ބިލުތައް ހުށަހަޅަން ޖެހޭނީ އެމްޑީޕީގެ ނަމުގައި ކަމަށް ވިދާޅުވި އެވެ. ހަމަ އެ ޖަލްސާގެ މެދުތެރެއިން ނަޝީދުގެ ރާގު ބަދަލުވި އެވެ. ދެން ވިދާޅުވީ ސަރުކާރުން ހުށަހަޅަން ބޭނުންވާ ބިލުތައް ސަރުކާރުން ޑްރާފްޓްކޮށްފައި މަޖިލީހަށް ހުށަހަޅާނެ ކަމަށެވެ. އެމްޑީޕީގެ ބިލުތަކުގެ މަސައްކަތް މަޖިލީގެ ކޮމިޓީތަކުން ކުރިއަށް ގެންދަންވީ ކަމަށް އެމަނިކުފާނު ވިދާޅުވި އެވެ.\nމި މައްސަލައިގައިވެސް މި ހިޔާލުތަފާތުވުން އޮތް އިރު، އެޖެންޑާ 19 އަދި ސަރުކާރުގެ ސިޔާސަތަކީ ދޭއްޗެއްތޯ މިހާރު މި ވަނީ ސުވާލު އުފެދޭ ހިސާބުގަ އެވެ. މިފަހުން، ސަރުކާރުން ޑްރާފްޓްކޮށް މަޖިލީހަށް ހުށަހަޅަން ތައްޔާރުވެފައިވާ އިންކަމް ޓެކްސް ބިލުން ވެސް އެކަހަލަ ސުވާލުތަކެއް ފެންމަތިވެ އެވެ. އެޖެންޑާ 19ގެ މެނިފެސްޓޯގައި އެމްޑީޕީއިން ބުނީ އިންކަމް ޓެކްސް ނަގާނީ 60،000 ރުފިޔާގެ މަތީ އާމްދަނީއިން ކަމަށެވެ. ނަމަވެސް ސަރުކާރުން ބިލް ޑްރާފްޓްކޮށްފައި ވަނީ 40،000 ރުފިޔާއިން މަތީގެ އާމްދަނީއިން އެ ޓެކްސް ނަގާށެވެ.\nމި ހުރިހާ ކަމެއް ނިޔުޅިގެން އަންނަ އިރު މިއީ ވެސް ރައްޔިތުންނަށް ސާފުވާން ޖެހިއްޖެ ކަމެކެވެ. މަޖިލީހުން، މަޖިލީހުގެ ވަސީލަތްތައް ބޭނުންކޮށްގެން އެމްޑީޕީގެ ބިލުތައް ޑްރާފްޓްކުރަނީ ކޮން ގަވައިދެއްގެ ދަށުން ހެއްޔެވެ؟ އެއީ ނަޒާހާތްތެރި މަޖިލީހަކުން މި ޒާތުގެ ކަންކަން ކުރާނެ ހެއްޔެވެ؟


Tharahgee Genaumugai Vaki Rasheh Thafaatheh Nukuran - Raees - Vaguthu\nކޮވިޑް-19: ދުނިޔޭގެ ހާލަތު ގޯހުން ގޯހަށް! -5މިނެޓް ކުރިން\nތަރައްޤީ ގެނައުމުގައި ވަކި ރަށަކަށް ތަފާތެއް ނުކުރަން – ރައީސް\nމިހާރުގެ ސަރުކާރުން ރާއްޖެ އަށް ތަރައްޤީ ގެނައުމުގައި ވަކި ރަށަކަށް ތަފާތެއް ނުކުރައްވާކަމަށާއި ހުރިހާ ރަށަކަށް ތަރައްޤީ ގެނެސްދެއްވަމުން ގެންދަވާ ކަމަށް ރައީސުލްޖުމްހޫރިއްޔާ އަބްދުﷲ ޔާމީން ވިދާޅުވެއްޖެއެވެ.\nރައީސް ޔާމީން މިހެން ވިދާޅުވީ ރ.އަތޮޅު ދުވާފަރުގައި މިރޭ ވާހަކަފުޅު ދައްކަވަމުންނެވެ.\nތަފާސް ހިސާބުން މިސާލު ދައްކަވަމުން ރައީސް ޔާމީން ވިދާޅުވީ މިސަރުކާރުގައި ހަމައެކަނި އެމްޑަބްލިއުއެސްސީ އިން މިވެރިކަމުގައި 54 ރަށުގައި ނަރުދަމާ އެޅުމުގެ މަސައްކަތް ހަވާލުކޮށް 50 ރަށުގެ ނަރުދަމާގެ މަސައްކަތް މިހާރު ނިންމައިފި ކަމަށެވެ. ހަތަރު ރަށުގެ މަސައްކަތް ވެސް މިއަހަރު ނިމުމުގެ ކުރިން ނިމޭނެ ކަމަށް ރައީސް ވިދާޅުވިއެވެ.\n"ދުވާފަރަށް މިސަރުކާރުން ޚަރަދު ކުރި ފައިސާގެ އަދަދު 140 މިލިއަން ރުފިޔާ އަށް އަރައިފި. އެމްޑީޕީ ސަރުކާރުން މިރަށަށް އެއްވެސް ކަމެއް ކޮށްދީފައެއް ނުވޭ." ރައީސް ވިދާޅުވިއެވެ.\nރައީސް ވިދާޅުވީ ގިނަ އެއާޕޯޓްތަކެއް އަޅައިދެމުން ގެންދަނީ ވެސް މިސަރުކާރުން ކަމަށެވެ.\n"ރާއްޖޭގެ ހުރިހާ ސަރަހައްދަކަށް އެއާޕޯޓްތައް ތަޢާރަފްކޮށްދިނީ ކޮން ސަރުކާރަކުންތޯ؟ މިސަރުކާރުން. މިހާރު ކޮންމެ އަތޮޅެއްގައި އެއާޕޯޓެއް، އަދި ބައެއް އަތޮޅުތަކުގައި ދެއެއާޕޯޓް ނުވަތަ ހަތަރު އެއާޕޯޓް ވެސް އެޅިގެން ދާނެ. މިއެއާޕޯޓްތައް އެޅުމުގެ ބޭނުމަކީ ވަޒީފާގެ ފުރުސަތު އުފެއްދުން." ރައީސް ވިދާޅުވިއެވެ.\nރައީސް ވިދާޅުވީ އެމަނިކުފާނުގެ ވެރިކަމުގައި ތަރައްޤީ އޮތީ ރާއްޖޭގެ ވަކި ސަރަހައްދަކަށް ނުވަތަ ވަކި ގިންތިއަކަށް ނޫން ކަމަށެވެ.\n"ތަރައްޤީ މުޅި ރާއްޖެއަށް އޮންނާނެ. މިއީ މާލެ އަށް ނުވަތަ ހުޅުމާލެ އަށް އޮތް ކަމެއް ނޫން. ވަކި ފަންތިއެއްގެ ވަކި އުމުރެއްގެ މީހުން ބާކީއެއް ނުވާނެ." ރައީސް ވިދާޅުވިއެވެ.\nރައީސް ވިދާޅުވީ ވަޒީފާއެއް ބޭނުންވާ ކޮންމެ މީހަކަށް އެމަނިކުފާނުގެ ކުރިއަށް އޮތް ދައުރުގައި ވަޒީފާއެއް ހޯދައިދޭނަން ކަމަށެވެ. "ވަޒީފާގައި ހުރިހާ ޒުވާނުން އުޅޭނަމަ ދުވާފަރަށް އީދެއް އަންނަ ނަމަ ދެއީދު އަންނާނެ. އެއީ މިފަދަ ކަންކަމަށް ޚަރަދު ކުރާނެ ޒުވާނުން ތިބޭތީ އަންނަ އީދެއް." ރައީސް ވިދާޅުވިއެވެ.\nރައީސް ވިދާޅުވީ ޒުވާނުން ޖަލުގައި ތިބުމަށް ވުރެ ފުޓްސަލް ދަނޑުގައި ތިބުން އެމަނިކުފާނަށް މާރަނގަޅު ކަމަށެވެ.\n"ނަމަވެސް އިދިކޮޅު ކެންޑިޑޭޓް މިބުނަނީ ހަމައެކަނި ފުޓްބޯޅަ ހޭ ކުޅެންވީ. އާދެ އަޅުގަނޑަށް ރަނގަޅު ކުށްތަކަށް އަރައިގަތުމަށްވުރެ ފުޓްސަލް ކުޅެން ތިބުން." ރައީސް ވިދާޅުވިއެވެ.\nރައީސް ވިދާޅުވީ އިދިކޮޅު ފަރާތްތަކުން ވެރިކަން ކުރިއިރު އުފެއްދި މަސްތުވާތަކެތި ވެސް ނައްތާލީ އެމަނިކުފާނު ކަމަށެވެ. "ވީދިފައި އޮތް އިޖުތިމާޢީ ފޭރާން ވެސް އަލުން ވިޔަން ޖެހުނީ އަޅުގަނޑުމެން. މާލޭގައި ޒަމާންތަކެއް ވަންދެން ހުރި ކުނިގޮނޑުތައް ނައްތާލީ ވެސް އަޅުގަނޑުމެން." ރައީސް ވިދާޅުވިއެވެ.\nރައީސް ވިދާޅުވީ މާލޭ އިންޑަސްޓްރިއަލް ވިލެޖަކީ ވެސް ގިނަ ބަދަލުތަކެއް ގެންނާނެ ސަރަހައްދަކަށް ވެގެން ދާނެ ކަމަށެވެ. މާލެ ތެރޭގައި ހުރި އިންޑަސްޓްރިއަލް މަސައްކަތްތައް އެސަރަހައްދަށް ބަދަލުވެގެން ދާނެކަން ރައީސް ފާހަގަ ކުރެއްވެވިއެވެ.\nރައީސް ވިދާޅުވީ ދުވާފަރުން ކުރިން ވެސް އުފެއްދީ ދަންޑަހެލުން ކަމަށާއި މިއަދު ވެސް މިއުފައްދަނީ ޕީޕީއެމްގެ ދަންޑަހެލުން ކަމަށެވެ.\nއަންނަ އަހަރު ދުވާފަރު ސްކޫލް ކުދިން ދަތުރު ކުރުމަށް އެމްޑަބްލިއުއެސްސީ އިން ދެބަސް ހަދިޔާ ކުރައްވާނެ ކަމަށް ރައީސް މިރޭ ވިދާޅުވިއެވެ. އަދި ދުވާފަރުގެ ބިން ހިއްކުމުގެ މަސައްކަތް ވެސް ކުރިއަށް ގެންދަވަން އެމަނިކުފާނު މިރޭ ވައުދުވެ ވަޑައިގެންނެވިއެވެ. މީގެ އިތުރުން ދުވާފަރުގެ ނުނިމި ހުރި މަގުތަކުގެ މަސައްކަތް ވެސް ވަރަށް އަވަހަށް ކުރިއަށް ގެންދަވާނެ ކަމަށް ރައީސް ވިދާޅުވިއެވެ.\nރައީސް ވަނީ ދުވާފަރުން އެމަނިކުފާނަށް ދެންނެވި މަރުޙަބާ މިރޭ ތަކުރާރުކޮށް ފާހަގަ ކުރައްވަވާ އެކަމަށް ޝުކުރު އަދާކުރައްވާފައެވެ.\nއޮގަސްޓް 27, 2018 23:54\nހޫމް ވަރަށް ނުކުރެ\nއޮގަސްޓް 28, 2018 00:01\nމާމިގިލި އަށް ގެނައި ތަރައްގީ ކޮބާތަ؟ އެއް ސަރުކާރަކުން ވެސް މާމިގިލި އަކަށް ކަމެއް ނުކޮއްދޭ... ގާސިމްގެ ބަލާ ބޮޑު ކަމުން... ގާސިމް މާމިގިލިން ބޭރު ކޮއްފައިވެސް ތަރައްގީ މާމިގިލި އަށް ގެންނާން ޖެހޭ... ސަބަބަކީ މާމިގިލީ މީހުން ވެސް ވޯޓް ދީގެން ސަރުކާރު ހޮވަނީ..\nއޮގަސްޓް 28, 2018 00:21\nކޮން ރަށަކަށްތަ ކަލޯ ތަރައްގީ ގެނައީ\nއޮގަސްޓް 28, 2018 02:15\nއޮގަސްޓް 28, 2018 05:09\n500 ގެ ވާހަކަފުޅެއް، ޤާނޫނީ ފިޔަވަޅު އެޅުމުގައިވެސް ނުކުރޭ ތަފާތެއް، މަޖިލިސްމެމްބަރުންނަށް މީހަކު ދިން ރިޝްވަތު ފައިސާ ގޯނި ބެހިކަމަށް އަމިއްލައަށް އެއްބަސްވި މީހާގެ މައްސަލަ ނުބެލީ އޭނަޔާ އެލާރި ހަވާލުކުރިމީހާ ފަޅާ އަރާފާނެތި ދެއްތޯ، ކޮންމެސް ހަމަޖެހޭ ވާހަކައެއް ދައްކަން ވެއްޖެނުންތޯ\nއޮގަސްޓް 28, 2018 08:02\nއެއްބަޔަކަށް ޗޮކްލެޓް ދޭއިރު އަނެއްބަޔަކަށް ދެނީ ދިރިފުކުމެޓާ ނިކަމެތިންމަށް ނިކަމެތިގޮތް ވ. ރަކީދޫގައި މިހާރު ދިރިއުޅެނީ 25 މީހުން އެންމެން ފައިބާގެން ގޮސްފި އާދޭސްކޮށް ގޮތްހުސްވީމާ\nއޮގަސްޓް 28, 2018 08:12\nއަޅުގަނޑު ތިކަމާއެއްބަހެއް ނޫން މުޅިދައުލަތުގެ ބަޖެޓް ބޮޑުބައެއް ގދ ތިނަދު އަށް އަށްޑުއަށް ފޯއްމުލަކަށް މިސްރުކާރުގެ ފަސްއަހަރު ނިމިގަެންދާއިރު ލ. ކަލައިދު އަށް ތަރައްޤީއަށް ކޮށްދެއްވި ކަމެއް ހަމަޤައިމ،ުވެސް އަޅުގަނޑަކަށް ނުފެނޭ ދަނބިދުއާއި ކަލައިދުއާްގުޅުވާލަން ދެފަހަރުމަތިން ބިދަށްލާފަ ދައުލަތުގެ ބަޖެޓްގައި ފައިސާ ނެތްކަމަށްބުނެ އެހިސާބުން އެކަންވެސްދިޔައީ ދެން އުޅުނީ ތުނބުރި ޕްރޮޖެކްޓް ހިންގަން ބިޑްކޮށް ބިޑަށްލާ އެހިސާބުން އެޔަށްވެސް ވީނުވީއެއް ނޭންގުނު ދެންކޮންކަމެއްބާ ކޮށްދެވުނީ އެންމެކުޑަމިނުން މުޅިގައުމުގަ ހުސްފުޓްސަލް ދަނޑުއޮތްއިރު އެވެސް ކަލައިދުއަކަށް ނެތް\nއޮގަސްޓް 28, 2018 08:16\nއެއްވެސް ވަރަކަށް ބައެއް ރަށްރަށުގެ މަގުތައް ހަދާ ފުޓްސަލް ދަނޑުހަދާ،އަސާސީ ހިދުމަތް ނުލިބޭ ރަށްރަށް ވެސް އެބަހުރި\nއޮގަސްޓް 28, 2018 08:46\nދޮގުހެދިޔަސް ތީ ބޮޑުވަރު މަނިކުފާނޫ. އަހަރެމެން މިކުރާ މަސައްކަތް ފެނަށް ދަނީ އެހެންވެގެންނޭ\nއޮގަސްޓް 28, 2018 16:19\nއޮގަސްޓް 28, 2018 16:52\nއެއްގޮތަކަށްވެސް ތަފާތެއް ނުކުރޭ. ތ.އަތޮޅުން ފަށަމާހިނގާ. އެއްފަރާތަށް އަރިވެގެންގޮސް އަތޮޅު އޮތީ ބަންޑުން ޖެހިފަ. 300 މީހުންގެ އާބާދީ އޮތް ވަންދޫގަ 1.2 މިލިއަން ރުފިޔާގެ ކުނިކޮއްޓެއްއަޅަނީ އެރަށު ކުނި ގިނަވެގެން ދިރިއުޅެވޭނެގޮތެއްނެތިގެން. ކައިރީގައި އޮތް ހިރިލަންދޫ ފައިބަރު މަސައްކަތާ މަސްވެރިކަމުގެ ކަންތަކާ އާބާދީގެ ސަބަބުން އުފެދޭ ކުނި ގިނަވެ މުޅި ފަޅު ފައިބަރު ވޭސްޓަށް ވެގެން ދާއިރު އެރަށު ކުނީގެ މައްސަލަ ހައްލުކުރެވޭނެ ގޮތެއްނެތް. ކިހާ އިންސާފުވެރި ވެރިއެއް.


vnews - Gambia ge dhaakhilee kankamah ai nubeynumah inzaaru kuravvaifi\nގެބްމިއާގެ ދާޚިލީ ކަންކަމަށް އަތްނުބޭނުމަށް ރައީސް ޔަހްޔާ ބޭރުގެ ފަރާތްތަކަށް އިންޒާރު ކުރައްވައިފި\nގެމްބިއާގެ ރައީސް ޔަހްޔާ ޖައްމާހް މިދިޔަ ޑިސެމްބަރު މަހުގެ2ވަނަ ދުވަހު ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަނީ - ފޮޓޯ: އޭ.އެފް.ޕީ\nގެމްބިއާގެ ދާޚިލީ ކަންކަމުގެ ތެރެއަށް އަތް ނުބޭނުމަށް ގެމްބިއާގެ ރައީސް ޔަހްޔާ ޖައްމާހް ބޭރުގެ ފަރާތްތަކަށް ގޮވާލައްވައި، އިންޒާރު ކުރައްވައިފިއެވެ.\nގެމްބިއާގެ ގައުމީ ޓީވީ މެދުވެރި ކުރައްވައި ވާހަކަފުޅު ދައްކަވަމުން ރައީސް ޖައްމާހް ވިދާޅުވީ، ގެމްބިއާގައި ހިނގަމުންދާ ސިޔާސީ މައްސަލަތަކާ ގުޅިގެން އާދަޔާޚިލާފް މަތީ މިންވަރަކަށް ބޭރުގެ ފަރާތްތަކުން ނުފޫޒު ފޯރުވަމުން ގެންދާ ކަމަށެވެ. ގެމްބިއާގެ ރިޔާސީ އިންތިޚާބުގެ ކަންކަމަށާއި، ދާޚިލީ މައްސަލަތަކުގެ ތެރެއަށް ވަނުމުގެ އިތުރުން، ގެމްބިއާއާ ދެކޮޅަށް ޕްރޮޕަގެންޑާ ފަތުރައި، ބޭރުގެ ފަރާތްތަކުން ނުބައި މައުލޫމާތުވެސް ހާމަކުރަމުން ގެންދާ ކަމަށް ރައީސް ވިދާޅުވިއެވެ.\nގެމްބިއާގެ ރައީސް މިމޭރުމުން ވާހަކަފުޅު ދެއްކެވީ، ރައީސް ޔަހްޔާ ޖައްމާހް ވެރިކަމުން ދުރުވެވަޑައިގަތުމާ ގުޅޭ މަޝްވަރާތަކަށް އިކޮނޮމިކް ކޮމިއުނިޓީ އޮފް ވެސްޓް އެފްރިކަން ސްޓޭޓްސް، އިކޯވާސްގެ ލީޑަރުން އަންނަ ހުކުރު ދުވަހު އަނެއްކާވެސް ގެމްބިއާއަށް ވަޑައިގަތުމަށް ހަމަޖެހިފައި ވަނިކޮށެވެ. މިވަފުދުގެ ވެރިޔަކަށް ހުންނަވަނީ ނައިޖީރިއާގެ ރައީސް މުހަންމަދު ބުހާރީއެވެ.\nމިދިޔަ ޑިސެމްބަރުމަހުގެ 1 ވަނަ ދުވަހު ގެމްބިއާގައި ބޭއްވި ރިޔާސީ އިންތިޚާބުގެ ނަތީޖާ ގަބޫލު ކުރެއްވުމަށް ރައީސް ޖައްމާހް ގެންދަވަނީ ދެކޮޅު ހައްދަވަމުންނެވެ.\n22 އަހަރު ވެރިކަން ކުރެއްވި ރައީސް ޖައްމާހްގެ ރިޔާސީ ދައުރު މިޖެނުއަރީމަހުގެ 18 ވަނަ ދުވަހު ހަމަވެ، ރިޔާސީ އިންތިޚާބު ކާމިޔާބު ކުރެއްވި އަޑަމާ ބަރޯ ޖެނުއަރީ 19 ވަނަ ދުވަހު ރައީސްކަމުގެ ހުވާ ކުރައްވަން ޖެހިވަޑައި ގަންނަވާއިރު، ރައީސް ޖައްމާހްވަނީ ވޯޓްގައި އޮޅުވާލުމާއި ގޯސްތަކެއް ހަދާފައިވާ ކަމަށް ވިދާޅުވެ މައްސަލަ ސްޕްރީމް ކޯޓަށް ހުށަހަޅުއްވާފައެވެ.\nއެކަމަކު، އެފްރިކާގެ ގައުމުތަކާއި، އދއިން ގެންދަނީ ރިޔާސީ އިންތިޚާބުގެ ނަތީޖާގައި މައްސަލަތަކެއް ނެތްކަމަށް ބުނެ ރައީސް ޖައްމާހް މަގާމުން ދުރުވެވަޑައި ގަތުމަށް ގޮވާލަމުންނެވެ. އެފްރިކާގެ ގައުމުތަކުގެ ވެރިން އެތައް ފަހަރެއްގެމަތިން ގެމްބިއާއަށް ވަޑައިގެން ރައީސްއާ މަޝްވަރާ ކުރައްވާފައި ވެއެވެ.\nމިއަދު ގައުމާ މުޚާތަބު ކުރައްވަމުން ޔަހްޔާ ޖައްމާހް ވިދާޅުވީ، މައްސަލަ ހައްލުކުރާނީ ގެމްބިއާގެ ރައްޔިތުން ކަމަށާއި، އެކަމުގެ ތެރެއަށް ބޭރުގެ ފަރާތްތައް ވަންނާން ޖެހޭނޭ ކަމަށް ގަބޫލު ނުކުރައްވާ ކަމަށެވެ.\nރައީސް ޔަހްޔާ ޖައްމާހްވަނީ، ސްޕްރީމް ކޯޓަށް ހުށަހަޅާފައިވާ މައްސަލާގައި ކޯޓުން ގޮތެއް ނިންމަންދެން ގެމްބިއާގެ ރައްޔިތުން ކެތްތެރިކަމާއެކު ތިބުމަށްވެސް އެދިވަޑައި ގެންފައެވެ.\nއެކަމަކު ސްޕްރީމް ކޯޓުން އިއްޔެ ބުނެފައިވަނީ، ސްޕްރީމް ކޯޓުގެ ބެންޗްގައި ފަނޑިޔާރުން ނެތުމުގެ ސަބަބުން މައްސަލަ އަވަހަކަށް ބެލޭން ނެތް ކަމަށެވެ. އެންމެ އަވަހަށްވެސް އެ މައްސަލާގައި ގޮތެއް ނިންމޭނީ މިއަހަރުގެ މެއިމަހުގެ ތެރޭގައި ކަމަށްވެސް ބުނެފައި ވެއެވެ.\nގެމްބިއާގެ ސްޕްރީމް ކޯޓުގެ ބެންޗްގައި އަބަދުވެސް ތިއްބަވަނީ އެހެން ގައުމުތަކުން ގެންނަ ފަނޑިޔާރުންނެވެ. އެއީ، އެކަމުގެ ގާބިލް ފަނޑިޔާރުން ގެމްބިއާގައި ނެތުމުންނެވެ.\nރައީސް ޖައްމާހް މިއަދު ވަނީ، ރިޔާސީ އިންތިޚާބުގެ ކުރިންނާއި، އިންތިޚާބުގެ ފަހުން، އިންތިޚާބާ ގުޅުންހުރި މައްސަލަތަކުގައި ހައްޔަރު ކޮށްފައިވާ އެއްވެސް މީހެއްގެ މައްޗަށް ޝަރީއަތް ނުހިންގުމަށް އަދި އިތުރަށް މީހުން ހައްޔަރު ނުކުރުމަށްވެސް އަމުރު ކުރައްވާފައެވެ. އެކަމަކު ރައީސް ޖައްމާހް ކުރިން ވަނީ ރައްޔިތުންނަށް އިންޒާރު ދެއްވާފައެވެ.\nރައީސް ޖައްމާހް މިއަދުވަނީ، ގެމްބިއާއާ ދެކޮޅަށް ގަރާރުތައް ފާސްކޮށްފައިވާތީ އދގެ ސަލާމަތީ މަޖިލީހަށާއި، އެފްރިކަން ޔޫނިއަންއަށާއި އަދި އެކޯވާސްއަށްވެސް ވަރުގަދަ ބަހުގެ ހަމަލާތަކެއް ދެއްވާފައެވެ.\nގެމްބިއާގެ ރައީސްގެ ކިބައިން މަގާމުން އެއްފަރާތްވެ ވަޑައިގެންފާނެ ކަމުގެ ނިޝާނެއް ނުފެންނައިރު، ރިޔާސީ އިންތިޚާބު ކާމިޔާބު ކުރެއްވި އަޑަމާ ބަރޯ އުންމީދު ކުރައްވަމުން ގެންދަވަނީ ޖެނުއަރީ 19 ގައި ރައީސްކަމުގެ ހުވާ ކުރެއްވޭނޭ ކަމަށެވެ.


40 dhuvas fahun TC ge team ge ah\nމިދިޔަ މަހުގެ އަށް ވަނަ ދުވަހު އޭއެފްސީ ކަޕަށް، ބަންގުލަދޭޝްއަށް ދަތުރު ކުރި ޓީސީގެ ޓީމުގެ ކުޅުންތެރިން، ކޮވިޑް-19 އަށް ނެގެޓިވް ވުމުން، 42 ދުވަހަށް ފަހު ކުޅުންތެރިން ގެއަށް ބަދަލު ކޮށްފި އެވެ.\nޓީސީގެ ޓީމާއެކު ދަތުރު ކުރި ސްކޮޑުގެ ހުރިހާ އެންމެން ކޮވިޑް-19 އަށް ޓެސް ކުރި އެވެ. ޓެސްޓްތައް ނެގެޓިވް ވުމުން، ސަރުކާރުން ވަނީ މިއަދު އެ ޓީމުގެ ކުޅުންތެރިންނާއި އޮފިޝަލުން ގެއަށް ބަދަލު ކޮށްފަ އެވެ.\nއޭއެފްސީ ކަޕްގެ ގުރޫޕް ސްޓޭޖުގައި، ބަންގުލަދޭޝްގެ ބޮށުންދަރާ ކިންގްސް އާ ދެކޮޅަށް، މިިދޔަ މަހު 10 ވަނަ ދުވަހު ކުޅުނު މެޗަށް ފަހު ޓީސީން އެނބުރި މާލެ އަންނަން ހަމަޖެހިފައި އޮތް ނަމަވެސް، އެދުވަހު ސަރުކާރުން ނިންމީ، ބަންގުލަދޭޝްއަށް ދަތުރު ކޮށްފައިވާ ފަރާތްތައް ކަރަންޓީންގައި ހޭދަ ކުރަން ޖެހޭނެ ކަމަށެވެ.\nޓީސީގެ ކަރަންޓީން ފެސިލިޓީއެއްގެ ގޮތުގައި، ސަރުކާރުން ހަމަޖެއްސީ، އަވަށްޓެރި ޝްރީލަންކާގެ ކޮލަމްބޯގެ މެރީނާ ބީޗް ހޮޓެލް އެވެ. އެ ހޮޓެލްގައި 14 ދުވަހުގެ ކަރަންޓީނަށް މަޑު ކުރި ފަހުން، ލަންކާގެ ސަރުކާރުން ވަނީ ކޮވިޑް-19 އާ ގުޅިގެން އެ ގައުމު ލޮކްޑައުން ކޮށް ކާފިއު އިއުލާން ކޮށްފަ އެވެ.\nމިދިޔަ މަހުގެ 25 ވަނަ ދުވަހުގެ ނިޔަލަށް ކަރަންޓީންގެ މަރުހަލާ ނިމެން އޮތް ނަމަވެސް، މި މަހުގެ ފަސް ވަނަ ދުވަހާ ހަމައަށް ޓީސީގެ ޓީމު ތިބީ މެރީނާބޭ ހޮޓެލްގައި ތާށި ވެފަ އެވެ. ފޮރިން މިނިސްޓްރީ އާއި މޯލްޑިވިއަންގެ އެހީތެރި ކަމާއެކު މި މަހުގެ ފަސް ވަނަ ދުވަހުގެ ރޭ، ރާއްޖެ ގެނެސް ދެން އެ ޓީމު ބަދަލު ކުރީ، ކަރަންޓީނަށް ހަމަޖައްސާފައިވާ ރިސޯޓަށެވެ.\nރާއްޖެއިން ބޭރުގައި ހޭދަވި މުއްދަތަށް ފަހު އަނެއްކާވެސް ރާއްޖެ ގެނެސް ރާއްޖޭގައި ކަރަންޓީން ކުރުމުން ޓީސީގެ އޮފިޝަލުން ވަނީ އެކަމުގެ ކަންބޮޑުވުން އޭރު ސޯޝަލް މީޑިއާއަށް ބަންޑުން ކޮށްލާފަ އެވެ. އެކަމާ ގުޅިގެން ޓީސީން ނެރުނު ބަޔާނުގައި ބުނެފައި ވަނީ ޓީމުގެ ވަކިވަކި މެންބަރުން ފަޅު ކުރާ ޝުއޫރަކީ އެ ކުލަބުގެ ވިސްނުން ނޫން ކަމަށެވެ.\nޓީސީ ކޮރޯނާ ވައިރަސް ކޮވިޑް-19 + ކޮވިޑް-19 އިގެ ބަލާއާފާތް\nޓީސީގެ ކުޅުންތެރިން ލަންކާގައި އުނދަގޫ ހާލަތެއްގައި


Flight in beyli aailaa natheeja nagetive, Dharifulhuge operation ah fureyne dhuvaheh neynegey\nތުއްތު ކުއްޖެއްގެ ފުއްޕާމޭގެ ބޮޑު އޮޕަރޭޝަނެއް ކުރަން ރާއްޖެއިން ބޭރަށް ދެވޭނެ ދުވަހެއް ނޭނގޭތީ އާއިލާއިން ކަންބޮޑުވެއްޖެ އެވެ.\nއާއިލާގެ ފަރާތުން ކުއްޖާގެ މަންމަ މިއަދު ބުނީ ދަރިފުޅު ވަރަށް ބޮޑަށް ރޯގާ ޖެހި ނޭވާލާން އުދަނގޫ ވެގެން އައިޖީއެމްއެޗްގައި ހެދި ޓެސްޓް ތަކުންނާއި ސްކޭންތަކުން އެ ކުއްޖާގެ ފުއްޕާމޭގައި ކާއެތި ކޮޅެއް ތާށިވެފައިވާކަން އެނގުނު ކަމަށެވެ. އަދި އައިޖީއެމްއެޗުން އެ އެތިކޮޅު ނަގަން މަސައްކަތް ކުރި ކަމަށާއި ނަމަވެސް ގިނަ ދުވަސްވެ މަސް އަރާފައިވުމުން ނެގޭ ގޮތް ނުވެ ކުއްޖާގެ ހާލު ސީރިއަސް ވެފައިވާ ކަމަށެވެ.\nއޭނާ ބުނީ އެ އެތިކޮޅު ނަގަން އައިޖީއެމްއެޗުން މަސައްކަތް ކުރުމުގެ ތެރޭގައި ކުއްޖާގެ ހާލު ސީރިއަސްވެ ވެންޓިލޭޓަރުގައި ތިން ދުވަސް ވަންދެން އޮންނަން ޖެހުނު ކަމަށާއި އެ ނަގަން އައިޖީއެމްއެޗުގައި އިތުރަށް މަސައްކަތް ނުކޮށް ވީހާވެސް އަވަހަކަށް ރާއްޖެއިން ބޭރަށް ދާން ލަފާ ދީފައިވާ ކަމަށެވެ.\nއަދި އެތައް ދުވަހަކަށް ފަހު ކުއްޖާ ގޮވައިގެން އިންޑިއާއަށް ދިޔުމަށް އިއްޔެ ހެނދުނު އޮތް ފްލައިޓަކުން ޖާގަ ލިބުނު ކަމަށާއި ނަމަވެސް ފްލައިޓަށް އަރާ ތިއްބާ ކުއްޖާ ކޮވިޑް-19 އަށް ޕޮޒިޓިވް ވިކަން އެއާޕޯޓުގެ މުވައްޒަފަކު އެންގި ކަމަށެވެ. އަދި ފްލައިޓު ހުއްޓުވާ ފްލައިޓުން އެމީހުން ބާލުވައި ޑިސްއިންފެކްޓް ކުރުމަށް ފަހު އަލުން ފުރުވާލާފައިވާ ކަމަށެވެ.\nއިންޑިއާއަށް ބޭސް ފަރުވާ އަށް ދިޔަ މީހުން ގޮވައިގެން އިއްޔެ ހެނދުނު ފުރަން އޮތް ފްލައިޓަކުން ފަސް މީހަކު ޕޮޒިޓުވް ވުމުގެ ސަބަބުން ފްލައިޓުން ބޭލި އެވެ. އަދި ޑިސްއިންފެކްޓު ކުރުމަށް ފަހު ބޯޓު ފުރުވާލީ އިއްޔެ މެންދުުރު ފަހު އެވެ.\n"ފްލައިޓުން ބާލައިގެން ގެންދިޔައީ އެއާޕޯޓުގެ ވަކިން ހުރި ތަނަކަށް. އެތާނގައި އަޅުގަނޑުމެން ބުނިން މި އޮތީއޭ އެޗްޕީއޭއިން މެސެޖް ކޮށްފައި. ކުއްޖާ އާއި ކުއްޖާގެ ބައްޕަ ކޮވިޑް-19 އަށް ނެގެޓިވް ވެފައިވާ ކަން... އޭރު އަދި މަންމަގެ ނަތީޖާ ނުލިބޭ. ދެން އިރުކޮޅަކުން އައިސް ބުނީ މަންމައޭ ޕޮޒިޓިވް ވީ! ދެން ބުނީ ގެސްޓްހައުސް އަކަށް ގެންދަން އެޗްޕީއޭއިން ބުނި ވާހަކަ. އެހެން ކިޔާފަ މި ގެންދިޔައީ ހުޅުމާލޭގަ ހުންނަ ކޮވިޑް ބަލީގެ މީހުންނަށް ފަރުވާ ދޭ ތަނަށް، އެތާނގައި އެޑްމިޓްވާން ބުނީ... ދެން ނަރުހުންނަށް ދެއްކީ މެސެޖް. ދެއްކީމާ އެމީހުން ބުނީ ތިމަންނަ މެންނަށް އެންގީ ޕޮޒިޓިވް ކަމަށޭ. ދެން ފަހުން ގެސްޓު ހައުސް އަކަށް ބަދަލުކުރީ،" އޭނާ ކިޔައި ދިނެވެ.\nކުއްޖާގެ މަންމަގެ ނަތީޖާ ލިބުނީ ރޭގެ ވަގުތެއްގައި ކަމަށާއި އެ ނަތީޖާވެސް ނެގެޓިވް ކަމަށް ބުންޏެވެ. އެހެން ނަމަވެސް އަދިވެސް ބައިތިއްބާފައިތިބީ ބަލި މީހުންތަކެއްގެ ތެރޭގައި ކަމަށާއި އަލުން ސާމްޕަލް ނަގާ ޓެސްޓު ކުރަން ތަކުރާރުކޮށް އެޗްޕީއޭގައި އެދުނު ކަމަށެވެ. ނަމަވެސް 14 ދުވަސް ކަރަންޓީނުގައި ތިބެފައި ނޫނީ ދެވަނަ ސާމްޕަލް އެއް ނުނެގޭނެ ކަމަށް އަންގާފައިވާ ކަމަށެވެ.\nއޭނާ އިތުރަށް ބުނީ ދެން ރާއްޖެއިން ބެރަށް ދެވޭނެ ދުވަހެއް ނޭނގޭ ކަމަށާއި ދަރިފުޅުގެ ހާލަތު އިތުރަށް ގޯސްވެދާނެތީ އިންތިހާއަށް ކަންބޮޑުވާ ކަމަށެވެ. އަދި ފާއިތުވެގެންދާ ކޮންމެ ދުވަހަކީ ދަރިފުޅުގެ ފުރާނައަށް ނުރައްކާ ވެދާނެ ދުވަހެއް ކަމަށާއި ނެގެޓިވް ތިބި ބަޔަކު އިތުރަށް ކަރަންޓީނުގައި ބައިތައްބާ ބޭނުމެއް ނޭނގޭ ކަމަށެެވެ.\nމޯލްޑިވިއަން އިންޑިއާ އައިޖީއެމްއެޗް + އާސަންދަ ކޮވިޑް-19\nއާސަންދައިގެ ދަށުން އިންޑިއާގައި ތިބި ދިވެހިންގެ ހަރަދު ބަލަހައްޓަނީ


ނިދިފިލުވާލަން ބޭނުންނަމަ ކާންވީ އާފަލެއް | Jazeera\tނިދިފިލުވާލަން ބޭނުންނަމަ ކާންވީ އާފަލެއް - Jazeera\nނިދިފިލުވާލަން ބޭނުންނަމަ ކާންވީ އާފަލެއް\nޝަރޫނާ އަބްދުﷲ April 9, 2019 37 views0\nދުނިޔޭގައި ލައްވާފައިވާ މޭވާތަކުގެ ތެރެއިން އެންމެ މީރު އެއް މޭވާއަކީ އާފަލެވެ. މި މޭވާގައި ތަފާތު ފައިދާތައް އެކުލެވިގެންވެއެވެ. އެގޮތުން ކަރުހިއްކުން ފިލުވައިދޭ ވަރަށް ފެނާއި ގިނަ އަދަދަކަށް ވިޓަމިން، އާފަލުގައި އެކުލެވިގެންވެއެވެ. އާފަލެއް ކާލުމަކީ ފޫހިވެސް ފިލުވައިދޭ ކަމެކެވެ.\nދުވާލަކު އާފަލެއް ކާލުމުން ޑޮކްޓަރަށް ނުދައްކާވެއޭ ބުނާ އަޑަކީ އަހަރެމެންނަށް އައު ކަމަކަށް ނުވާނެއެވެ. އެގޮތުން، އާފަލުގެ ފައިދާތަކުގެ ވާހަކަ ކިޔާއިރު، އެއީ ނިދި ފިލުވައިދިނުމުގައި އެހީވާ އެއްޗެއްކަން އެނގޭހެއްޔެވެ؟ ނިދި ފިލުވުމަށް އާންމުކޮށް މީހުން ބޮއެ އުޅެނީ ކޮފީއެވެ. ނަމަވެސް ކޮފީގެ ބަދަލުގައި އާފަލެއް ކާލިޔަސް ނިދި ފިލުވުމުގައި އެހީވެއެވެ\nއާފަލަކީ، ނިންޖާއި ދުރުކޮށްދޭ މާއްދާއެއް ކަމަށްވާ ކެފެއިން އެކުލެވިގެންވާ އެއްޗެއް ނޫނެވެ. އާފަލު ކެއުމުން ނިދި ފިލަނީ އެގައި ހުންނަ ފްރުކްޓޯސް (ހަކުރުގެ ވައްތަރެއް) ގެ މިންވަރު ގިނަވުމުންނެވެ. ލޭގައި ހަކުރު އިތުރުވުމުންވެސް މީހާ ހޭލާ ހުރުމަށް މަގުފަހިވެއެވެ.\nއަވަހަށް ނިދި ފިލުވައިލަން ބޭނުންނަމަ އާފަލެއް ކާލުމަށްވުރެ ކޮފީ ބުއިން ރަނގަޅުވާނެއެވެ. ނަމަވެސް ހެނދުނު ގަޑީގައި ކަސްރަތު ކުރާ މީހުންނަށް ކޮފީގެ ބަދަލުގައި އާފަލެއް ކާލުން ބުއްދިވެރިއެވެ. ސަބަބަކީ ކޮފީ ބުއިމުން ހަށިގަނޑަށްވާ އިތުރު ކަންތައްތަކެއް އާފަލެއް ކެއުމަކުން ނުވާނެއެވެ. ބައެއް މީހުންނަކީ ކޮފީ ބުއިމުން ފާހާނާއަށް ދެވުމާއި ބޮލަށް އެނބުރުން އެރުން ފަދަ ކަންކަންވާ މީހުންނެވެ. ނަމަވެސް އާފަލަކުން އެފަދަ ކަމެއް ވެގެން މީހަކު މައްސަލައެއް ޖައްސާނީ ވަރަށް މަދު ފަހަރެއްގައެވެ.\nއެހެންކަމުން ދެން ފަހަރަކުން އޮފީހަށް ދަމުން ނިދިއަންނާތީ ކޮފީ ބޮއެގެން، އެއަށްފަހު، ފާހާނާއަށް ދެވޭތީ މަސައްކަތް ނުކުރެވިގެން އުޅެން ބޭނުންނުވާނަމަ ކޮފީ ބުއިމުގެ ބަދަލުގައި އާފަލެއް ކާލާށެވެ.\nރާއްޖެ އިސްތިހާރުކުރުމަށް އިމޭޖިން މެގަޒީނާއެކު ކެމްޕެއިނެއް\nސްކިލްސް ޑިވެލޮޕްމަންޓް އޮތޯރިޓީގެ ސީއީއޯއަަކަށް ނަޝީދު\nކޮލިފިކޭޝަންސް އޮތޯރިޓީގެ ސީއީއޯއަކަށް ހަންނާން\n"ބޯހިޔާވަހިކަމުގެ މަޝްރޫއުތައް ހިންގަނީ މުޅި ރާއްޖެއަށް އަމާޒުކޮށްގެން"\nޕޮލެންޑްގެ މައްޗަށް ސްލޮވާކިއާ ކުރި ހޯދައިފި\nލޯނު ސްކީމްގެ އަމާޒަކީ މާލެއަށް ހިޖުރަކުރުން މަދުކުރުން: އަސްލަމް\nވެކްސިންގެ ފުރަތަމަ ޑޯޒް އިއްޔެ ޖަހާފައިވަނީ 194 މީހުން\nއެފްޑީއައި އުސޫލަށް ބަދަލުގެނައީ މިހެންވެ!


50-50 hamahamakoh visnun | Mihaaru\nރާއްޖޭގެ ފުރަތަމަ އަންހެން ޑިފެންސް މިނިސްޓަރު މާރިޔާ އަހުމަދު ދީދީ ރައީސް އޮފީހުގައި.\n08 މާޗް 2019 - 14:41 11 comments\n[އަޅުގަނޑު ބޭނުމީ ޑިފެންސް މިނިސްޓަރަށް ވާން!" ކުލާހުގައި އިން އަންހެން ދަރިވަރަކު ވަރަށް ސާބިތުކަމާ އެކު ބުނެލި އެވެ. އެއީ 2016 ވަނަ އަހަރުގެ ބައިނަލްއަޤްވާމީ އަންހެނުންގެ ދުވަހުގެ މުނާސަބަތުގައި އަމީނިއްޔާ ސްކޫލުގެ ދަރިވަރުންނާ ބައްދަލުކޮށް އަންހެން ލީޑަރެއްގެ ގޮތުގައި އަޅުގަނޑު ކޮށްފައިވާ ތަޖުރިބާތައް ހިއްސާކޮށްލަން ބޭއްވި ބައްދަލުވުމެއްގެ ތެރެއިން، އެކުދިން ބޮޑުވެގެން ވާން ބޭނުންވަނީ ކޮން ކަހަލަ މީހަކަށްތޯ އަޅުގަނޑު ސުވާލުކުރުމުން އެތަނުން އެއް ކުއްޖެއްގެ ފަރާތުން ލިބުނު ޖަވާބެވެ. އަޅުގަނޑު ނަމަ، އެއީ އެ އުމުރުގައި ހިތަށް ވެސް އަރާފާނެ ކަމެއް ނޫނެވެ.\nމިއަދު އޭގެ ތިން އަހަރު ފަހުން، އަޅުގަނޑަށް އެ ދަރިވަރު އަދި އެ ދަރިވަރު އެދިން އާދަޔާ ޚިލާފު ޖަވާބުގެ މަތިން ހަނދާން އާވެގެން ދިޔައީ ރާއްޖޭގެ ފުރުތަމަ އަންހެން ޑިފެންސް މިނިސްޓަރު އައްޔަންކުރުމާ ގުޅިގެންނެވެ. އަދި އަންހެނުންގެ ހިއްސާ ދިވެހިރާއްޖޭގެ ކެބިނެޓުގައި 32 ޕަސެންޓަށް އިތުރު ވެގެންދިޔުމާ ގުޅިގެންނެވެ. މިއީ ހަޤީގަތުގައި ވެސް ރާއްޖެއަށް ތާރީޚީ ވަގުތުކޮޅެކެވެ. އަދި މުޅި ދުނިޔެއަށް ދިވެހިން ދެއްކި ވަރުގަދަ މިސާލެއް ވެސް މެ އެވެ.\nތަފާސްހިސާބުތަކުން ދައްކާ ގޮތުގައި، ވަޒީރުންގެ މަސްއޫލިއްޔަތު އަދާކުރުމުގައި 30-35 ޕަސެންޓްގެ ނިސްބަތަކަށް އަންހެނުން ބައިވެރިވާ މިންވަރު ހާސިލުކޮށްފައިވަނީ މުޅި ދުނިޔެއިން ވެސް އެންމެ 10 ގައުމަކަށެވެ. އަދި މިވަގުތު ރާއްޖޭގެ އިތުރުން މި ސަރަހައްދަށް ބަލާއިރު ޑިފެންސް މިނިސްޓަރުގެ މަގާމު އަންހެން ބޭފުޅަކު ފުރުއްވަމުންދަނީ އިންޑިއާ އާއި ބަންގްލަދޭޝްގައި އެކަންޏެވެ. ރާއްޖޭގެ ޑިފެންސް މިނިސްޓަރަކަށް އަންހެން ބޭފުޅަކު އައްޔަންކުރުމުން އަޅުގަނޑު އެންމެ ބޮޑަށް ހިތަށްއަރަނީ އަޅުގަނޑާ ބައްދަލުވި އަމީނިއްޔާ ސްކޫލްގެ އެދަރިވަރުގެ މަތިންނެވެ. އަދި މިއަދުގެ މިހާލަތަކީ އެދަރިވަރުގެ އުންމީދު ހާސިލުކުރަން ލިބޭނޭ ހިތްވަރެއް ކަމާ މެދު އެވެ.\nރާއްޖޭގައި އެންމެ ފަހުން ހެދި "ހައުސްހޯލްޑް އިންކަމް އެންޑް އެކްސްޕެންޑިޗާ ސާވޭ (ހަޔަސް)" ގެ ތަފާސްހިސާބުތަކުން ދައްކާ ގޮތުގައި ވަޒީފާގެ މައިދާނުގައި މެނޭޖަރުންނާއި އެހެނިހެން އިސް މަޤާމުތައް ފުރުއްވާ މީހުންގެ ތެރެއިން އަންހެނުން ހިއްސާވާ މިންވަރަކީ އެންމެ 19.5 ޕަސެންޓެވެ. ސިޔާސީ މައިދާނަށް ބަލާއިރު މި ފަރަގު އަދި އެއަށް ވުރެ ވެސް ބޮޑެވެ. އެގޮތުން ލޯކަލް ކައުންސިލްތަކުގައި އަންހެނުން ނިސްބަތްވާ އަދަދު ހަ ޕަސެންޓްގައި ހުރިއިރު، ރައްޔިތުންގެ މަޖިލީހުގައި އަންހެނުން ތަމްސީލުކުރަނީ އެންމެ ޕަސެންޓެވެ. ދެ ފަހަރެއްގެ މަތިން ބޭއްވި އިންތިހާބުތަކަށް ފަހުގައި ވެސް މި ނިސްބަތަށް މާ ބޮޑު ބަދަލެއް ނާދެ އެވެ.\nއަޅުގަނޑަށް ރާއްޖޭގައި މި ހޭދަކުރި ދުވަސްތަކުގައި، ވަރަށް ޖޯޝާ އެކު އެމީހުންގެ ރަށުގައި ހުރި މައްސަލަތަކާއި، ރަށުގެ ތަފާތު ޕްރޮޖެކްޓްތަކާއި ރަށުގެ ތަރައްގީއަށް ކުރާ ތަސައްވަރުތަކާ ބެހޭ ގޮތުން ވާހަކަ ދައްކާ ވަރަށް ގިނަ އަންހެން ކުދިންނާއި އަންހެނުންނާ ދިމާވެފައި އެބަ ހުއްޓެވެ. ރާއްޖޭގެ ސިޔާސީ ޕާޓީތަކުގެ ހަރަކާތްތަކަށް ބެލި ނަމަވެސް، އޭގެ ދެބައިކުޅަ އެއްބަޔަކީ އަންހެނުންނެވެ. ޕާޓީތަކުން ބޮޑެތި އިންތިހާބުތައް ކާމިޔާބުކުރާއިރު، އެ ކާމިޔާބީގެ ފަހަތުގައި ގިނަ އަދަދެއްގެ އަންހެނުންގެ ހިއްސާ އާއި މަސައްކަތް ހިމެނެ އެވެ. ކަން މިހެން އޮތްއިރު، ބާރުވެރި މަގާމުތަކުގައި އަންހެނުން ތިބުމަށް ނުވަތަ އަންހެނުން ތަމްސީލުވާ މިންވަރު އިތުރުކުރުމަށް ހުރަސްތައް ހުރިކަން އަޅުގަނޑުމެން ގަބޫލުކުރަން އެބަ ޖެހެ އެވެ.\nއަންހެނުންގެ ހިއްސާ އާއި ބައިވެރިވުން ދުނިޔޭގައި އިތުރުކުރަން ޖެހެނީ ކީއްވެގެން ހެއްޔެވެ؟ ފެންނަން ހުރި ހެކިތައް ކިތަންމެހާ ވެސް ވަރުގަދަވެފައި ސާފެވެ: މިންތީގެ ހަމަހަމަކަން ކަށަވަރުކުރެވި، އަންހެނުންގެ ބައިވެރިވުން ސިޔާސީ މައިދާނުގައި ފުޅާވުމުން ގައުމުތަކުގެ ތަރައްގީއަށާއި ރައްޔިތުންނަށް ހެޔޮ ބަދަލު އާދެ އެވެ. އެފަދަ ގައުމުތަކުގެ އިޖްތިމާޢީ އަދި އިޤްތިސާދީ ހަމަޖެހުން ގާއިމުކުރުމަށް މަގުފަހިވެގެން ދަނީ އިގުތިސާދީ ގޮތުން އަންހެނުން ބާރުވެރިކޮށް، ދެމެހެއްޓެނިވި ތަރައްގީ ހާސިލުކުރަން ތަފާތުކުރުން ނައްތާލުމަށް ބާރުއަޅާ ގާނޫނުތައް ތަންފީޒުކޮށް އިޖްތިމާޢީ ޚިދުމަތްތަކާއި މާލީ ފުދުންތެރިކަން އިތުރުކުރަން އިސްކަންދީގެންނެވެ.\nއަންހެނުން ދުވަހުގެ ހާއްސަ ޖަލްސާގައި ރައީސްގެ ދެކަނބަލުން ބައިވެރިވެވަޑައިގަންނަވަނީ: ރައީސް ވަނީ އަންހެނުން ބާރުވެރިކުރުވަން ސަރުކާރުން އަޅާނެ ފިޔަވަޅުތަކެއް އިއުލާންކުރައްވާފައި ،.---ފޮޓޯ: އަހުމަދު ނިޝާތު/މިހާރު\nއަންހެނުންނާއި ފިރިހެނުންނަށް ހަމަހަމަ ފުރުސަތުތައް ލިއްބައިދޭ މާހައުލެއް ގާއިމުކުރާނީ ކިހިނެއް ހެއްޔެވެ؟ ސިޔާސީ މަގާމުތަކުގައި އަންހެނުންނަށް ހާއްސަ ކޯޓާ ހިމެނުމަކީ އަންހެނުން އިންތިޚާބީ މަގާމުތަކަށް ހޮވޭ ނިސްބަތް އިތުރުކުރަން އެޅިދާނެ މުހިންމު ފިޔަވަޅެކެވެ. މިގޮތުން ގާނޫނު އަސާސީ އާއި ގާނޫނުތަކުން ކަށަވަރުކޮށްދޭ ކޯޓާތަކާއި، އަދި ސިޔާސީ ޕާޓީތަކުން އަންހެން ކެންޑިޑޭޓުންނަށް ހާއްސަކުރާ ކޯޓާތައް ދުނިޔޭގެ ގައުމުތަކުގައި ގެންގުޅެ އެވެ. މިގޮތުން އެފްރިކާ ބައްރުގެ ގައުމެއް ކަމަށް ވާ ރުވާންޑާގެ ޕާލިމެންޓުގައި 61 ޕަސެންޓް އަންހެނުން ހިމެނޭއިރު، އެއީ އެ ގައުމުގައި ކަނޑައަޅާފައިވާ 30 ޕަސެންޓްގެ ކޯޓާއަށް ވުރެ މާ ބޮޑު ތަނުން އިތުރު މިންވަރެކެވެ. އަފްގާނިސްތާނުގެ ލޯކަލް ކައުންސިލް އިންތިޚާބުގައި އަންހެނުންނަށް ހާއްސަ ކޯޓާ ކަނޑައެޅުމުން މުޖްތަމަޢުގައި އަންހެނުންގެ ބައިވެރިވުން ބޮޑުވެ އިގުތިސާދީ ހަރަކާތްތައް އިތުރުވެގެން ދިޔަ އެވެ. ރާއްޖެއާ އެންމެ ކައިރިން އަވައްޓެރި އިންޑިއާއަށް ބަލާއިރު، އަންހެނުންނަށް ހާއްސަ ކޯޓާއެއް ކަނޑައެޅުމުން، ޖިނާއީ ކުށްތަކުގެ ޝިކާރައަކަށް ވާ އަންހެނުންގެ ނިސްބަތް ދަށަށް ގޮސް ކުޑަކުދިންގެ ސިއްޙީ ދުޅަހެޔޮކަމާއި ތައުލީމު ކުރިއެރި އެވެ.\nމިގޮތުން ބަލާއިރު، ރާއްޖެ މިވަގުތު މިއޮތީ މުހިންމު ފައްތަރެއްގަ އެވެ. އިއްޔެ ބޭއްވި ބައިނަލްއަގްވާމީ އަންހެނުންގެ ދުވަހުގެ ރަސްމިއްޔާތުގައި ރައީސުލްޖުމްހޫރިއްޔާ މުހިންމު ހަބަރެއް ވަނީ ދެއްވައިފަ އެވެ. އެއީ މިހާރު ކުރިއަށްދާ ލާމަރުކަޒީ ގާނޫނު އިސްލާހުކުރުމުގެ މަސައްކަތުގައި، ކައުންސިލްތަކަށް ކުރިމަތިލާ އަންހެން ކެންޑިޑޭޓުންނަށް ހާއްސަ ކޯޓާއެއް ކަނޑައަޅުއްވާނެ ކަމުގެ ޚަބަރެވެ. އެތައް ފަހަރެއްގެ މަތިން ނާކާމިޔާބުވި ގިނަގުނަ މަސައްކަތްތަކަކަށް ފަހު، ގާނޫނު ހަދާ މަޖިލީހުގެ މެންބަރުންނަށް މިއަދު މި ލިބިގެން ދިޔައީ ތާރީޚީ މުހިންމު ނިންމުމެއް ނިންމުމުގެ ފުރުސަތެކެވެ. ރައްޔިތުން ތަމްސީލުކުރާ މަގާމުތަކުގައި މިންތީގެ ހަމަހަމަކަން ކަށަވަރުކޮށް، އަންހެން ބޭފުޅުން ވެސް މޭޒު ދޮށަށް ގެންނަން ލިބޭ ފުރުސަތެކެވެ.\nކުރިއަށް އޮތް ހަތަރު ހަފްތާގެ ތެރޭގައި ދިވެހިން އަނެއްކާވެސް ވޯޓު ފޮށިތައް ދޮށަށް ދާނެ އެވެ. ރައްޔިތުންގެ މަޖިލީހަށް މެންބަރުން އިންތިހާބު ކުރުމަށްޓަކަ އެވެ. ތިޔަ ބޭފުޅުން، ތިޔަ ބޭފުޅުން ކޮންމެ ދުވަހަކުމެ ތަހައްމަލުކުރަމުން ގެންދާ ކަންކަމާ މެދު ވަކާލާތުކުރާނެ ކެންޑިޑޭޓަކު ނިންމަވައިފިންތޯ އެވެ؟ ގެވެށި އަނިޔާ އާއި ޖިންސީ ފުރައްސާރަކުރުމާ ދެކޮޅަށް ވަކާލާތުކުރަނީ ކޮން ކެނޑިޑޭޓެއްތޯ އެވެ؟ މިހާރުގެ މިވަގުތަކީ، ތިޔަ ބޭފުޅުން ތިޔަ ބޭފުޅުންގެ ކެންޑިޑޭޓުންގެ ގާތުން، އެ ކެންޑިޑޭޓުން އިންތިޚާބުވެއްޖެ ނަމަ މިންތީގެ ހަމަހަމަކަން އާ ގާނޫނުތަކުގައި އިސްކުރާނީ ކިހާ މިންވަރަކަށްތޯ ސުވާލުކޮށްލަން ލިބޭ ރަނގަޅު ފުރުސަތެކެވެ. އެ ކެންޑިޑޭޓުން އިންތިޚާބުވެއްޖެ ނަމަ، ޒުވާން އަންހެންކުދިންނާއި އަންހެނުން ބާރުވެރިކުރުމަށް ކުރާނީ ކޮން ކަމެއްތޯ ސުވާލުކޮށްލުމަށް ވެސް ލިބޭ ރަނގަޅު ފުރުސަތެކެވެ. ހަނދުމަފުޅު ބަހައްޓަވާށެވެ. ރައްޔިތުންގެ މަޖިލީހުގެ މި އަހަރުގެ އިންތިހާބުގައި ވާދަކުރާ ޖުމްލަ ކެންޑިޑޭޓުންގެ ތެރެއިން އަންހެނުން ހިއްސާކުރަނީ އެންމެ ޕަސެންޓެވެ. މަޖިލީހުގައި އަންހެނުން ނިސްބަތްވާ މިންވަރު ފަސް ޕަސެންޓަށް ވުރެ އިތުރުކުރަން ދޭ ވޯޓަކީ ތިޔަބޭފުޅުން ދެއްވާ ވޯޓު ކަމަށް ހައްދަވަމާ ހިނގާށެވެ.\nހަމަ ޔަޤީނުން ވެސް އަޅުގަނޑު ފަޚުރުވެރިވަނީ، މުޅި ދުނިޔޭގެ ޔޫއެންޑީޕީ އޮފީސްތަކުގެ އެންމެ އިސް މަގާމުތަކުގައި މިންތީގެ ހަމަހަމަކަން ގާއިމްކުރި އަހަރަކަށް މި އަހަރު ވެގެންދާތީ އެވެ. އަދި މިކަން ވެގެންދަނީ އދ. އިން މިންތީގެ ހަމަހަމަކަމާއި ދެމެހެއްޓެނިވި ތަރައްގީގެ ލަނޑުދަނޑިތައް ހާސިލުކުރަން ހިފާފައިވާ އަމާޒަށް ވާސިލުވުމަށް ކުރާ މުހިންމު މަސައްކަތުގެ އަލިގަދަ ހެއްކަކަށެވެ. އދ.ގެ ހިންގުމުގެ އެންމެ އިސް ގްރޫޕްތަކުގައި، 2018 ގައި، މިންތީގެ ހަމަހަމަކަން ވަނީ ގާއިމްކޮށްފަ އެވެ. މިއީ އދ.ގެ 72 އަހަރުގެ ދިގު ތާރީޚުގައި ފުރަތަމަ ފަހަރަށް ހާސިލުކުރި ކަމެކެވެ.\nއަޅުގަނޑުމެން ހަގީގަތުގައި ވެސް ދެމެހެއްޓެނިވި ތަރައްގީ ހޯދަން އެދޭ ނަމަ، މުހިންމު ނިންމުންތައް ނިންމޭ މަރުހަލާތަކުގައި އަންހެނުންނަށް ފުރިހަމަ ހިއްސާ އާއި ބައިވެރިވުން ލިބިދޭން ކޮންމެހެން ވެސް މަސައްކަތްކުރަން ޖެހެ އެވެ. މިކަމަށް ފިރިހެނުންނާއި އަންހެނުން އެކުގައި މަސައްކަތް ކުރަން އެބަ ޖެހެ އެވެ. ސާބިތުކަމާ އެކު ބާރުވެރި ގައުމެއް ބިނާކޮށް ދަމަހައްޓަން އަންހެނުންގެ ހުނަރާއި ފަންނުވެރިކަން އިތުރުކުރެވޭނޭ ގޮތްތަކެއް ބަލައި ތައާރަފުކުރަމާތޯ އެވެ. ޒުވާން އަންހެން ކުދިންނާއި އަންހެނުންނަށް ކުރިމަތިވެފައިވާ ގޮންޖެހުންތަކާއި ހުރަސްތައް މުޅި ދުނިޔެއިން ނެތިކޮށްލާނޭ ޖީލަކީ އަޅުގަނޑުމެންގެ މިޖީލު ކަމުގައި ހަދަމާތޯ އެވެ.\nޝޯކޯ ނޯޑޯ އަކީ ރާއްޖޭގައި ހުންނަވާ އދ. ގެ ރެޒިޑެންޓް ކޯޑިނޭޓަރު އަދި ޔޫއެންޑީޕީގެ ރެޒިޑެންޓް ރެޕްރެޒެންޓޭޓިވް އެވެ. އޭނާ ގެންދަނީ ބައެއް ކަންކަމާ ގުޅޭ ގޮތުން ލިއުއްވުންތައް ލިއުއްވަމުންނެވެ. އެގޮތުން މިއީ މި އަހަރުގެ އަންހެނުންގެ ދުވަހާ ގުޅިގެން ލިއުއްވި ލިއުއްވުމެކެވެ.\nއިތުރު ލިޔުންތައް އަންހެނުންގެ ދުވަސް ކޮލަމް އަންހެނުންގެ ހައްގުތައް އަންހެނުން ބާރުވެރިކުރުން ޔޫއެންޑީޕީ ޔޮޝިހީކޯ ނޯޑާ\nރާއްޖެ އަށް އަންނަނީ އާ ފުރުސަތުތަކެއް ފަހިވަމުން


Hamanujehun hingaanama inzaarakaa nulai badi jahan Kazakh raees amuru kuravvaifi - vNews.mv\nކަޒަކްސްތާނުގައި އާންމުންނާއި ސަލާމަތީ ބާރުތަކާ ދެމެދު ކުރިމަތިލުންތައް ހިނގަނީ:\nހަމަނުޖެހުން ހިންގާނަމަ އިންޒާރަކާ ނުލާ ބަޑިޖަހަން ކަޒަކްސްތާނުގެ ރައީސް އަމުރުކުރައްވައިފި\nސައިފް އަޒްހަރު 07 January 2022, 15:35\nހަމަނުޖެހުން ހިންގާ މީހުންގެ ގަޔަށް އެއްވެސް އިންޒާރަކާ ނުލާ ބަޑިޖަހަން ކަޒަކްސްތާނުގެ ރައީސް ކާސިމް ޖޮމާޓް-ޓޮކަޔޭވް އެގައުމުގެ ސިފައިންނަށް އަމުރު ކުރައްވައިފިއެވެ.\nކަޒަކްސްތާނުގެ ރައީސް މިކަމަށް އަމުރު މިކުރެއްވީ، ކަޒަކްސްތާނުގެ އެންމެ ބޮޑު ރަށް ކަމަށްވާ އަލްމާޓީގައި އަލުން ހަމަނުޖެހުންތައް ފެށުމާ ގުޅިގެންނެވެ.\nކަޒަކްސްތާނުގައި ހިނގަމުންދާ ހަމަނުޖެހުންތަކަށް ހަފްތާއެއް ވެފައިވާއިރު، މި ހަމަނުޖެހުންތަކުގައި މިހާތަނަށް އާންމުންގެ 26 މީހުންނާއި، ފުލުހުންގެ 18 މީހުން މަރުވެފައި ވެއެވެ.\nސަލާމަތީ ބާރުތަކުން މިހާތަނަށް 3،000 އަށްވުރެ ގިނަމީހުން ހައްޔަރު ކޮށްފައި ވެއެވެ.\nކަޒަކްސްތާނު ސަރުކާރުގެ ދާޚިލީ ވުޒާރާއިން ބުނެފައިވަނީ، ކުރިމަތިލުންތަކުގައި މަރުވެފައިވާ އާންމުންނަކީ "ހަތިޔާރުއެޅި މުޖުރިމުން" ކަމަށެވެ.\nހަމަނުޖެހުންތައް ކޮންމެވެސް ވަރަކަށް މައިތިރި ވުމަށްފަހު މިއަދު ހެނދުނުން ފެށިގެން އަލްމާޓީގައި މީހުން އެއްވާ އެންމެބޮޑު މައިދާނުން މިއަދު ހެނދުނުން ފެށިގެން ބަޑީގެ އަޑުފަށްގަނޑު އިވެމުންދާ ކަމަށް މީޑިއާ ރިޕޯޓްތައް ބުނެއެވެ. އާންމުންނާއި ސަލާމަތީ ބާރުތަކާ ދެމެދު މި މައިދާނުގައި އިއްޔެ ވަރަށް ވަރުގަދަ ކުރިމަތިލުންތަކެއް ހިނގާފައި ވެއެވެ.\nޓީވީ މެދުވެރިކޮށް މިއަދު ހެނދުނު ގައުމާ މުޚާތަބު ކުރައްވާ ވާހަކަ ދައްކަވަމުން ކަޒަކްސްތާނުގެ ރައީސް ކާސިމް ކާސިމް ޖޮމާޓް-ޓޮކަޔޭވް ވަނީ، ގައުމުގައި އިތުރަށް ހަމަނުޖެހުން ހިންގާނަމަ އެކަންކުރާ އެންމެން "ނައްތާލެވޭނެ" ކަމަށް އިންޒާރު ކުރައްވާފައެވެ.\nކާސިމްވަނީ، ހަމަޖެހުން ހިންގާ އެންމެން އަމާންދިނުމަށާއި، އަމާންނުދޭ އެންމެން "ނައްތާލެވޭނެ" ކަމަށް ވިދާޅުވެފައެވެ.\nރައީސް ކާސިމްވަނީ، ރަޝިޔާގެ ރައީސް ލަޑީމިއަރ ޕޫޓިންއަށް ޚާއްސަ ޝުކުރެއް އަދާކުރައްވާފައެވެ. އެއީ، އޭނާގެ އެދުމަށް ކަޒަކްސްތާނުގައި ސުލްހަ ގާއިމްކުރުމަށް ރަޝިޔާއިން ސިފައިން ފޮނުވައިދިނުމުންނެވެ.\nކަޒަކްސްތާނުގެ ރައީސް ކާސިމް ޖޮމާޓް-ޓޮކަޔޭވް:\nކަޒަކްސްތާނުގެ އާންމުން މިދިޔަ ހަފްތާގައި އެންމެ ފުރަތަމަ މަގުތަކަށް ނުކުތީ ތެލުގެ އަގު ބޮޑުވުމާ ގުޅިގެން އެކަމާ ދެކޮޅަށް އަޑު އުފުލުމަށެވެ.\nނަމަވެސް، ފަހުން މިކަން ސަރުކާރާ ދެކޮޅު މުޒާހަރާތަކަށް ބަދަލުވެ، މުޒާހަރާގެ ތެރެއިން ބަޔަކުވަނީ އަލްމާޓީގައި ހުންނަ ސަރުކާރުގެ އިމާރާތްތަކާއި ތަކެއްޗަށް ބޮޑެތި ގެއްލުންތައް ދީފައެވެ.\nހަމަނުޖެހުންތަކާ ގުޅިގެން މިދިޔަ ބުދަ ދުވަހުން ފެށިގެން އަލްމާޓީންވަނީ އިންޓަރނެޓުގެ ޚިދުމަތް ކަނޑާލާފައެވެ. މިކަމުގެ ސަބަބުން އެ ރަށުގައި ހިނގަމުންދާ ކަންތައްތަކުގެ މާގިނަ މައުލޫމާތުތަކެއް ނުލިބޭކަން މީޑިއާއިން ފާހަގަކުރެއެވެ.\nސޯވިއެޓް އިއްތިހާދުން މީގެ ތިރީހަކަށް އަހަރުކުރިން މިނިވަންވި ކަޒަކްސްތާނުގައި މުޒާހަރާކުރުމަކީ ނާދިރު ފަހަރެއްގައި މެނުވީ ފެންނަ މަންޒަރެއް ނޫނެވެ.


Covid-19: Fihaarathakah Dhaan Vaanee Fai Magugai - Vaguthu\nކޮވިޑް-19: ފިހާރަތަކަށް ދާން ވާނީ ފައިމަގުގައި\nމާލޭގެ ފިހާރައެއް ކައިރީގައި ބަޔަކު ކިއު ހަދައިގެން. --- ވަގުތު އިމޭޖަސް: މުހައްމަދު އަފްޒަލް\nމާލެއިން ކޮވިޑް-19 ފެނިފައިވާ މި ދަނޑިވަޅުގައި ފިހާރަތަކަށް ދާން ޖެހޭނީ ހިނގާފައި ކަމަށް ފުލުހުން ވިދާޅުވެއްޖެއެވެ.\nކޮވިޑް-19 މާލެއިން ފެނުމާއި ގުޅިގެން ސަރުކާރުން ވަނީ ބަލި އިތުރަށް ފެތުރުން ކޮންޓްރޯލް ކުރުމުގެ ގޮތުން ގިނަ ފިޔަވަޅުތަކެއް އަޅާފައެވެ. އެގޮތުން އެންމެ މުހިންމު ފިޔަވަޅެއްގެ ގޮތުން އަޅާފައިވަނީ މުޅި ރާއްޖެ ފުރަބަންދު (ލޮކްޑައުން) ކުރުމެވެ. މިކަމުގެ ސަބަބުން ގެތަކަށް ކާބޯތަކެތި ގެންދަނީ ފިހާރަތަކުން ޑެލިވަރީ ކޮށްގެންނެވެ. އެހެންކަމުން މާލެ ސިޓީގެ ގިނަ ފިހާރަތަކުން އަންނަނީ ޑެލިވަރީގެ ހިދުމަތް ދެމުންނެވެ.\nއެހެންނަމަވެސް ޑެލިވަރީތައް ގިނަވެ ގެތަކަށް ޑެލިވަރީތައް ކޮށްދިނުމުގައި ދަތިތަކެއް ވިޔަފާރިވެރިންނަށް ވެސް އަންނަނީ ކުރިމަތިވަމުންނެވެ. އެހެންކަމުން ފުލުހުން ވަނީ ކޮންމެ ތިން ދުވަހަކުން އެއް ދުވަހު ކޮންމެ ގެއަކުން އެކަކަށް ވިޔަފާރި ކުރުމަށް ބޭރަށް ނިކުތުމުގެ ފުރުސަތު ދީފައެވެ.\nމިއަދު ކުރިއަށް ދިޔަ ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނާ އޮފް ޕޮލިސް އަބްދުﷲ ފައިރޫޝް ވިދާޅުވީ، ފިހާރަތަކަށް ދިއުމަށް ހުއްދަ ދެވިފައިވާ އެއް ގަޑިއިރަކީ ދުއްވާ އެއްޗެހީގައި ދިއުމަށް ދޫކުރާ ވަގުތެއް ނޫން ކަމަށެވެ.\n"އަޅުގަނޑުމެން ފިހާރަތަކަށް ދާން މިދޭ 1 ގަޑިއިރުގެ ވަގުތަކީ ސައިކަލުގައި އެހެން ނޫނީ ދުއްވާ އެއްޗެހީގައި ދާން ދޭ ހުއްދައެއް ނޫން. ފައިމަގުގައި އެތަންތަނަށް ވަޑައިގަންނަވަން ވާނީ" ފައިރޫޝް ވިދާޅުވިއެވެ.\nފުލުހުން ވަނީ މިއަދުން ފެށިގެން ލޮކްޑައުންގެ ވަގުތުގައި ބޭރުގައި އުޅޭ ފަރާތްތަކަށް ނަސޭހަތް ނުދޭނެ ކަމަށް ވިދާޅުވެފައެވެ. އެގޮތުން ފުލުހުން ވިދާޅުވީ މީގެފަހުން ބޭރުގައި އުޅޭ ފަރާތްތައް ޖޫރިމަނާ ކުރަމުންދާނެ ކަމަށެވެ.\nއޭޕްރީލް 19, 2020 20:50\nއެއިރުންތާ ބޭނުންވާ ފިހާރަކަށް ނުދެވޭނީ. ބޭނުންވާ އެއްޗެއްވެސް ނުގަނެވޭނީ. ތިންދުވަހަށް މުޅި އާއިލާއަށް ބޭނުންވާވަރަށް އެއްޗެހި ގަންނަން އެބަވޭ. ރައްޔިތުންނާދޭތެރޭވެސް ވިސްނާލަން ވާނެދޯ\nބޭނުންހާ އެއްޗެއް ހޯދަން ނޫޅެ ލިބެންހުރި އެއްޗަކުން ފުއްދާލުން މިހާލަތުގައި ކިހިނެއްވާނެތޯ....\nއޭޕްރީލް 19, 2020 22:59\nއެފަހަރެއްގައި ކަންކުރާނީ އެފަހަރެއްގެ ޙާލަތަށް ބަލާފައި! ކާމިޔާބުވާނީ އޭރުން ! މިވަގުތަކީ އަޅުގަޑުމެން އެންމެން ކިޔަމަންވެ އެއްބާރުލުން ދޭންވި ވަގުތު ! ކެތްތެރިވެ އިޤްތިޞާދު ކުރަންވި ވަގުތު ! އެއް މުސްލިމަކީ އަނެއް މުސްލިމެއްގެ އަޙާ އަށް ވީހިނދު، އެގޮތުގައި ބަލައިގެން ޢަމަލުތައް ބަހައްޓަންވީ ވަގުތު ! ފުރިހަމަ މުސްލިމަކަށް ވާނީ އެއިރުން!\nއޭޕްރީލް 19, 2020 21:11\nރައްޔިތުން ކެއްތެރިވެސް ވާންޖެހޭ ދޯ މިވަގުތު ހުރި އެއްޗަކުން ފުއްދަބަލަ. ކެއްތެރި ކަމެއް ނެތް ބައެއް. ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nފިހާރަޔަކަށް ގޮސް ލިބެން ހުރި އެއްޗެއްވެސް ގަނެގެން އަވަހަށް އާދޭވޭނީ ސައިކަލްގަ ދިޔައީމަ. މީހުންނާ ބައްދަލު ނުވާނީވެސް ސައިކަލްގަ ދިޔައީމަ. އެހެން ލިބޭ 1 ގަޑިއިރުގަ ގަންނަންޖެހޭ އެއްޗެހި މަދެއް ނުވާނެ. ސައިކަލް ވަށިގަޑުގަ ގެނެވޭ އެއްޗެހި އަތުން ހިފައިގެން އަންނަން ޖެހުން އެއީ ފަސޭހަކަމެއް ނޫން. ދަތި އުދަގޫގަޑީގަ މީހުން އިމްތިހާ ކުރުން ރަގަޅެށް ނޫން. ބޭރަށް ދާން ބޭނުމެއްނޫން. ދާންޖެހުނީމަ ދަނީ. 1 ގަޑިއިރު އެޢީ މިކަހަލަ ހާލަތެއްގައި ވަރަށް ގިނައިރު. އެކަމު ހިގާފަ ވީމަ ހުރިހާގޮތަކުން ގެއްލުން.\nއޭޕްރީލް 20, 2020 01:57\nމިގޮތަށް ނިކުތުމުގައި ވަކިހުއްދައެއް ނަގަންޖެހޭތޯ؟\nނަގަންޖެހޭނަމަ ކިހިނެތްތޯ އެހުއްދަ ލިބޭނީ؟\nއޭޕްރީލް 20, 2020 07:26\nތެދެއް އޭރުންދޯ ބޮޑަށް ވައިރަސް ޖެހޭނީ


Miss Colombia Paulina Vega Named Miss Universe\nމިސް ޔުނިވާސްއަކީ ކޮލަމްބިއާގެ ރީތީގެ ރާނީ\nކޮލަމްބިއާގެ ރީތީގެ ރާނީ ޕައުލީނާ ވެގާ މުބާރާތުގެ ތާޖާއެކު. --ފޮޓޯ:އޭއެފްޕީ\nއެމެރިކާގެ މައިއާމީގައި އިއްޔެ ނިމިގެންދިޔަ މިސް ޔުނިވާސް މުބާރާތުގެ ފައިނަލުގައި އެމެރިކާގެ ރީތީގެ ރާނީ ނިއާ ސަންޗޭޒް ބަލިކޮށް ކޮލަމްބިއާގެ ރީތީގެ ރާނީ ޕައުލީނާ ވެގާ މި މުބާރާތުގެ ޝަރަފްވެރި ތާޖު ކާމިޔާބުކޮށްފި އެވެ.\nއުމުރުން 21 އަހަރުގެ ޕައުލީނާ އަކީ ކޮލަމްބިއާގެ މަޝްހޫރު އާއިލާއަކަށް ނިސްބަތްވާ ފަރާތެކެވެ. އޭނާ އަކީ އެގައުމުގެ ލެޖެންޑްރީ ލަވަކިޔުންތެރިޔާ ގަސްޓޮން ވެގާގެ ކާފަ ދަރިއެކެވެ.\nމުބާރާތުގެ ތާޖު ކާމިޔާބުކުރުމަށް ފަހު އެސޯސިއޭޓެޑް ޕްރެސް އަށް ދިން އިންޓަވިއުއެއްގައި ޕައުލީނާ ބުނެފައި ވަނީ މިފަދަ އިތުރު މުބާރާތެއްގައި ވާދަކުރަން ދެން ގަސްދުނުކުރާ ކަމަށެވެ. އޭނާ ބުނީ ދެން ބޭނުން ވަނީ ކިޔެވުމާއިގެން ކުރިއަށް ދާން ކަމަށެވެ.\nކޮލަމްބިއާގެ ބެރަންކީލާ އަށް ނިސްބަތްވާ ޕައުލީނާ އަކީ ވިޔަފާރީގެ ދާއިރާ އިން ކިޔަވަމުން އަންނަ ދަރިވަރެކެވެ.\nއޭނާ "މިސް ޔުނިވާސް" ގެ ތާޖު ގެންދިޔަ މި މުބާރާތުގައި 88 ގައުމެއްގެ ރީތީގެ ރަނިން ބައިވެރިވި އެވެ. އެމެރިކާގެ ރީތީގެ ރާނީ އަށް މިފަހަރު ވެސް ނާކާމިޔާބީއާ ކުރިމަތިވިއިރު މިދިޔަ އަހަރުގެ މުބާރާތުގައި ވެސް ވާދަކޮށްގެން ވެސް ތާޖު ލިބޭ ގޮތެއް ނުވެ ކަޓައިގެން ދިޔައީ އެވެ.\nޕައުލީނާ ވެގާ އަކީ ކޮލަމްބިއާ އަށް ނިސްބަތްވާ ރީތީގެ ރަނިންގެ ތެރެއިން މި މުބާރާތް ކާމިޔާބުކުރި ދެ ވަނަ ފަރާތެވެ. މީގެ ކުރިން ކޮލަމްބިއާ އަށް މި މުބާރާތުގެ ތާޖު ލިބިފައި ވަނީ 1958 ވަނަ އަހަރު އެވެ.\n"މިސް ޔުނިވާސް" ގެ ތާޖު ޕައުލީނާގެ ބޮލުގައި އަޅުވައި ދިނީ މިދިޔަ އަހަރު މި މުބާރާތް ކާމިޔާބުކޮށް، މިސް ޔުނިވާސްގެ ގޮތުގައި ހުރި ވެނެޒުއޭލާގެ ރީތީގެ ރާނީ، ގެބްރިއޭލާ އިސްލާ އެވެ.\nނިމިގެން މި ދިޔައީ މިސް ޔުނިވާސްގެ 63 ވަނަ މުބާރާތެވެ.


Tanzania ge Covid adhdhadhuthah haamakurumah WHO in govaalaifi - One Online\nޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޮސް އަދަނޮމް ---\nތަންޒޭނިއާގެ ކޮވިޑް އަދަދުތައް ހާމަކުރުމަށް ޑަބްލިއުއެޗްއޯ އިން ގޮވާލައިފި\nތަންޒޭނިއާގެ ކޮވިޑް އަދަދުތައް ހާމަކުރުމަށް ޑަބްލިއުއެޗްއޯ އިން ގޮވާލައިފިއެވެ.\nތަންޒޭނިއާ ވެފައިވަނީ ދުނިޔޭގެ ގައުމުތަކުގެ ތެރެއިން ކޮވިޑްގެ އަދަދުތައް ހާމަ ނުކުރާ މަދުގައުމުތަކުގެ ތެރެއިން ހާލަތު ބޮޑަށް ގޯސްވެފައިވާ ގައުމެއްގެ ގޮތުގައެވެ.\nއެގައުމުން އެންމެ ފަހުން ކޮވިޑްގެ އަދަދުތައް ހާމަކޮށްފައިވަނީ މިދިޔަ އަހަރުގެ މެއި މަހުގައެވެ. އޭރު އެގައުމުން ކޮވިޑް ޖެހިފައިވާކަމަށް ރެކޯޑް ކޮށްފައިވަނީ 500 އެއްހައި މީހުންނަށެވެ. އަދި ބަލީގައި މަރުވެފައިވާކަމަށް ރެކޯޑްކޮށްފައިވަނީ 20 މީހުންނެވެ.\nމިދިޔަ ހަފުތާގެ ބުދަދުވަހު އެގައުމުގެ ޒަންޒިބާރްގެ ނައިބު ރައީސް އަވަހާރަވުމާ އެކު ކޮވިޑްގެ ވާހަކަތައް ވަނީ ފެންމަތިވާން ފަށާފައެވެ. ނައިބު ރައީސް ޝާރިފް ހަމަދު ނިސްބަތްވާ ޕާޓީން ވަނީ އޭނާ އަވަހާރަ ވެފައިވަނީ ކޮވިޑްޖެހިގެން ކަމަށް ބުނެފައެވެ.\nނައިބު ރައީސް އަވަހާރަވުމާ އެކު ޑަބްލިއުއެޗްއޯ އިން ވަނީ އެގައުމުގެ އިސް ގިނަ އޮފިޝަލުންތަކެއް މަރުވެފައިވާކަމަށާއި ގައުމުގެ ކޮވިޑްގެ ހާލަތު ވީ އެންމެ އަވަހަކަށް އާންމު ކުރުމަށް ގޮވާލައިފައެވެ.\nޑަބްލިއުއެޗްއޯގެ ޑިރެކްޓަރ ޖެނެރަލް ޓެޑްރޮސް ވިދާޅުވީ ތަންޒޭނިއާގެ ހާލަތު ގޯސްވެފައިވާކަމަށާއި އެގައުމުން ބޭރު ގައުމުތަކަށް ދަތުރުކޮށްފައިވާ ގިނަ ބަޔަކުވެސް ކޮވިޑަށް ޕޮޒިޓިވް ވެގެން ރިޕޯޓުކޮށްފައިވާ ކަމަށެވެ.\nޑަބްލިއުއެޗްއޯގެ ގޮވާލުމާއެކު ތަންޒޭނިއާއިން ވަނީ ފިޔަވަޅުތަކެއްވެސް އަޅާފައެވެ. ތަންޒޭނިއާގެ ހެލްތު މިނިސްޓަރު ވަނީ އެގައުމުގައި ކޮވިޑްގެ ގިނަ ކޭސްތަކެއް ފެތުރެމުންދާކަމަށާއި ރައްކާތެރިކަމުގެ ފިޔަވަޅެއްގެ ގޮތުން މާސްކު އެޅުމަށް ގޮވާލައްވައިފައެވެ.\nގުޅޭ ޓެގު ޓެންޒޭނިއާ ވޯލްޑް ހެލްތް އޯގަނައިޒޭޝަން ކޮވިޑް 19


Dhevana quarterah Raajjeyge vaccine program ninmaaleveyne: Minister Mausoom\nދެވަނަ ކުއާޓަރަށް ރާއްޖޭގެ ވެކްސިން ޕްރޮގްރާމް ނިންމާލެވޭނެ: މިނިސްޓަރު މައުސޫމް\n30 އޭޕްރީލް 2021 - 18:00:31\nމިއަހަރުގެ ދެވަނަ ކުއާޓަރުގެ ނިމުމާ ހަމައަށް ރާއްޖޭގައި ކުރިއަށްދާ ވެކްސިން ޕްރޮގްރާމް ނިންމާލެވޭނެ ކަމަށް ޓުއަރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nމިނިސްޓަރު މައުސޫމް މިހެން ވިދާޅުވީ ބީބީސީ ވޯލްޑް އަށް ދެއްވި އިންޓަވިއުއެއްގައި ވިޒިޓް، ވެކްސިނޭޓް އެންޑް ވެކޭޝަން ޕްރޮގްރާމާއި ގުޅިގެން ވާހަކަ ދައްކަވަމުންނެވެ.\nއެގޮތުން ރާއްޖޭގެ ވެކްސިނޭޝަން ޕްރޮގްރާމްގެ ކަންކަން ކުރިއަށްދަނީ ވަރަށް ރަނގަޅަށް ކަމަށް މިނިސްޓަރު ވިދާޅުވިއެވެ. އަދި މިއަހަރުގެ ދެވަނަ ކުއާޓާރު ނިމުމަކާ ހަމައަށް އަންނައިރު، މުޅި ގައުމުގައި ވެކްސިންގެ ކަންކަން ނިންމާޅެވޭނެ ކަމަށް ބެލެވޭ ކަމަށް މިނިސްޓަރު ވިދާޅުވިއެވެ.\nމީގެ އިތުރުން، ފަތުރުވެރިންނަށް ވެކްސިން ދިނުމުގެ ޕްރޮގްރާމުގައި ފަތުރުވެރިން ވެކްސިނަށް ފައިސާ ދައްކަން ޖެހޭތޯ ކުރި ސުވާލަށް ޖަވާބު ދެމުން މިނިސްޓަރު ވިދާޅުވީ، ރާއްޖެއައިން ވެކްސިން ޖެހުމަށް ފަތުރުވެރިން ކޮންމެވެސް ވަރެއް ދައްކަން ޖެހޭނެ ކަމަށެވެ.\nމިނިސްޓަރު މައުސޫމް ވަނީ ރާއްޖޭގެ މިހާރުގެ ހާލަތާއި ގުޅިގެންވެސް ވާހަކަ ދައްކަވާފައެވެ. އަދި 2004ގެ ސުނާމީއަށް ފަހު ރާއްޖޭގެ ފަތުރުވެރިކަމުގެ ސިނާއަށް ލިބުނު ގެއްލުމުން ވަރަށް އަވަހަށް އަރައިގަތް ކަމަށާއި، ކޮވިޑްގެ ހާލަތުން އެ ދާއިރާއަށް ލިބުނު ގެއްލުމުންވެސް ވަރަށް އަވަހަށް އަރައިގަނެވުނު ކަމަށް މިނިސްޓަރު ވިދާޅުވިއެވެ. އަދި ފަތުރުވެރިކަމުގެ މި ކާމިޔާބީއަކީ، ރާއްޖޭގެ "ލޯޔަލް ކަސްޓަމާ ބޭސް"ގެ ސަބަބުން ލިބޭ ކުރިއެރުމެއް ކަމަށް މިނިސްޓަރު ވިދާޅުވިއެވެ.\nމީގެ އިތުރުން މިއަހަރުގެ ފުރަތަމަ ކުއާޓަރުގައި ރާއްޖޭގެ ފަތުރުވެރިކަމުގެ ދާއިރާއިން ހޯދާފައިވާ ކާމިޔާބީތައް މިނިސްޓަރު ފާހަގަ ކުރެއްވިއެވެ. އަދި ކޮވިޑްގެ ކުރިއާ އަޅާކިޔާއިރު، އޭރު ފަތުރުވެރިން އައި އިންސައްތައިގެ ފަރަގު 30 އިންސައްތައަށް ކުޑަކޮށްފައިވާނެ ކަން މިނިސްޓަރު ފާހަގަ ކުރެއްވިއެވެ.\nމިއާއެކު ރާއްޖޭގެ ފަތުރުވެރިކަމުގެ ހާލަތު މުޅިން ހަމައަކަށް ނޭޅިގެން އުޅެނީ، އެކި ހިސާބުތަކުގައި ހުރި ޓްރެވަލް ރެސްޓްރިކްޝަންތަކާއި ގުޅިގެން ކަމަށް މިނިސްޓަރު ވިދާޅުވިއެވެ. އެގޮތުން ޗައިނާ، ޖަޕާން އަދި ކޮރެއާ ފަދަ ބޮޑެތި މާކެޓުން ފަތުރުވެރިން އަންނަ މިންވަރު ދަށްކަން މިނިސްޓަރު ފާހަގަ ކުރެއްވިއެވެ.\nކޮވިޑްގެ ހާލަތާއި ގުޅިގެން ގައުމު ލޮކްޑައުންކުރުމަށްފަހު، އަކުން ފަތުރުވެރިންނަށް ގައުމު ހުޅުވާލި ފަހުން، ރާއްޖެއަށް ޒިޔާރަތް ކުރާ ފަތުރުވެރިންގެ އަދަދު ވަނީ އިތުރުވެފައެވެ. އެގޮތުން މިދިޔަ މާޗް މަހު އެކަނިވެސް ރާއްޖެއަށް ޖުމުލަ 109،585 (އެއްލައްކަ ނުވަހާސް ފައްސަތޭކަ އައްޑިހަ ފަހެއް) ފަތުރުވެރިން ޒިޔާރަތް ކޮށްފައިވެއެވެ.